
Introducere 


Bun găsit la a doua ediţie a cărţii Cum să obţii maximum în 
orice negociere. Prima ediţie! a trecut cu succes testul timpului, 
dar un sfert din conţinut îl reprezintă materiale noi. Am adăugat 
două noi domenii majore. Am scris un capitol nou, intitulat 
„Cum să devii un negociator excepţional”. Aici se explică 
tehnicile pe care le puteţi folosi pentru a vă perfecționa 
aptitudinile de negociere şi cum vă puteţi păstra, odată 
perfecţionate, aceste deprinderi. Capitolul este util atât celor 
neexperimentați, cât şi celor care au o oarecare experienţă 
practică în negociere. A doua completare majoră se referă la un 
aspect neobişnuit pentru o carte din domeniul negocierilor. 
Majoritatea lucrărilor de acest fel se axează pe negocierile pe 
care le veţi purta la locul de muncă. Cum să obţii maximum în 
orice negociere acordă atenţie şi perfecţionării abilităţilor de 
negociere în viaţa personală. În această a doua ediţie s-au 
adăugat opt exemple noi la capitolul „Să ştii, să faci şi să spui”. 
Ele se referă la cele mai frecvente situaţii de negociere întâlnite 
în viaţa personală: cumpărarea şi vinderea locuinţei, 
cumpărarea unei maşini, a articolelor de uz casnic, contractarea 
unor lucrări de construcţie şi a altor îmbunătăţiri aduse 
locuinţei şi reînnoirea unor servicii cum ar fi asigurările, 


inclusiv cele auto, şi furnizarea energiei electrice. 

Negocierile reuşite sunt cheia unei vieţi fericite şi prospere 
şi a unei cariere de succes. Dacă cineva are ceva ce îţi doreşti, 
dacă tu ai ceva ce îşi doreşte altcineva sau dacă eşti implicat 
într-o dispută, atunci trebuie să 
negociezi pentru a obţine un rezultat bun. 


Preţul unei negocieri nereuşite este foarte 
scump 


Titlul acestei secţiuni este literalmente adevărat în cazul în care 
cumperi ceva. Este de asemenea adevărat şi în sens mai larg, că 
atât fericirea şi prosperitatea personale, cât şi succesul în 
carieră vor fi grav afectate dacă nu eşti un bun negociator. 
Multe dintre cele mai importante interacțiuni cu alţi oameni 
implică practicarea compromisului într-o negociere. Dacă o faci 
greşit, atunci plăteşti prea mult, vinzi prea ieftin sau nu reuşeşti 
să faci un compromis echilibrat în cazul disputelor şi în situaţii 
de luare a deciziei în grup. Îţi poţi deteriora relaţiile cu 
prietenii, cu persoanele iubite, cu colegii, cu şefii, cu furnizorii, 
cu clienţii şi cu partenerii... ca să numim doar câţiva. 


Negociatorii înnăscuţi sunt puţini 


Puţini oameni au norocul să nu se teamă de negocieri şi să se 


bucure de ocazia de a încheia o afacere reuşită. Această carte îi 
va ajuta pe negociatorii buni să devină excepţionali şi le va 
arăta negociatorilor slabi calea către succes. Dacă te recunoşti 
într-unul din aspectele de mai jos, atunci această carte este 
pentru tine: 

e Nu ştiu să mă tocmesc. 

«+ Nue în firea mea să fiu un negociator dur. 


e Prefer să evit disputele. 

e Nu trebuie să-mi periclitez relaţia cu omologul meu. 

e Folosirea presiunii pentru încheierea unei afaceri nu mă va 
face cu nimic mai bun decât un comis-voiajor. 


Învață regulile jocului 


Cunoaşterea este adesea cea mai bună metodă de a contracara 
frica. Această carte îţi spune că negocierile ar trebui privite ca 
un joc şi îţi oferă regulile jocului. Dacă încerci să joci fără să 
înţelegi aceste reguli, ai toate motivele să te temi. 


Învață tacticile, strategiile şi tehnicile 


Ca la jocul de bridge, dacă ai înţeles regulile, trebuie să înveţi şi 
tactici, strategii şi tehnici bune: cum să înţelegi contextul în 


cadrul unui joc de bridge, cum să-ţi evaluezi forţa mâinii, cum 
să deschizi, cum să înţelegi indiciile din licitaţiile celorlalţi 
jucători, cum să răspunzi la licitaţiile tale următoare, cum să-ţi 
joci mâna cu pricepere şi aşa mai departe. Pentru a deveni un 
negociator excepţional este nevoie de o gamă largă de tactici, 
strategii şi tehnici, dar ele se pot afla prin intermediul acestei 
cărţi şi se pot perfecționa ulterior prin aplicarea în negocieri 
reale. 


Ce vei învăţa? 


Această carte te va înzestra cu tot ceea ce ai nevoie pentru a 

deveni un negociator de succes... cu excepţia experienţei 

practice. Iată doar câteva dintre lucrurile pe care le vei învăţa: 

e Cum să identifici situaţiile când ar trebui să poţi negocia o 
afacere bună. 

e Cum să selectezi strategia potrivită de negociere şi tacticile 

adecvate. 

e Cum să stabileşti o relaţie cu partenerul tău. 

e Cum să estimezi valoarea unui produs sau serviciu. 

e Cum să te descurci în cazul unui blocaj. 

e Cum să închei o afacere şi cum să obţii un angajament. 

e Cum să aplici sfaturile din această carte în situaţii reale, de 
exemplu în cazul negocierii unei măriri de salariu. 


Foloseşte această carte în orice situaţie de 
negociere 


Această carte nu este destinată numai celor implicaţi în 
negocieri complexe de afaceri. Ea este valabilă în egală măsură 
şi în cazul achiziţionării sau vânzării unei maşini, al soluționării 
unei dispute cu un vecin, al împărţirii biroului cu un coleg, al 
vânzării unui produs sau serviciu... pe scurt, în cazul 
nenumăratelor situaţii de negociere cu care te confrunţi în viaţa 
personală şi în cea profesională. 

Dau sfaturi pragmatice, din viaţa reală, pentru situaţii reale. 
După ce vei citi această carte, vei dobândi mijloacele prin care 
vei obţine ceea ce vrei 


dintr-o negociere... şi ceva în plus. 


1. Nic Peeling, Brilliant Negotiations: What the Best 
Negatiators Know, Do and Say, Pearson Longman, 2008. 


Capitolul 1 
Principiile de bază ale negocierilor 


Aproape orice situaţie de negociere este unică, însă acest 
prim capitol îţi va arăta că multe dintre aspectele unei negocieri 
trebuie tratate în acelaşi fel. Aceste elemente comune sunt: 

e Atitudinea ta; 
e Cele patru etape distincte ale fiecărei negocieri şi 
e Cele cinci abordări privind încheierea unei afaceri. 


Atitudinea ta 


În aproape toate cazurile trebuie să adopţi atitudinea conform 
căreia „e bine să fii dur, dar mai bine e să fii şi mai dur”. Acesta 
este aspectul evident sub care Cum să obţii maximum în orice 
negociere se deosebeşte de sfaturile date în aproape toate 
celelalte cărţi din domeniul negocierilor. Nu voi perpetua 
miturile care s-au dezvoltat din mentalitatea că negocierea este 
un joc în care toată lumea are de câştigat. Adevărul este că, 
indiferent cât de dur negociezi, atât timp cât ai un 
comportament integru, nu vei pune în pericol nicio relaţie pe 
termen lung cu cealaltă tabără. O mulţime de studii sprijină 
ideea conform căreia stabilirea unor ţinte foarte ambiţioase 


într-o negociere duce la cele mai bune rezultate. Nu vei atinge 
aceste ţinte 


ambiţioase dacă nu eşti cel mai dur dintre negociatori. 


E bine să fii dur, dar mai bine e să fii şi mai dur 


Tabăra adversă nu trebuie să se simtă perdantă dacă vrei să păstrezi o relaţie pe termen lung. 


Pentru a avea o relaţie bună şi de durată trebuie să te bucuri 
de respectul celeilalte părţi. Aceasta înseamnă că nu trebuie să 
o umileşti şi să ai întotdeauna un comportament integru. Nu 
uita că majoritatea oamenilor respectă negociatorii duri şi sunt 
mândri să încheie o afacere cu un astfel de negociator. Dacă tu 
câştigi mult, iar cealaltă parte puţin, ea se va simţi tot 
câştigătoare. 


Principalul motiv pentru care negociatorii nu reuşesc să fie 
îndeajuns de duri este faptul că, prin firea lor, majoritatea 


oamenilor doresc să evite disputele. Nu uita că nu este în firea 
multor părinţi să-şi disciplineze copiii când sunt obraznici. În 
mod asemănător, nu este în firea multor manageri să-şi 
disciplineze angajaţii care se fac vinovaţi de comportament 
inadecvat. 


Pentru a fi un părinte sau un manager bun trebuie să faci acest 
lucru. La fel şi cu negocierile - dacă vrei să-ţi faci bine treaba, 
trebuie să fii dur. 


Beneficiile financiare ale atitudinii 
corespunzătoare 


Deseori negociezi în numele angajatorului. Multe companii 
funcţionează cu o marjă de profit de doar 10%. De multe ori, 
fiecare liră/euro/dolar negociat în plus este profit curat. De 
exemplu, dacă obţii un plus de 10 mii de lire într-o negociere, 
acesta poate însemna echivalentul câştigării unui contract de 
100 de mii de lire! Chiar dacă negociezi pentru tine, fiecare 
liră/euro/dolar este câştig net, aşa că ar trebui să-l priveşti ca 
procent din banii cu care rămâi după plata taxelor, ipotecii şi 
aşa mai departe. Sper ca această analiză să te convingă că 
merită să mergi până la capăt pentru a scoate şi ultimul bănuţ 
dintr-o negociere... şi bănuiesc că ştii în sinea ta că negociatorul 
dur primeşte mult mai mult decât câţiva bani în plus. 


Cele patru etape ale negocierii 


Toate negocierile au patru etape distincte. Acestea nu sunt 
neapărat succesive, deoarece a doua şi a treia etapă tind să se 
suprapună, însă toate cele patru etape sunt de obicei prezente 
în toate negocierile, de la cumpărarea unei maşini de spălat 
până la negocierea unui tratat de pace în Orientul Mijlociu. O 
etapă poate dura minute, ore, zile, săptămâni. sau 


chiar ani, dar va lipsi complet rareori. 


Cele patru etape ale negocierii sunt pregătirea, comunicarea, 
tratativele/negocierea propriu-zisă şi încheierea şi 
angajamentul: 

1. Pregătirea: Trebuie să stabileşti ceea ce se numeşte cadrul 
negocierii. 

Acesta este contextul în care are loc negocierea. În special, 

trebuie să descoperi toate rezultatele pe care părţile 

interesate doresc să le obţină în urma negocierii. Sunt şi 
multe alte informaţii pe care trebuie să le descoperi, cum ar 
fi practicile standard dintr-un anumit sector de activitate, 
preţurile concurente şi tot ce poţi afla despre partenerul tău 
şi organizaţia sa. 
2. Comunicarea: Eşti faţă în faţă cu partenerul. De obicei este o 
greşeală să 

te avânţi direct în oferte şi contraoferte. Pregătirea ta, oricât 

ar fi de cuprinzătoare, nu include multe aspecte esenţiale. Îţi 

cunoşti propriul cadru în negociere, dar nu ai multe 


informaţii despre cadrul partenerului. De obicei este 
avantajos să faci schimb de informaţii. Este de asemenea 
important ca într-o negociere complexă să se dezvolte o 
relaţie bazată pe respect. 
3. Tratativele/negocierea propriu-zisă: E timpul ofertelor şi 
contraofertelor. 
Bănuiesc că mulţi cititori doresc să cumpere o carte de 
negociere pentru a afla aceste „secrete ale meseriei”. Voi 
descrie o serie de tehnici care te vor ajuta să faci o afacere 
excelentă şi care pot fi folosite fără a pierde respectul 
partenerului tău. 
4. Încheierea şi angajamentul: Cum închei o afacere şi cum faci 
să rămână 
viabilă? Sunt câteva tehnici-cheie care te vor ajuta să închei 
o afacere fără să fii nevoit să cobori la nivelul tehnicilor celui 
mai sâcâitor comis- voiajor. Voi vorbi de asemenea şi despre 
tehnicile pe care ar trebui să le foloseşti pentru a te asigura 
că înţelegerea nu cade rapid. 


Cele cinci abordări ale încheierii unei afaceri 


Te poţi simţi cu uşurinţă copleşit de numărul aproape infinit de 
situaţii de negociere în care te poţi găsi. Cu siguranţă că 
vânzarea unei companii va fi complet diferită de cumpărarea 
unei maşini, care la rândul ei va fi total diferită de soluţionarea 
unei dispute cu o parte vătămată. Desigur, orice situaţie 
potenţială poate elimina nevoia de a fi creativ şi flexibil pentru a 
încheia cu succes o afacere, dar există doar cinci abordări de 
bază ale încheierii unei afaceri. Faptul că nu există decât cinci 
este foarte util în gestionarea varietăţii de situaţii de negociere. 


Cele cinci abordări sunt: 

1. Licitatia: Dacă este cazul, o licitaţie poate fi cel mai bun mod 

de a atinge 
preţul cel mai ridicat atunci când se vinde ceva. Această 
abordare evită necesitatea unei negocieri. 

2. Preţul recomandat: Acesta este un alt mod de a evita 
necesitatea negocierii. Este abordarea care spune: „ăştia 
sunt termenii mei, dacă îţi convine - bine, dacă nu - nu”. Nu 
este ceva neobişnuit - când eşti într- un supermarket, ştii că 
nu te poţi tocmi cu casierul referitor la preţul coşului cu 
produse. Părinţii adoptă uneori această abordare cu copiii 
lor. În anumite ramuri de activitate, de exemplu, atunci când 
o companie vinde servicii de consultanţă, este neobişnuit ca 
un client să încerce să negocieze scăderea preţului. Dacă o 
parte are un avantaj covârşitor, poate fi sfătuită să adopte 
această abordare simplă... cu condiţia să nu agaseze cealaltă 
parte atât de mult încât aceasta să se retragă. 

3. Preţul recomandat, plus/minus ceva: Această abordare se 

foloseşte de 
obicei când un sector are practici bine stabilite, sau când ai 
de-a face cu un vechi client, sau când o parte are un avantaj 
mult mai mare. Oferta iniţială dă posibilitatea unei mici 
negocieri, însă ambele părţi vor şti că o renegociere majoră a 
termenilor nu are şanse de reuşită. Poate fi folosită uneori 
într-o situaţie în care preţul recomandat pare acceptabil, însă 
este permisă o anumită libertate de acţiune pentru a salva 
reputaţia partenerului. Ne-am putea gândi la această 
abordare ca la o situaţie mai puţin dură de punere în 
practică a celei de-a patra şi de-a cincea abordări descrise în 


continuare. 

4. Negocierea propriu-zisă: Există două definiţii ale termenului 

la care mă 

refer, care au câteva puncte comune. Prima este situaţia în 
care nu eşti deloc interesat de o relaţie pe termen lung cu 
partenerul, aşa că eşti de fapt mai interesat de banii sau 
bunurile partenerului decât de respectul lui. A doua este 
situaţia în care nu te bazezi pe logică: doar vrei mai mult 
dacă vinzi sau vrei să oferi mai puţin atunci când cumperi. 

5. Tratativele: Comparativ cu negocierea propriu-zisă, vrei să 
păstrezi respectul partenerului, deoarece te aştepţi să menţii 
relaţia. În consecinţă, vei fi mult mai dispus să foloseşti 
argumente bazate pe logică... dar poţi adopta (şi de obicei ar 
trebui să o faci) într-o măsură semnificativă atitudinea de 
negociere, iar dacă o faci politicos sunt puţine şanse să pierzi 
respectul partenerului. 


Stabileşte-ţi cele mai ambiţioase şi credibile ţinte în vederea unei negocieri. 


Rezumat 


Deşi fiecare afacere prezintă propriile împrejurări unice, există doar cinci abordări ale 
încheierii unei afaceri, dintre care numai trei presupun aptitudini de negociere. Există patru 
etape clar definite în procesul negocierii, despre care vei afla în capitolele următoare. 

Cea mai grea provocare cu care se confruntă negociatorul excepţional este abordarea unei 
negocieri cu atitudinea corespunzătoare. În aproape toate situaţiile, cu cât negociezi mai dur, cu 
atât mai bună va fi afacerea încheiată. Cu condiţia să acţionezi cu integritate şi să nu îţi umileşti 
partenerul, nu vei pierde respectul acestuia şi nu vei pune în pericol relaţiile viitoare cu el. 


Capitolul 2 


Pregătirea 


Pregătirea este arma secretă în negocieri. Întâlnesc mereu 
negociatori care  minimalizează activitatea esenţială de 
pregătire, iar rezultatul direct este că nu reuşesc să-şi atingă 
obiectivele într-o negociere. Acest capitol te familiarizează cu 
procesul de pregătire: 

1. Încadrează negocierea: Înţelege contextul în care negociezi. 
2. Cercetează: Ştiind despre cunoaştere că înseamnă putere, 
trebuie să cauţi 

toate informaţiile relevante. 

3. Stabileşte-ţi strategia: Înainte de întrevederea faţă în faţă, 
sunt multe 

aspecte ale strategiei tale care pot fi pregătite... deşi aceasta 

nu trebuie să fie rigidă, deoarece în negocieri trebuie să-ţi 

mentii întotdeauna flexibilitatea. 


Nu uita că negocierile sunt o investiţie în care plasezi timp în 
schimbul unor beneficii. Beneficiul poate fi financiar, poate 
consta în rezolvarea unui conflict sau în luarea unei decizii. Ca 
în orice investiţie, ar trebui să fii conştient dacă între costul şi 
beneficiul investiţiei tale există un echilibru raţional. O 
pregătire corespunzătoare necesită timp, însă va creşte 
semnificativ şansele să obţii un rezultat bun în urma negocierii. 


Încadrarea negocierii 


Ce îţi doreşti dintr-o negociere? 


Probabil că un negociator nu va uita să identifice limitele 


financiare între care poate negocia. Totuşi, este o mare greşeală 


să crezi că acesta e singurul lucru pentru care un negociator 


trebuie să-şi facă griji. Vei descoperi că există multe părţi 


interesate care au nevoi pe care trebuie să le satisfaci pentru ca 


înţelegerea negociată să fie percepută favorabil. 


Câteva exemple în care părţile interesate pot fi cauza 


neîncheierii unei afaceri: 


Va exista un contract care va trebui să fie semnat? Îţi pot 
spune că eşti cu adevărat o persoană foarte norocoasă dacă 
găseşti pe cineva care să- şi pună docil semnătura pe un 
document juridic fără să îţi pună întrebări minuţioase. 

Dacă se semnează un acord juridic, atunci consilierii tăi 
contractuali vor lucra sub multe constrângeri inflexibile. 
Departamentul financiar are de obicei puterea să respingă 
prin veto o tranzacţie. 

În viaţa personală eşti dispus să rişti să cumperi ceva ce 
soţul/soţia urăşte? 

Trebuie să înţelegi opiniile părţilor interesate înainte să 


începi o negociere şi va fi necesar adesea să ai acordul lor 


înainte să închei o afacere. 


Prin ce se aseamănă negocierea cu vânzarea? 


Dacă vinzi, este preferabil să finalizezi procesul vânzării înainte 
să începi să negociezi preţul şi alte condiţii. În cazul în care 
cumperi, este preferabil să negociezi fără să te fi angajat la 
achiziţionarea produsului respectiv. 


Când negociezi pentru a cumpăra un produs, aminteşte-i mereu vânzătorului că ai în vedere în 
continuare şi alte produse competitive de la alţi producători. 


Dacă negociezi după ce unul dintre vânzătorii tăi a convins 
un client să cumpere, trebuie să afli ce concesii a făcut deja 
vânzătorul - mulţi vânzători tind să fie prea generoşi în privinţa 
concesiilor. 


Prin ce se aseamănă negocierea cu un acord juridic? 


Potrivit celebrei replici a magnatului de la Hollywood, Sam 
Goldwyn, „un contract verbal nu face nici cât hârtia pe care 
este scris”. Uneori, o negociere precedă crearea unui acord 
juridic, iar alteori negocierea şi acordul juridic sunt create în 
acelaşi timp. Adesea există un precedent clar pentru metoda 
potrivită în cazul unei anumite negocieri. De exemplu, în 
industria editorială, negocierea are loc aproape întotdeauna 
concomitent cu finalizarea contractului. Există avantaje în 
elaborarea simultană a contractului - contractul provizoriu 
devine un rezumat precis şi, de preferat, lipsit de ambiguitate al 
celor asupra cărora s-a căzut de acord. În plus, înţelegerea se 
încheie şi angajamentul se arată prin schimbul oficial de 
semnături. 


Dacă negocierea propriu-zisă sau tratativele precedă crearea 
unui acord juridic, atunci trebuie să fii conştient de faptul că 
negocierile pot fi uşor redeschise în timp ce realizezi un acord 
juridic acceptabil pentru ambele 


părţi. 


Care va fi relaţia ulterioară negocierii? 


Este foarte important să recunoaştem situaţiile în care nu va 
exista o relaţie pe termen lung cu partenerul şi cele în care va 
exista doar o legătură slabă. În astfel de împrejurări nu prea îţi 
pasă dacă pierzi respectul din partea partenerului; deşi, chiar şi 
atunci, oamenii cuviincioşi se vor abţine să se comporte astfel 
încât să dea naştere la asemenea situaţii. Dacă speri să ai o 
relaţie trainică, de lungă durată, trebuie să te asiguri că te 
bucuri în continuare de respectul partenerului (fiind în acelaşi 
timp şi un negociator extrem de dur). 


Dacă te afli în situaţia în care cealaltă parte este într-o poziţie dominantă - de exemplu, eşti un 
furnizor pentru un client pe termen lung -, este recomandabil să ţi-l faci prieten deoarece astfel 
scad şansele ca acesta să-şi exploateze poziţia dominantă dacă te place. Acesta este unul dintre 
cazurile rare în care nu este de dorit să fii un negociator dur. 


Cum va încadra partenerul tău negocierea? 


O parte esenţială a pregătirii constă în a te pune în locul 
partenerului tău. Ce crezi că vrea să obţină de pe urma 
negocierii? Cât de puternică crezi că îşi consideră poziţia de 


negociere? 


Cercetare 


Află care este obiectul afacerii 


Acesta depinde de situaţia în care te găseşti. 


Vânzarea 


Dacă vinzi ceva, atunci asigură-te că înţelegi cu adevărat exact 
ce se oferă. Dacă aş primi un ban de fiecare dată când văd un 
vânzător prezentându-şi prost oferta, aş fi un om bogat. 
Problema este că multe oferte evoluează constant, astfel că poţi 
fi foarte uşor în necunoştinţă de cauză cu privire la informaţiile 
de ultimă oră, promoţii, oferte speciale şi aşa mai departe. De 
asemenea, e uşor să nu fii la curent cu noile caracteristici pe 
cale să apară la un moment dat în viitor. lar ceea ce complică 
situaţia este faptul că multe oferte sunt create pentru a fi 
adaptate, astfel că trebuie să ştii ce se poate schimba, cu ce 
preţ, în ce interval de timp. 


Cumpărarea 


În cazul în care cumperi, trebuie să fii sigur că achiziţionezi 
soluţia cea mai avantajoasă pentru cerinţele tale. Chiar şi o 
situaţie simplă cum ar fi cumpărarea unei maşini ilustrează 
complexitatea: 

e Tipul vehiculului - limuzină, în cinci uşi, break, SUV, 


monovolum...? 

e Tipul de combustibil - diesel, benzină sau hibrid? 

e Capacitatea motorului şi puterea lui? 

e Caracteristici obligatorii - aer condiţionat, sistem de 
navigaţie, piele.? etc. 


Disputele 


Care sunt exact aspectele disputate? Va trebui de asemenea să 
cercetezi istoricul disputei respective. 


Deciziile 
Trebuie să afli exact care este natura deciziei, care sunt 
opţiunile şi care sunt constrângerile. 

De exemplu, dacă obiectul este serbarea unei ocazii speciale 
alături de soţul/soţia ta, va trebui să cercetezi tipurile posibile 
de meniu, locaţia şi altele asemenea. 

Dacă problema constă în alocarea spaţiului unui birou, 
trebuie să înţelegi nevoile oamenilor tăi şi nevoile celorlalţi. 
Trebuie de asemenea să iei în calcul toate constrângerile 
asupra folosirii spaţiului pe care îl ai la dispoziţie. 


Surse de informare 


Nu uita să iei în considerare toate sursele diferite de informare 
care îţi sunt la îndemână: 

e În zilele noastre, internetul poate fi o resursă nepreţuită. 

e Află ce poţi din reţeaua de prieteni şi colegi. 

e Nu uita de informaţiile tipărite - reviste, ziare, cărţi şi altele 
asemenea. 


Analizează competiţia 


Indiferent dacă vinzi sau cumperi, trebuie să înţelegi care sunt 
preţurile şi caracteristicile competiţiei. Preţul pe care ţi-l 
doreşti de la un cumpărător sau preţul pe care eşti dispus să îl 
plăteşti pentru un produs sau serviciu va fi influenţat atât de 
ofertele concurenţei, cât şi de numărul cumpărătorilor 
potenţiali. Oricine negociază cu un vânzător de maşini, fără să 
ştie preţul de vânzare a unei maşini la un comerciant pe 
internet, ratează un pont important. 


Înţelege piaţa relevantă 


Chiar dacă nu este obligatoriu să urmăreşti acţiunile altora pe 
piaţă, în majoritatea cazurilor e bine să te iei după ceilalţi. De 
exemplu, dacă eşti autor te poţi înscrie într-o asociaţie a 
scriitorilor şi aceasta te va putea informa cu privire la 
cuantumul standard al drepturilor de autor oferite de editorul 
tău comparativ cu alţi editori. Poziţia unui autor este aceeaşi 
precum cea a multor altora - nu vei obţine condiţii mult mai 
avantajoase decât cele preponderente în industria respectivă. 

Trebuie să foloseşti toate sursele de informare disponibile. 
Am descoperit că internetul este o sursă bogată în acest sens. 
Pentru multe dintre pieţele principale ai la îndemână o 
diversitate de cărţi. De asemenea, poţi descoperi că oameni din 
organizaţia ta au informaţii relevante. Poate că ai prieteni şi 
cunoştinţe care te pot ajuta. 

Dacă eşti implicat în negocierea unui litigiu, atunci trebuie 
să te interesezi de precedentele juridice similare cu situaţia ta. 


Înţelege-ţi partenerii 


Nu uita: cunoaşterea înseamnă putere. Printre informaţiile pe 

care trebuie să le cauţi se numără: 

e Natura organizaţiei cu care ai de-a face. Uită-te măcar pe 
pagina ei de internet sau cere o broşură. 

e Cu cine vei trata? Care este poziţia acestei persoane în 
structura organizaţiei? Ce poţi afla despre personalitatea ei? 

e Ce poţi afla despre cultura companiei şi politica internă? 

Vei folosi toate sursele de informare descrise în cele două 
secţiuni anterioare. În plus, o abordare evidentă în cazul 
negocierilor organizate complexe, care este surprinzător de rar 
folosită, este de să-i soliciţi celeilalte părţi să se prezinte şi să o 
inviţi să-ţi furnizeze material informativ. Într-o astfel de situaţie, 
ar trebui să te oferi să furnizezi informaţii similare. În 
majoritatea cazurilor, întreabă care sunt negociatorii desemnaţi 
de cealaltă parte şi cere CV-uri sau scurte biografii ale acestora. 
Şi, bineînţeles, trebuie să şi oferi aceste informaţii. Această 
abordare este adesea o cale foarte bună pentru etapa 
următoare a comunicării. 


Banii contează 


Înainte de a-ţi concepe strategia de negociere trebuie să-ţi 
înţelegi poziţia financiară şi orice alte aspecte care determină 
punctul la care trebuie să te retragi dintr-o potenţială afacere. 
Este foarte simplu să te pierzi atât de mult în aspectul 
competitiv al tratativelor, încât să ajungi să faci o afacere prin 
care pierzi bani, sau prin care cumperi ceva ce nu îţi permiţi, 


sau care soluţionează o dispută în termeni pe care nu ar trebui 

să-i accepţi. 

Sfaturile pe care le-am dat pot părea evidente, iar unele 
aspecte pot fi foarte lesne de înţeles, de exemplu, dacă îţi poţi 
permite rambursările într-o tranzacţie financiară pentru o 
maşină nouă. Te avertizez, totuşi, că înţelegerea întregului 
context financiar poate fi cu adevărat dificilă. Gândeşte-te la 
vânzarea unui serviciu: 

e Care sunt costurile tale fixe şi cele variabile? 

e Dacă nu ai acoperit costurile fixe, va trebui în mod cert să 
acoperi costurile variabile, dar cât de mică poate fi 
contribuţia la costurile fixe pe care eşti dispus să o accepţi în 
această afacere? 

e Sunt costurile fixe cu adevărat fixe sau cresc, de fapt, odată 
cu numărul vânzărilor? 

e Ti-ai amintit să îţi calculezi riscurile, mai ales pe cele pentru 
care nu ai asigurare? 


Momentul în care decizi să te retragi dintr-o afacere trebuie să fie determinat de propria situaţie 
financiară. Este foarte important să te retragi dintr-o afacere neavantajoasă, iar situaţia 
financiară este un factor major în a stabili dacă o afacere este proastă. 


Strategia ta 


După ce ţi-ai încadrat negocierea şi ai efectuat cercetarea, este 
timpul să stabileşti cum vei aborda negocierea. Sunt multe 
aspecte interconectate în stabilirea strategiei iniţiale de 
negociere, aşa că voi începe cu cel pe care chiar şi negociatorii 


experimentați îl înţeleg adesea greşit. 


Care sunt pârghiile tale? 


Pârghiile se referă la balanţa de putere dintre negociatori. 
Singurul factor esenţial ce influenţează pârghia constă în cât de 
relaxat ori grăbit eşti să faci o afacere. Un negociator grăbit se 
află într-o poziţie de negociere slabă şi prin urmare are mai 
puţine pârghii decât un partener care este mai dispus să se 
retragă din afacere. Poţi evalua cât de relaxat ori grăbit eşti 
determinând ce vei face dacă nu reuşeşti să închei o afacere. 
Scenariul sau scenariile în care te retragi vor fi unica sursă 
importantă a pârghiilor tale. 

Este interesant că importanţa scenariului de retragere 
ilustrează cât de absurde sunt multe organizaţii care afirmă că 
o anumită oportunitate este imposibil de ratat... prin aceasta nu 
faci decât să creezi un handicap negociatorilor tăi. 

În majoritatea situaţiilor, pârghiile de care dispui sunt mai 
mari decât îţi închipui... cu excepţia cazului în care crezi că ai 
pârghii considerabile, iar atunci probabil că ţi-ai supraevaluat 
poziţia! Subevaluarea pârghiilor explică parţial de ce mulţi 
negociatori sunt prea timizi în aspiraţiile lor într- o negociere. 
Supraevaluarea pârghiilor explică de ce un negociator cu multe 
atuuri nu reuşeşte adesea să încheie o afacere. 

Este important să nu confuzi puterea de negociere 
(pârghiile) cu puterea personală sau a organizaţiei. Să spunem 
că eşti un individ care negociază cu o mare companie 
multinațională - nu trebuie să presupui că deţii mai puţine 
pârghii decât compania. 


Identifică situaţiile nenegociabile 


E recomandabil să-ţi stabileşti limita de preţ la care te retragi. 
Aceste limite de preţ tind să ascundă faptul că există multe alte 
aspecte care contează în afară de preţul afişat, însă reprezintă o 
frână foarte importantă pentru a împiedica un negociator să se 
lase dus de val şi să încheie o afacere din care ar fi trebuit să se 
retragă. Într-o negociere, poţi oricând trimite spre reevaluare 
părţilor interesate condiţiile unei afaceri care se încadrează în 
scenariul de retragere, deoarece acestea pot hotări că afacerea 
în ansamblu este de preferat situaţiei în care nu se încheie un 
acord. 

În timp ce discuţi cu părţile asociate despre viitoarea 
negociere, trebuie să pui în evidenţă toate situaţiile 
nenegociabile potențiale, pe lângă preţ. În negocierile 
complexe, chestiunile problematice din contract sunt într-o 
afacere o ameninţare la fel de mare ca preţul. 


) exitmplb practic 


Cele mai multe organizaţii consideră în mod corect o garanţie nelimitată într-un contract drept o 
ameninţare potenţială la adresa supravieţuirii organizaţiei. În consecinţă, garanţiile sunt una 
dintre cele mai frecvente situaţii nenegociabile. 


Alege-ţi strategia pentru încheierea afacerii 


Licitaţia 
Dacă te hotărăşti să vinzi prin licitaţie, negocierile nu mai au 


rost. Aceasta se foloseşte cel mai adesea când ai nevoie de o 
vânzare rapidă sau când anticipezi un nivel ridicat al cererii 


pentru produsul pus în vânzare. 


Preţul recomandat 


Ca şi licitaţia, această strategie nu lasă loc negocierii. Ea 
presupune că dispui de pârghiile necesare pentru a dicta 
termenii vânzării. 


Preţul recomandat, plus/minus ceva 


Această strategie poate fi preferabilă celei anterioare atunci 
când o parte este foarte dominantă. Se utilizează adesea când 
termenii şi condiţiile nu variază mult în cadrul unei industrii (de 
exemplu, toţi editorii tind să o folosească). Este o strategie 
frecventă de încheiere a unei afaceri atunci când ambele părţi 
au o relaţie stabilită de mult timp. 


Negocierea propriu-zisă 


Este strategia ideală atunci când nu te interesează să ai o 
relaţie pe termen lung cu partenerul tău... mai exact, nu îţi pasă 
dacă acesta te va mai respecta a doua zi. Negocierea propriu- 
zisă tinde să aibă cel mai mare succes când obiectul negociat 
este bine definit. Negocierea propriu-zisă, în condiţiile în care 
atât preţul, cât şi clauzele sunt foarte flexibile, este mult mai 
dificilă decât atunci când clauzele sunt cunoscute în amănunt. 


Tratativele 


Reprezintă cea mai bună strategie pentru toate celelalte 
situaţii. Acestea tind să fie abordarea dominantă în negocierile 
comerciale complexe, sindicale sau politice. Ele au făcut 
subiectul multor cercetări academice şi de aceea au un loc 
predominant în multe dintre cele mai bine vândute cărţi despre 
negociere. Mulţi autori de cărţi despre negociere (ca mine) 
consideră că sunt în măsură să scrie pe acest subiect datorită 
cicatricilor dobândite în negocieri cu mize mari. Este o strategie 
importantă, dar nu uita niciodată că negocierile mai simple sunt 
mult mai frecvente decât cele complexe. 


Alege-ţi echipa de negociatori şi defineşte-le rolul şi 
autoritatea 


Există mai multe roluri diferite care pot fi îndeplinite în cadrul 
unei echipe de negociatori. 


Negociatorul principal 


Trebuie să alegi cine va fi negociatorul principal. Acesta trebuie 
să fie singura persoană care face oferte şi contraoferte. 
Deoarece el controlează ofertele şi contraofertele, este esenţial 
să fie capabil să-i controleze pe toţi cei din echipa sa. 
Negociatorul principal trebuie să explice regulile de bază 
celorlalţi din echipă şi să stabilească semnalele care se vor 
folosi în secret pentru a comunica instrucţiuni restului echipei. 
Acesta va avea nevoie măcar de un semnal pentru a-i transmite 
cuiva să tacă. 


Există uneori dilema dacă să alegi un negociator talentat, 
călit în luptă, sau unul cu mai puţină experienţă, dar cu mai 
multe cunoştinţe despre chestiunile negociate. Nu trebuie să 
subestimezi avantajele pe care le poate extrage 


Negociatorul principal va avea nevoie măcar de un semnal pentru a-i transmite cuiva să tacă 


dintr-o afacere un negociator experimentat, călit în luptă. Un alt 
avantaj al folosirii unui profesionist cu experienţă este că se va 
retrage la sfârşitul unei negocieri dure, lăsând pe altcineva, 
care nu are un trecut de negociator dat naibii, să înceapă să 
clădească relaţia constructivă pe termen lung. 


Adjunctul negociatorului principal 


Acesta este acolo pentru a-l sfătui pe negociatorul principal. 
Poate îndeplini mai multe roluri diferite: 


e Poate avea mai multe cunoştinţe în domeniul în care se 


negociază. 

e Într-o negociere interculturală, poate înţelege cultura (şi, 
posibil, limba) partenerului. 

e Poate fi atent la semnalele venite de la partener, care îi pot 
scăpa negociatorului principal în toiul negocierii. 

e Poate juca un rol mai dur sau mai blând decât negociatorul 
principal, ca variantă a aşa-zisei tactici a poliţistului rău şi 
poliţistului bun. 


Secretarul 


Va consemna stadiul în care se află înţelegerea, posibil sub 
forma unui acord juridic. Cel mai bine este să fie un singur 
secretar într-o negociere. Dacă este vorba despre o situaţie de 
vânzare/cumpărare, atunci se obişnuieşte ca cel care vinde să 
asigure secretarul. 


Contabilul 


Dacă aspectele financiare ale unei afaceri sunt foarte complexe, 
poate fi util să ai pe cineva în echipă cu cunoştinţe de 
contabilitate. 


Oaspeţii nepoftiți 

Într-o negociere importantă, se poate întâmpla ca alţi oameni să 
încerce să ia parte. De exemplu, contabilul-şef al organizaţiei 
tale, care caută oportunităţi de afaceri cu partea cealaltă, ar 
putea dori să fie prezent. Trebuie să faci tot posibilul pentru a 
descuraja astfel de persoane să participe. Cu cât sunt mai mulţi 
oameni prezenţi, cu atât creşte posibilitatea de a comite greşeli. 


Cum arată echipa ideală? 


Într-o negociere complexă, negociatorii principali ai ambelor 
părţi şi un singur secretar pot lucra foarte bine. Merită să întrebi 
cealaltă parte ce echipă intenţionează să trimită, întrucât nu este 
recomandabil să fii depăşit numeric în mod semnificativ. Dacă 
cealaltă parte intenţionează să se prezinte în număr mare, ai 
putea sugera ca ambele părţi să negocieze în echipe mai 
restrânse. 


Clarifică-ţi autoritatea de a negocia. Dacă trebuie să obţii acordul cuiva din organizaţia ta cu 
privire la o afacere înainte de încheierea acesteia, atunci află dinainte şi înştiinţează-ţi partenerul 
de această situaţie. 


Identifică locaţii posibile pentru negociere 


Locaţia, în ordinea preferințelor, este: 
1. terenul propriu; 

2. un teren neutru; 

3. terenul partenerului tău. 


Importanţa locației este adesea supraestimată, însă, dacă te 
îngrijorează, insistă asupra unui teren neutru şi nu accepta o 
invitaţie la sediul partenerului. Dacă în negociere se folosesc 
„câte un negociator şi un singur secretar”, atunci negocierea ar 
trebui ţinută de obicei la sediul părţii care asigură secretarul 
sau, în caz contrar, pe teren neutru. 


Dacă reuşeşti să îţi inviţi partenerul pe terenul tău, rezistă 
tentaţiei de a face trucuri ieftine, cum ar fi să îţi etalezi 
ostentativ puterea (biroul imens) sau poziţionarea inegală 


(scaunul meu e mai înalt decât al tău sau tu stai cu faţa spre 
soare). Nu uita să fii foarte ospitalier, să contribui la costurile 
deplasării, să pui la dispoziţie gustări şi altele asemenea. 


Gradual, întreaga negociere sau o parte din ea se va ţine în 
spaţiul virtual, negociatorii comunicând prin e-mail. Eu am 
condus o serie de negocieri complexe în mare măsură pe 
internet şi am fost încântat să observ cât de uşor poate 
funcţiona tot acest proces. Negocierile în spaţiul virtual tind să 
evite neînțelegerile, deoarece oamenii gândesc de obicei înainte 
să tasteze şi sunt mai precişi în e-mailuri decât în conversaţie. 
Vei avea de asemenea o arhivă scrisă completă la care să faci 
referire. Un pericol al negocierii pe internet este că, uneori, 
etapa comunicării devine superficială, însă, dacă ambele părţi 
sunt conştiente de acest pericol, situaţia se poate ţine sub 
control. Am participat la o negociere în care comunicarea a avut 
loc faţă în faţă, iar tratativele prin e-mail şi totul a decurs bine. 
Un alt pericol este că oamenii pot fi mult mai nepoliticoşi în e- 
mailuri decât ar fi faţă în faţă; în astfel de situaţii, un răspuns 
prompt cum ar fi „vă rog să numi mai trimiteţi e-mailuri 
agresive” funcţionează de obicei, iar dacă nici aşa nu se opresc, 
ai putea fi nevoit să insişti asupra unei întâlniri faţă în faţă, să 
ignori situaţia sau să iei în calcul chiar retragerea din 
negociere. 


Pregăteşte-te pentru negocierea propriu-zisă sau 
tratative 


Sunt necesare următoarele preparative: 


e Trebuie să te gândeşti dacă există motive pentru care să nu 
negociezi foarte dur. 

e Trebuie să ai în vedere poziţia ta de deschidere: ai de gând 
să faci o ofertă de deschidere sau vrei să convingi cealaltă 
parte să deschidă? Ce faci dacă aceasta refuză să facă o 
ofertă de deschidere? 

e  Pregăteşte-ţi toate argumentele pe care le poţi folosi pentru 

a obţine o 


afacere mai bună şi ţine la îndemână toate dovezile necesare 
în sprijinul acestor argumente. 

e Trebuie să hotărăşti dacă vei limita timpul dedicat negocierii 
şi, prin urmare, când poţi fi nevoit să dai un ultimatum de tip 
„dacă vă convine - bine, dacă nu -nu”. 

e Cum vei răspunde unui ultimatum din partea partenerului 

tău? 

e Trebuie să cunoşti toate situaţiile în care te retragi şi să ştii 
cât eşti de dispus să pui în aplicare un scenariu de retragere. 


Rezumat 


Pregătirea este atât de importantă, încât recomand ferm ca de fiecare dată când negociezi să 
iei această carte de pe raft şi să o răsfoieşti pentru a te asigura că ai luat în calcul toate 
aspectele-cheie. 

Cea mai importantă parte a pregătirii este să descoperi toate referinţele tuturor părţilor 
interesate care ar putea respinge prin veto o afacere. 

[Trebuie să afli tot ce poţi despre partenerii tăi, atât despre personalitatea lor, cât şi despre 
organizaţia lor. 

Nu poţi negocia eficient dacă nu cunoşti practicile standard de pe piaţa în care eşti implicat. 
De asemenea, trebuie să ştii ce oferă competiţia, indiferent dacă vinzi sau cumperi. 


În sfârşit, trebuie să fii bine pregătit să te retragi dintr-o afacere neavantajoasă. Trebuie să 


înţelegi care sunt momentele în care trebuie să te retragi - cât de grăbit eşti să închei 
afacerea - şi trebuie să cunoşti bine aspectele financiare, pentru a fi în stare să cântăreşti 


când este mai bine să te retragi dintr-o afacere. 


Capitolul 3 


Comunicarea 


După ce te pregăteşti pentru negociere, îţi întâlneşti în 
sfârşit partenerul faţă în faţă. De obicei este greşit să te avânţi 
direct în schimbul de oferte şi contraoferte. E de dorit să-ţi 
cunoşti partenerul, să aranjezi cadrul şi să stabileşti reguli de 
bază înainte să fii prins în etapa de tratative sau de negociere 
propriu-zisă. Din raţiuni care vor deveni evidente, această etapă 
se numeşte comunicare. Etapa comunicării are patru obiective: 
1. schimbul de informaţii; 

2. construirea unei relaţii; 
3. punerea de acord asupra procesului de negociere; 
4. reducerea aşteptărilor partenerului. 


Schimbul de informaţii 


Atunci când faci schimb de informaţii, fii imparţial, şi nu competitiv. 


Ambele părţi ale negocierii vor beneficia de pe urma 
schimbului de informaţii privitoare la: 
e Cum încadraţi negocierea: E prea devreme să vorbiţi despre 


bani, însă e recomandabil să discutaţi despre aspectele 

nefinanciare ale părţilor cointeresate. 
Ce se oferă şi ce se doreşte: Majoritatea negocierilor se 
poartă în baza premisei că o parte oferă ceva ce doreşte 
cealaltă parte. De obicei, nu se oferă un singur lucru clar. 
Adesea, ce se oferă nu este exact ceea ce îşi doreşte cealaltă 
parte; şi nu este neobişnuit ca partea care doreşte să 
cumpere să aibă neclarităţi cu privire la ceea ce vrea să 
achiziţioneze. Nu se pierde timp în van dacă se clarifică ce se 
poate oferi şi ce se cere. 

Cum vă veţi ocupa de aspectele contractuale: Trebuie să 
stabiliţi de comun acord cum veţi consemna înţelegerea la 
care ajungeţi. 

Termenii standard din industrie: Majoritatea 
negociatorilor va fi cercetat „jurisprudenţa” practicii 
industriale legate de negociere. Unul dintre voi va avea 
cazuri optimiste (vânzătorul), celălalt, cazuri pesimiste 
(cumpărătorul), iar amândoi veţi beneficia dacă le discutaţi 
direct. 

Preţurile concurente: Ca în cazul termenilor standard din 
industrie, trebuie să faceţi schimb de informaţii despre cele 
mai bune şi cele mai proaste preţuri comparative. 

Termene-limită presante: Nu e de dorit ca, pe neaşteptate, 
în mijlocul negocierii, să apară constrângeri de timp. Acestea 
se pot referi la chestiuni precum termene-limită pentru 
încheierea negocierii, perioade de validitate în cazul unor 
oferte speciale, date ale livrărilor şi altele asemenea. 

Aspectele financiare relevante: Deşi nu aţi ajuns la etapa 
ofertei şi contraofertei, este bine să comunicaţi elementele- 


cheie ale situaţiei financiare a fiecăruia. De exemplu, dacă o 
parte a negocierii este cumpărător în numerar, urmăreşte 
anumiţi termeni referitori la plată sau pune preţ mai mare pe 
un anumit aspect al negocierii financiare decât 


cealaltă parte - de pildă, plata în avans faţă de plata în schimbul drepturilor 
de autor - atunci este bine de discutat despre aceste aspecte. 


Fără surprize - negocierile pot lua o altă direcţie dacă apare o problemă importantă de care una 
dintre părţi era conştientă de ceva vreme. 


Fără surprize 


Potenţialele situaţii nenegociabile: Situaţiile nenegociabile 
trebuie discutate direct cu prima ocazie. Poate fi vorba de 
chestiuni clasice precum garanţiile sau de ceva neobişnuit. 
Cea mai stranie situaţie nenegociabilă cu care m-am 
confruntat a fost aceea a unei companii americane a cărei 


poziţie de negociere era dominată de frica de a nu fi dată în 
judecată potrivit legilor americane antitrust. 

Scenariile de retragere: Nu există un sfat general valabil 
referitor la avantajele discuţiei cu cealaltă parte despre 
scenariul tău de retragere. Dacă aceasta te informează cu 
privire la scenariul de retragere, ar trebui să faci la fel, altfel 
le vei recunoaşte superioritatea pârghiei acesteia. Dar oare 
ar trebui să fii tu primul? În unele situaţii, alegerea este 
evidentă - de exemplu, dacă achiziţionezi o maşină, atunci ar 
trebui să menţionezi scenarii precum „îmi voi schimba 
maşina doar dacă obţin o ofertă suficient de atractivă”. În 
alte situaţii, menţionarea scenariului tău de retragere ar 
putea părea în mod inutil agresivă... aşa că trebuie să 
evaluezi fiecare situaţie în parte. 

Autoritatea ambelor părţi de a negocia: Probabil că surpriza 
cea mai neplăcută pe care i-o poţi face partenerului este să-i 
spui, după ce aparent s-a ajuns la o înţelegere, că altcineva 
din organizaţia ta trebuie să aprobe afacerea. Ambele părţi 
trebuie să descrie clar ce autoritate au pentru încheierea 
unui contract. 


Construirea unei relaţii 


Prin schimbul de informaţii, ai început deja să construieşti o 
relaţie. De fapt, acesta este un punct de plecare excelent, 
deoarece multe dintre interacţiunile părţilor nu vor fi 
combative, astfel încât părţile au şansa să se cunoască înainte 


să demareze în discuţii. 


Negociatorii excepţionali sunt întotdeauna buni ascultători 


Trebuie să te comporţi în aşa fel încât să câştigi încrederea 
partenerului tău. 


Comportamentul tău - ce să faci 


Ascultă atent 


Negociatorii excepţionali sunt întotdeauna buni ascultători. De 
nenumărate ori sunt uimit de negociatori experimentați care fie 
nu ascultă ce am de spus, fie, chiar dacă aud, nu îşi amintesc ce 
am spus. O parte esenţială a negocierii constă în a da şi a primi 
indicii privind poziţiile de negociere viitoare. Este esenţial să 
primeşti indiciile transmise de cealaltă parte. 


Serialul american „Ucenicul” („The Apprentice”) prezintă un exemplu grăitor de nereceptare a 
unui indiciu. Negocierea avea loc între o echipă de concurenţi şi o vedetă, în care concurenţii 
încercau să negocieze ce putea oferi spre vânzare aceasta într-o licitaţie cu 


scop caritabil. Vedeta a făcut afirmaţia: 

„Mi-ar plăcea foarte mult să obţin cea mai mare sumă de bani dintre toate celebrităţile care apar 
în «Ucenicul».” 

Rareori mi-a fost dat să aud un indiciu mai clar şi mai generos... pe care negociatorul principal 
din echipa de concurenţi l-a ignorat cu desăvârşire. 


Pune multe întrebări iscusite 


Sunt două tipuri de întrebări iscusite. Primul este echivalentul 
bombei ghidate prin laser - ceri exact şi fără echivoc o anumită 
informaţie. Un exemplu ar putea fi: 

Obţineţi vreun avantaj dacă finalizaţi vânzarea până la o 
anumită dată? 

Al doilea tip de întrebare iscusită este cea prin care îţi inviţi 
partenerul să discute pe marginea unei chestiuni, ceea ce poate 
genera multe informaţii neaşteptate. De exemplu: 

Ce oferte speciale aveţi în acest moment şi care ar putea să 
mă tenteze? 

În cazul acestui al doilea tip de întrebare deschisă ar trebui 
să fii atent să pui întrebări de amănunt, amintindu-ţi în acelaşi 
timp să adresezi din nou întrebarea iniţială dacă te-ai afundat 
într-un anumit detaliu. 


Foloseşte puterea tăcerii 


A aştepta politicos un răspuns, în special dacă tăcerea persistă 
incomod de mult, este o tehnică foarte bună de a extrage 
informaţii. Este surprinzător cât de des cealaltă parte spune 


ceva util pentru a umple tăcerea. Fii atent atunci când 
partenerul îţi aplică această tehnică. 


Foloseşte anecdote pentru a argumenta anumite idei şi a 
construi o relaţie 

Cei mai buni negociatori pe care i-am întâlnit sunt foarte 
pricepuţi în a spune anecdote interesante, care au dublul rol de 
a construi o relaţie cu partenerul şi de a indica abordarea 
proprie a unor aspecte care sunt importante în cadrul 
negocierii. 


Fii atent la afirmaţiile despre viaţa personală 


Dacă partenerul tău menţionează detalii despre viaţa lui 
privată, nu eşti obligat să îi răspunzi cu detalii despre a ta, însă 
el îţi dă astfel ocazia să o faci. Cu cât ştiţi mai multe unul 
despre celălalt, cu atât este mai simplu pentru ambele tabere să 
anticipeze cum va reacţiona partenerul la anumite situaţii. De 
asemenea, te ajută să empatizezi cu partenerul. Nu cred că 
împărtăşirea unor informaţii personale este greşită şi nici nu 
cred că a fi rezervat în privinţa lor este deplasat. Dacă eşti 
primul care furnizează informaţii personale, atunci te sfătuiesc 
să fii atent să nu-i creezi o stare de disconfort partenerului - iar 
dacă acesta se simte stânjenit, trebuie să te opreşti. 


Empatizează cu partenerul - dar să nu-ţi pară râu pentru el 


Dicţionarul meu preferat (Chambers) descrie empatia după cum 
urmează: 
„Puterea de a intra în personalitatea altcuiva şi de a 


experimenta imaginativ experienţele sale”. 

Puterea empatiei este capacitatea ta de a prezice cum va 
reacţiona partenerul la propunerile tale. Pericolul empatiei este 
că poţi începe să simţi durerea lui şi să rezonezi la problemele 
sale. O afacere foarte bună din perspectiva ta nu ar trebui să fie 
complet benignă pentru partener. Cum spune un prieten de-al 
meu, „dacă nu-i văd o urmă de lacrimă în colţul ochiului, ştiu că 
nu am negociat îndeajuns de dur...”, aşa că fii atent ca empatia 
să nu te facă să-ţi pară rău pentru partener. 


Comportamentul tău - ce să nu faci 


Nu da dovadă de lipsă de respect 

Nu fi niciodată nepoliticos, condescendent, dispreţuitor, 
arogant... Îl las pe cititor să completeze lista de comportamente 
care duc la distrugerea unei relaţii bazate pe respect între părţi. 


Nu vorbi prea mult 

Negociatorii buni sunt adesea extravertiţi, astfel încât riscă să 
domine conversaţia. Dată fiind importanţa ascultării, extraverţii 
trebuie să-şi amintească că trebuie să mai şi tacă şi să lase 
cealaltă parte să vorbească. 


Nu trăda secrete 


Este important să nu trădezi secrete pe care alte părţi se 
aşteaptă să le ţii pentru tine. Dacă partenerul aude că trădezi 
confidenţe, este îndreptăţit să nu aibă încredere deplină în tine. 


Nu încerca să te imprieteneşti cu partenerul 


Majoritatea oamenilor nu negociază dur cu prietenii lor 
deoarece pun preţ mai mare pe prietenia lor decât pe o afacere 
bună. În consecinţă, nu e indicat să fii prea prietenos cu 
partenerul tău. 

Există un alt risc mai subtil în a te împrieteni cu partenerul. 
Dacă acesta simte că negocierile tale dure trădează prietenia 
voastră, atunci s-ar putea supăra pe tine. iar pierderea 
respectului partenerului contează foarte mult. 


Depăşirea barierelor în calea construirii unei relaţii 


Sunt multe situaţii care complică dezvoltarea unei relaţii cu 
partenerul. Trebuie să recunoşti şi să depăşeşti astfel de 
bariere. 


Una dintre părți este mai nerăbdătoare decât cealaltă să încheie 
o afacere 

Partea mai nerăbdătoare nu se poate relaxa cu uşurinţă. Într-o 
astfel de situaţie, tehnica cea mai bună este de a trata 
negocierea ca pe un joc - aceasta va contribui la diminuarea 
nivelului de stres. 


Cele două părți au experienţe comune neplăcute 


Este bine să vorbiţi deschis despre experienţele neplăcute din 
trecut şi să vă propuneţi să evitaţi repetarea lor. Aceasta poate 
duce la următorul punct... 


Cele două tabere nu au încredere una în alta 


Aveţi de-a face, de exemplu, cu o organizaţie cunoscută pentru 
practicile agresive în afaceri. Ca în cazul anterior, e bine să 
discutaţi deschis despre astfel de temeri şi să stabiliţi ce măsuri 
sunt potrivite pentru consolidarea încrederii. De exemplu, una 
dintre părţi o poate avertiza pe cealaltă că va insista asupra 
unei protecţii draconice într-un acord închis, confidenţial, 
înainte de a da detalii despre ofertă. 


Eşti un negociator mai puţin experimentat decât partenerul 


Cea mai potrivită tehnică este de a cere sfaturi de la partener. o 
solicitare greu de refuzat şi o postură dificilă de care 
negociatorului mai experimentat îi este greu să profite. 


Una dintre părţi este mult mai puternică decât cealaltă 


De exemplu, dacă un individ negociază cu o companie mare, se 
poate simţi intimidat. Nu uita că puterea organizaţională nu e 
acelaşi lucru cu puterea de negociere (pârghiile) şi dacă o parte 
are mult mai puţine avantaje, probabil că se va simţi intimidată. 
Aceasta este o altă situaţie în care e cel mai bine să tratezi 
negocierile ca pe un joc, pentru a reduce stresul. 


Dacă ai un comportament încrezător, partenerul va începe să creadă că ai suficientă putere de 
negociere şi vei începe să te simţi mai încrezător. 


Dacă cele două părți provin din culturi diferite şi dacă vorbesc 
limbi diferite 


Într-o asemenea situaţie este cel mai bine ca negociatorul 


principal să aibă un ajutor care înţelege cealaltă cultură şi 
limbă. 


Punerea de acord asupra procesului de 
negociere 


În timpul comunicării, primul lucru pe care trebuie să-l 
negociezi este modul în care se va purta negocierea. 


Stabiliti de comun acord mecanismul 
tratativelor/negocierii propriu-zise 


Unele situaţii necesită o singură întrevedere intensă, faţă în faţă 
- echivalentul unui proces în care juraţii discută izolaţi până se 
ajunge la un verdict. Alte situaţii se pretează la întâlniri faţă în 
faţă săptămânale, cu negocieri prin telefon şi prin e-mail între 
timp; cealaltă extremă implică o negociere exclusiv în spaţiul 
virtual. Nu există un singur proces ideal: ambele părţi trebuie 
să stabilească de comun acord care este procedeul ideal în 
cazul fiecărei negocieri. 


Cum vei consemna ce s-a stabilit? 


Acest lucru poate fi simplu într-o situaţie cum ar fi negocierea 
dintre un autor aspirant şi un editor, în care editorul îi trimite 
autorului contractul standard, iar autorul negociază schimbările 
la forma acestuia. În situaţiile în care nu există un contract 


provizoriu sau o altă formă de acord juridic, este recomandabil 
să ţineţi un jurnal informal al ideilor principale. Modelul din ce 
în ce mai frecvent întâlnit, în care o mare parte a tratativelor 
are loc prin e-mail, simplifică într-adevăr foarte mult lucrurile. 
Dacă negociezi fără să recurgi la o consemnare scrisă, atunci 
ambele părţi trebuie să convină asupra folosirii frecvente de 
rezumate orale ale punctelor-cheie. 


Stabiliţi de comun acord să vă exprimaţi nemulţumirile 


Una dintre cele mai frecvente cauze ale problemelor cu care m- 
am confruntat a fost reprezentată de iritarea inconştientă a 
partenerului şi acesta şi-a reprimat nemulţumirea - apoi 
presiunea a crescut până când frustrarea a izbucnit. Pentru a 
evita această situaţie, ambele părţi trebuie să stabilească de 
comun acord să îşi exprime nemulţumirile îndată ce apar. 


Discutaţi despre preferinţele personale şi 


experienţele trecute relevante 


Cei mai mulţi negociatori experimentați au acumulat preferinţe 
personale de-a lungul anilor, bazate de obicei pe propriile 
experienţe din trecut privind ce a funcţionat şi ce nu. E bine să 
fie împărtăşite aceste preferinţe pentru a vedea dacă ambele 
părţi pot beneficia de pe urma experienţelor. 

Un aspect despre care trebuie discutat se referă la metodele 
folosite cu succes de ambele tabere în trecut pentru a depăşi 
blocaje în procesul negocierii. De exemplu, am rezolvat multe 


probleme dificile precizând că, dacă în viitor survine o situaţie 
care nu poate fi soluţionată prin acordul părţilor, acestea vor 
apela la un arbitru independent. 


) exâmplb practic 


Autorii şi editorii se înţeleg adesea cu greu asupra definirii a ceea ce industria editorială numeşte 
„publicaţie concurentă”. De exemplu, un editor este îndreptăţit să-i pretindă unui autor să nu 
scrie o carte similară pentru o altă editură; totuşi, autorul poate dori să scrie o carte mai generală 
care include un capitol pe tema cărţii iniţiale. O astfel de situaţie se poate rezolva prin 
introducerea în contract a unor menţiuni generale conform cărora autorul consimte să nu scrie o 
carte care să afecteze semnificativ vânzările cărţii iniţiale, însă dacă cele două părţi nu reuşesc 
să se înţeleagă asupra unei anumite probleme care ar putea apărea în viitor, atunci consimt să 
accepte punctul de vedere al unui arbitru independent. 


Reducerea aşteptărilor partenerului 


Deşi este prea devreme pentru oferte şi  contraoferte, 
comunicarea este o bună ocazie de a reduce subtil aşteptările 
partenerului privitoare la cât de bună poate fi afacerea pe cale 
să o încheie. Cu cât aşteptările partenerului sunt mai scăzute, 
cu atât mai profitabilă poate fi afacerea negociată. Există multe 
căi prin care poţi face aceasta atunci când discuţi despre oferta 
ta, situaţia financiară, termenele-limită, scenariile de retragere 
şi altele asemenea. 
Iată câteva exemple de replici utile în acest sens: 
e „Nu sunt nevoit să cumpăr acum; voi cumpăra doar dacă 
preţul este atractiv.” 
e „Suntem foarte ocupați acum, dar voi încerca să vă 
programez înainte de sfârşitul verii.” 


e „Sunteţi foarte norocos că se întâmplă să am un produs pe 
stoc; se vând imediat.” 

e „Nu suntem ieftini, însă ne mândrim că oferim valoare în 
schimbul banilor.” 

e „O tehnologie ca aceasta nu poate fi ieftină.” 

e „Ne mândrim cu serviciile noastre personale; nu încercăm să 
concurăm cu furnizorii de pe internet.” 
„Voi plăti doar puţin peste preţul pe care îl pot obţine pe 

internet.” 

„Desigur că puteţi cumpăra acest articol mai ieftin, însă dacă 
ceva se defectează...” 


Atunci când blufezi, rezumă-te la afirmaţii care nu pot fi respinse. 


Sunt sigur că ai prins ideea - distracţie plăcută cu 
formularea replicilor pentru diminuarea aşteptărilor. 


Rezumat 


Etapa comunicării îți permite şi ţie şi partenerului tău să faceţi schimb de informaţii, să 
construiți o relaţie şi să vă puneţi de acord în privinţa procesului de negociere. Trebuie, de 
asemenea, să profiţi de ocazie pentru a spune lucruri care vor reduce aşteptările celeilalte 
părţi referitor la cât de mult poate obţine din negociere. 

În schimbul de informaţii, trebuie să fii imparţial, şi nu competitiv. În construirea unei relaţii, 
obiectivul tău principal trebuie să fie stabilirea încrederii între tine şi partener. Totuşi, trebuie 
să fii prudent în privinţa construirii unei relaţii deschise, de prietenie, deoarece astfel îţi va fi 
greu să fii competitiv în timpul tratativelor sau negocierii propriu-zise. Din raţiuni similare, 
trebuie să fii atent să nu laşi empatia faţă de partenerul tău să se transforme în păreri de rău 
pentru acesta. 

Pentru a valorifica etapa comunicării, trebuie să fii un bun ascultător şi să pui multe întrebări 


iscusite. 


Capitolul 4 


Negocierea propriu-zisă 


Dacă nu intenţionezi să ai o relaţie pe termen lung cu partea 
cealaltă... este timpul să te tocmeşti! Aproape orice cumperi sau 
vinzi în viaţa privată poate fi supus negocierii. Deşi nu poţi să te 
tocmeşti pentru coşul cu alimente, aceasta este excepţia, şi nu 
regula. Avantajul negocierii propriu- zise este că te poţi relaxa 
şi te poţi simţi bine făcând-o, deoarece, chiar dacă greşeşti, nu 
vor fi pierderi pe termen lung. Beneficiezi de asemenea de 
faptul că, atunci când cumperi sau vinzi, partenerul se aşteaptă 
ca tu să te tocmeşti - nici cei mai abili bijutieri londonezi nu se 
vor simţi ofensaţi dacă negociezi pentru bijuterii sau ceasuri 
scumpe. 


Negocierea propriu-zisă este un joc cu reguli bine stabilite. 
Prima secţiune a acestui capitol oferă un set cuprinzător de 
reguli în acest sens, care te vor face mai eficient. Ultimele trei 
secţiuni descriu cum să răspunzi la trei din cele mai dificile 
aspecte ale negocierii: 

1. Cum stabileşti valoarea unui lucru? 

2. Trebuie să faci tu oferta de deschidere? 

3. La ce nivel faci o ofertă de deschidere sau prima 
contraofertă? 


) Întrebări pTgetica 
Dacă nu poţi suporta ideea negocierii propriu-zise, trebuie cel puţin să întrebi politicos: „Care 
este cel mai bun preţ/cea mai bună ofertă a dumneavoastră?”. 


Regulile negocierii propriu-zise 


Regula nr. 1 - Nu începe negocierea propriu- zisă 
nepregaătit 


Cea mai importantă pregătire constă în a şti toate motivele 
pentru care trebuie să obţii o ofertă bună - de exemplu, dacă 
cumperi, ce preţuri se practică pe internet. Un aspect specific al 
pregătirii este inclus în regula următoare. 


Regula nr. 2 - Stabileşte-ţi un obiectiv cu adevărat 
ambițios 


S-au făcut nenumărate cercetări academice în privința 
negocierilor şi întotdeauna acestea arată că, cu cât obiectivul 
tău este mai ambițios, cu atât mai bine. Cu cât este mai 
ambițios obiectivul, cu atât mai competitiv vei fi în timpul 
negocierii propriu-zise. 


Regula nr. 3 - Exprimă clar ceea ce vrei 


Este mult mai bine să afirmi dinainte clar ce vrei, decât să tot 
pui condiţii noi pe parcurs. Este un alt exemplu al principiului 
universal potrivit căruia nu trebuie să complici lucrurile. 
Aceasta nu înseamnă să fii inflexibil dacă partenerul tău îţi 


oferă o alternativă atractivă la ceea ce ai cerut iniţial. 


Regula nr. 4 - Negocierea propriu-zisă este un joc 


Negocierea propriu-zisă este o înfruntare a voinţelor, iar cel 
mai bun mijloc de a fi foarte competitiv, însă de a rămâne 
neimplicat emoţional, este de a o trata ca pe un joc. 

Adesea te vei confrunta cu persoane instruite să negocieze 
sau care fac parte dintr-o cultură cu o istorie de peste o mie de 
ani a negocierii propriu- zise. Acestea se vor aştepta să te 
tocmeşti, iar în cazuri extreme se vor simţi chiar ofensate dacă 
nu intri în joc. 


Regula nr. 5 - Nu trebuie să fii rezonabil 


Multe strategii de tratative se bazează pe argumente raţionale. 
Când te tocmeşti, ştii că partenerul vrea să obţină ceva de pe 
urma negocierii, iar obiectivul tău este de a minimiza ceea ce 
primeşte acesta astfel încât să maximizezi ceea ce obţii tu. Este 
o înfruntare a voinţelor în care obiectivul tău este de să-ţi 
convingi partenerul că singura cale de a încheia afacerea este 
ca acesta să accepte una dintre ofertele tale. 


Vreau... şi dacă nu primesc ce vreau, atunci mă duc în altă parte. 


Regula nr. 6 - Fii raţional dacă aceasta serveşte cauzei 
tale 


Apelează la logică oricând vine în sprijinul poziţiei tale. Te poţi 
servi oricând îţi convine de comentarii precum „pot să obţin 
acest lucru mai ieftin pe internet”. Potrivit regulii următoare, 
poţi folosi chiar şi logica falsă. 


Regula nr. 7 - Poţi să şi blufezi (dar ai grijă să nu fii prins) 


„Pot cumpăra ceva asemănător cu 12.500 de lire” este o 
afirmaţie aproape imposibil de respins. Bluful este o strategie 
acceptabilă (dar periculoasă) în tratative. Este complet 
acceptabil în negocierea propriu-zisă şi, deşi nu trebuie să fii 
prins, trebuie să pari complet neafectat dacă aceasta se 
întâmplă. 


Regula nr. 8 - Puțin teatru nu strică niciodată 


Putin teatru nu strică niciodată 


În acest joc, puţin teatru va fi acceptabil aproape 
întotdeauna. Îţi sugerez să îţi exersezi expresia de uimire totală 
- pentru a o folosi când auzi oferta de deschidere a 
partenerului. Adesea, o persoană experimentată în negocierea 
propriu-zisă va reacţiona exagerat cu un strop de umor. 


Regula nr. 9 - Multe practici de negociere îndoielnice 
sunt acceptabile 


În capitolul următor trasez limitele tehnicilor acceptabile. De 
exemplu, folosirea directă a puterii de negociere (pârghiile) este 
rareori acceptabilă ca tactică în tratative, însă nu şi în 
negocierea propriu-zisă. 

Tacticile extreme precum „o nimica toată” sunt de asemenea 
acceptabile - în cazul acestei tactici pari că eşti de acord cu o 
afacere, apoi revii şi ceri favoruri suplimentare: „Daţi şi un plin 
de benzină, nu-i aşa... doar n-o să pierdeţi afacerea din cauza 
unui plin de benzină?”. 


Regula nr. 10 - Foloseşte-te de toate pârghiile pe care le 
al 


Dacă ai un scenariu de retragere puternic şi credibil, atunci 
asigură-te că partenerul este pe deplin conştient de acesta, de 
exemplu, „Dacă nu puteţi face afacerea mai tentantă, atunci 
revin la concurenţă, poate are o ofertă mai bună”. 

Dacă sunt credibile, atunci încurajează-ţi partenerul să se 
gândească la şansele unor afaceri viitoare cu tine. La fel, dacă 
eşti un client fidel, pune acest lucru la bătaie din plin. 


Menţionează şi dacă ai prieteni cărora le poţi face o 
recomandare. Pot avea efect replici cum ar fi: „Lucrez pentru 
cel mai mare angajator din oraş, aşa că mulţi oameni vor ajunge 
să ştie dacă sunt mulţumit de serviciile dumneavoastră”. 


Regula nr. 11 - Nu te grăbi 


Dându-ţi seama că negocierea propriu-zisă e un joc, poţi fi 
tentat să arzi etape. De exemplu, poţi spune ceva nesăbuit cum 
ar fi: „Ştim amândoi că în final ne vom înţelege la 15.000 de 
lire, aşa că haideţi să batem palma”. Tactică neinspirată! 15.000 
de lire va fi considerată drept oferta ta curentă, iar partenerul 
va încerca să îmbunătăţească situaţia pornind de pe această 
poziţie. Nu poţi grăbi procesul, aşa că relaxează-te şi savurează 
situaţia. 


Regula nr. 12 - Nu-ţi dezvălui niciodată bugetul 


Dacă partenerul tău este un negociator experimentat, va 
încerca să te facă să declari care îţi este bugetul. Ține pentru 
tine informaţia privind bugetul, deoarece îndată ce partenerul îl 
va afla, cu siguranţă că nu se va lăsa până nu va fi obţine de la 
tine întreaga sumă de bani. 


Regula nr. 13 - Nu te lăsa păcălit de propunerea unui 
compromis 


Dacă partenerul se oferă să facă un compromis, atunci 


consideră că aceasta este oferta lui curentă şi negociază în 
continuare pornind din acest punct. 


Regula nr. 14 - Fă concesii tot mai mici 


Din punct de vedere psihologic, vrei să indici faptul că te 

apropii de limita flexibilităţii făcând concesiile tale să scadă 

până la zero. De exemplu, în cazul comerţului cu maşini, un 

vânzător îţi poate indica sfârşitul concesiilor sale spunând: „Ei 

bine, aş mai putea oferi preşuri şi apărători de noroi”. 
Următoarea regulă este contrara acestei tehnici. 


Regula nr. 15 - la în calcul forțarea „celei mai bune 
oferte” a partenerului 


Partenerul îţi va aplica adesea regula nr. 14, aşa că îţi vei da 
seama care pare să fie cea mai bună ofertă a sa. Poţi hotări că 
este acceptabilă sau poţi încerca să o forţezi pentru a vedea 
dacă se poate face o ofertă şi mai bună. Nu ai ce să pierzi (în 
afară de timp) încercând să forţezi ceea ce partenerul 
semnalează ca fiind cea mai bună ofertă. lată câteva tehnici 
posibile: 

e „E mai mult decât sunt dispus să plătesc. Cea mai mare 
ofertă a mea e 13.500 de lire şi putem bate palma pe suma 
asta chiar acum.” 

e „E clar că nu vom putea face afacerea. Voi vedea dacă pot 
obţine o ofertă mai bună în altă parte” sau „Trebuie să 
vorbesc cu soţia mea/soţul meu, căci este mult mai mult 
decât voiam noi să plătim”... apoi îl laşi să fiarbă o perioadă 


şi te întorci altă dată să vezi dacă este dispus să cedeze. 

e „Cumpăr în numerar şi pot face afacerea pe loc, va trebui să 
îmi faceţi o ofertă mai bună” sau poate „mult mai bună”. 

e „Pot vorbi cu şeful dumneavoastră?”. adesea, dacă poţi 
schimba persoana cu care negociezi, noul tău partener va fi 
dispus să facă anumite concesii pentru a-ţi arăta că are 
autoritatea şi capacitatea de a face o afacere. 


Dacă crezi într-adevăr că partenerul nu are de gând să fie 
flexibil, poţi spune ceva de genul: „E o ofertă destul de 
atractivă, iar dacă adăugaţi o garanţie prelungită (sau orice 
altceva îţi doreşti) atunci facem afacerea”. Sau, poate, „Dacă 
sunteţi dispus să plătiţi curieratul, atunci accept preţul 
dumneavoastră”. Deoarece poţi decide întotdeauna la sfârşit să 
accepţi oferta iniţială, de obicei nu ai nimic de pierdut dacă faci 


o încercare. 


Regula nr. 16 - Tăcerea e de aur 


Oamenii se simt incomodaţi de tăcere şi nu există o metodă mai 
bună de a aplica politicos această presiune. Şezi tăcut, părând 
că rumegi oferta celeilalte părţi, şi adesea partenerul va face 
oferta mai atractivă. 


Regula nr. 17 - Dacă poţi obţine o licitaţie, fă-o 


În cazul în care cumperi şi ai mai mult de un furnizor potenţial, 
sau dacă vinzi şi există mai mult de o persoană interesată să 
cumpere, atunci trebuie să îi pui să lupte între ei. Nu poţi obţine 
o afacere mai bună decât cea prin licitaţie... cumpărătorii şi 


vânzătorii aflaţi în competiţie sunt luaţi adesea de val în dorinţa 
de a obţine afacerea. 


Regula nr. 18 - Alegerea momentului potrivit este 
crucială 


Dacă vrei să cumperi o maşină, nu strică să întrebi când se 
încheie perioada de gestiune a magazinului auto. Adesea 
vânzătorii primesc bonusuri substanțiale din partea 
producătorilor de maşini, condiționate de obiective specifice. 
Dacă vânzătorul nu şi-a atins obiectivul, ar putea fi dispus să-ți 
vândă o maşină la preț mai mic pentru a-şi face norma. Multe 
organizații se confruntă cu presiuni similare. există puţine 
companii care nu se bucură să încheie un contract chiar înainte 
de sfârşitul anului fiscal. 

Trebuie să ţii cont şi de alte chestiuni legate de alegerea 
momentului potrivit, de exemplu: e bine să cumperi mobilă de 
grădină la sfârşitul verii, şi nu la începutul ei. acelaşi lucru este 
valabil în cazul motocicletelor şi al multor altor articole; însă e 
bine, desigur, să faci izolaţia pereţilor goi pe dinăuntru în toiul 
verii. Dacă achiziţia sau vânzarea ta e de sezon, atunci 


vinde în sezonul de vârf şi cumpără în extrasezon. 

De asemenea, alege o zi proastă pentru afaceri sau un 
anumit moment al zilei să negociezi, întrucât partenerul tău ar 
face o concesie în plus, probabil, dacă afacerile lâncezesc. Însă 
dacă eşti într-un anticariat sau o piaţă de vechituri, aici 
negustorii sunt mai receptivi la negocierea propriu- zisă spre 
sfârşitul zilei. 


Regula nr. 19 - Dacă lucrurile merg prost după 
încheierea afacerii, poţi renegocia 


Nu este deloc ieşit din comun ca, după ce ai încheiat o afacere, 
lucrurile să nu funcţioneze aşa cum ţi s-a promis: livrarea se 
face târziu; culoarea e alta; are zgârieturi; are defecte; se 
defectează etc. Dacă lucrurile merg prost, eşti îndreptăţit să 
începi să negociezi din nou pentru a obţine despăgubiri. 
Majoritatea companiilor nu îşi doresc clienţi nemulţumiţi, aşa că 
se va prevedea un buget pentru reparaţii - însă aceşti bani sunt 
rezervaţi celor care se văicăresc... gălăgios! 

O greşeală frecvent întâlnită la negociatori în astfel de 
împrejurări este să nu declare cu exactitate ceea ce doresc din 
partea celuilalt. Dacă emiţi o pretenţie clară şi rezonabilă, ai 
mult mai multe şanse să obţii un rezultat pozitiv. O replică 
precum „e altă culoare, fie înlocuiţi-o cu cea specificată în 
comandă, fie daţi-mi 500 de lire şi o lăsăm aşa” este abordarea 
corectă. 


Regula nr. 20 - Nu te ataşa emoţional de obiectul pentru 
care negociezi 


Atunci când cumperi, eşti mult mai bine plasat dacă eşti dispus 
să renunţi la afacere. Încearcă să nu te ataşezi emoţional de 
ceea ce cumperi. 


Regula nr. 21 - Nu te enerva niciodată 


Dacă o negociere se transformă într-o ceartă, probabil că nu vei 
primi ceea ce vrei. Singura situaţie când furia poate funcţiona 


este cea a reclamaţiilor în privinţa articolului livrat, pentru a 
încerca să obţii o despăgubire. Pe cât posibil, trebuie să 
simulezi furia astfel încât să rămâi suficient de raţional pentru 
a-ţi urmări obiectivul vizând nivelul de compensație dorit. 


Regula nr. 22 - Nu fi niciodată nerezonabil 


Există o diferenţă mică între o ofertă ambițioasă în negocierea 
propriu-zisă şi o cerere nerezonabilă. Dacă nu te afli într-un 
bazar, trebuie să rămâi credibil. 


Regula nr. 23 - Fii gata să arâţi banii 


Deşi las discuţia generală despre încheierea afacerilor pentru 
un capitol ulterior, voi evidenția o tehnică grozavă. Un mod 
excelent de a încheia o afacere este să scoţi un teanc de 
bancnote pentru preţul pe care vrei să-l plăteşti şi să-l pui în 
mâna partenerului. Poţi fi surprins cât de eficient poate fi acest 
gest în situaţia potrivită, de exemplu, când cumperi ceva de la 
un vânzător privat. 


Fii gata să arăţi banii 


Regulile negocierii propriu-zise au explicat cum poţi juca 
pentru a obţine o afacere foarte bună. Dar cum ştii care afacere 
e bună? Cele mai dificile probleme cu care se confruntă un 
negociator sunt legate de bani. Cum ştii care e preţul acceptabil 
pe care să-l ai drept obiectiv pentru încheierea afacerii? Trebuie 
să faci tu oferta de deschidere sau trebuie să-ţi inviţi partenerul 
să facă prima mişcare? Dacă te hotărăşti să faci oferta de 
deschidere, cu ce preţ ar trebui să deschizi? Dacă deschide 
cealaltă parte, care trebuie să fie contraoferta ta? Secţiunile 
următoare din capitolul de faţă răspund la aceste întrebări 
dificile. 


Cum să apreciezi valoarea unui produs 


Această secţiune este valabilă atât în cazul tratativelor, cât şi în 
cazul negocierii propriu-zise. De asemenea, este valabilă când 
ai de gând să stabileşti un preţ fix (preţul recomandat) sau când 
vrei să stabileşti un preţ şi apoi laşi loc doar pentru o mică 
negociere (preţul recomandat, plus/minus ceva). 


Ce este un preţ rezonabil? 


Dacă există un preț clar al pieţei, află care este acesta 


Insist mereu asupra importanţei informării. Folosind internetul, 
analizând reclamele tipărite, discutând cu intermediarii (cum 
sunt agenţii imobliari), ar trebui să-ţi faci o idee despre 
preţurile pieţei pentru multe produse. Dacă ai un preţ mai bun 
decât preţul pieţei, atunci stai bine. 

Ce faci dacă nu există un preţ al pieţei clar identificabil? 


Evaluarea unui produs unic 


Deşi poate că nu vei afla o valoare de piaţă clară pentru un 
produs, ai putea găsi alte moduri de a stabili o valoare. Să 
presupunem că vinzi o companie: există o serie de recomandări 
care se aplică în mare măsură în evaluarea unei companii. Se 
pot cumpăra cărţi, modele software şi altele care să te ajute în 
evaluare. Multe dintre aceste instrumente vor evalua o 
companie în funcţie de aspecte-cheie precum capitalizarea 
pieţei sau puterea câştigurilor proiectate de-a lungul unei 


perioade (de pildă, zece ani) şi o evaluare a bunurilor. Bunurile 

pot fi tangibile, spre exemplu, clădiri şi stocuri, sau intangibile, 

însă vandabile, cum ar fi numele de marcă, listele de clienţi, 
suprabeneficiul şi altele asemenea. Şi în cazul altor produse 
unice pot exista mecanisme larg răspândite de evaluare: de 
exemplu, în timpul (nebuniei) „balonului de săpun” pe internet, 
companiile bazate pe internet au fost adesea evaluate în funcţie 
de numărul de accesări zilnice. 

Există şi alte tehnici în sprijinul evaluării unui produs unic: 

e Prin analogie: Adesea vei putea spune că un produs 
valorează mai mult/mai puţin/la fel ca alt produs care s-a 
vândut pentru o sumă cunoscută. Discutând cu un agent 
imobiliar experimentat, am descoperit că se folosea foarte 
mult de această tehnică. 

e Consultă un expert: Adesea expertul foloseşte un amestec de 
analogie şi intuiţie pentru a face o estimare. 

e Vinde prin licitaţie: O soluţie ar putea fi să renunţi la 
negocierea propriu-zisă şi să foloseşti un site de licitaţie 
online precum eBay sau o casă de licitaţii obişnuită pentru a 
vinde produsul. 

+ Cât aş da eu? În mod evident, poţi întreba doar dacă nu eşti 
ataşat emoţional prea mult de un obiect, dar poate fi foarte 
instructiv dacă te întrebi cât ai da şi dacă le pui aceeaşi 
întrebare prietenilor şi colegilor tăi. 


Observațiile următoare arată cât de agresiv poţi fi în 
stabilirea preţului la care doreşti să închei afacerea. 


Este aceasta o piaţă a cumpărătorilor sau a vânzătorilor? 


Un exemplu clasic al acestui fenomen este o piaţă imobiliară 
înfloritoare. Dacă preţurile cresc rapid, atunci puţine locuinţe 
se vor vinde la un preţ cu mult mai mic decât preţul cerut. 
Comparativ, pe o piaţă inactivă sau în scădere, se va negocia 
agresiv pentru proprietăţi. 


Sunt echilibrate cererea şi oferta? 


Dacă oferta depăşeşte cererea, atunci balanţa puterii înclină în 
favoarea cumpărătorului, iar dacă cererea depăşeşte oferta, 
atunci vânzătorul deţine poziţia avantajoasă. 


A făcut cumpărătorul o ofertă nesolicitată vânzătorului? 


Folosind exemplul vânzării unei companii - dacă un cumpărător 
îi cere vânzătorului să vândă, în loc ca acesta din urmă să 
scoată compania pe piaţă, atunci vânzătorul se află pe o poziţie 
mult mai favorabilă pentru a obţine un preţ ridicat. 


Care parte este mai presată de timp? 


Cu cât o parte este mai presată de timp, cu atât mai puţin 
agresivă va fi în obţinerea celui mai bun preţ. De exemplu, dacă 
vinzi obiecte voluminoase cu care îţi este ticsită casa, poţi 
hotărî că merită să ceri preţuri competitive doar pentru a te 
debarasa de ele. 


Cât de bun este scenariul tău de retragere? 


Dacă ai un scenariu de retragere bun, atunci vei avea cu 
siguranţă pârghii puternice şi ar trebui să negociezi agresiv. 


Când trebuie să fii ambițios? 


Lumea cumpărărilor/vânzărilor cunoaşte şase cazuri: 
1. Dacă vinzi ceva departe de a fi unic, atunci eşti norocos dacă 
obţii un 
preţ mai bun decât valoarea de piaţă. 
2. În cazul în care nu cumperi ceva rar, dacă rămâi în aşteptare 
şi cumperi 
când unele dintre condiţiile evidenţiate mai sus sunt în 
favoarea ta, poţi obţine un preţ foarte bun. 
3. Dacă vinzi ceva rar şi căutat, ar trebui să obţii un preţ bun. 
4. Dacă vinzi ceva rar şi căutat de puţini oameni, dar eşti dispus 
să aştepţi, 


ar trebui să aspiri la un preţ bun. 
5. În cazul în care cumperi ceva rar şi căutat, atunci fii pregătit 
să plăteşti 
un preţ mare (sau obişnuieşte-te cu idea de a trăi fără 
obiectul respectiv). 
6. Dacă te interesează să cumperi ceva rar, dar nu foarte 
căutat, atunci un 
negociator bun poate obţine un preţ bun... păstrează-ţi 
cumpătul şi încearcă să nu arăţi cât de mult îţi doreşti 
obiectul. 


A deschide sau a nu deschide? 


Avantajul de a-ţi lăsa partenerul să deschidă 


Având în vedere că cei mai mulţi negociatori nu sunt suficient 
de agresivi, există şanse ca partenerul tău să deschidă cu un 
preţ prea mic la vânzare sau prea ridicat la cumpărare. Dacă 
răspunzi printr-o contraofertă agresivă, etapa tratativelor a 
pornit cu dreptul. 


Avantajul când tu deschizi 


Negociatorii încrezători deschid adesea deoarece, dacă deschizi 
agresiv, poţi începe etapa tratativelor de pe o poziţie 
dominantă. Dacă partenerul tău pare să aibă o personalitate 
încrezătoare, atunci probabil că această stratagemă nu va 
funcţiona. 

Nu există un sfat general valabil. Consolarea este că există 
avantaje atât în a deschide, cât şi în a nu deschide, astfel că îţi 
poţi maximiza posibilităţile în oricare caz. 


Dacă valoarea articolului care face obiectul negocierii 
este neclară, încearcă să îl determini pe partener să 
deschidă 


Pe lângă posibilitatea ca partenerul să deschidă timid, există 
şansa să aprecieze greşit valoarea produsului, la un preţ prea 
mic (când vinde) sau prea mare (când cumpără). Dacă 
partenerul tău pare să fie neexperimentat, atunci aceasta este o 
abordare deosebit de atractivă. Este recomandabil să îl îndemni 
să deschidă prin comentarii cum ar fi „Care e cea mai bună 
ofertă a dumneavoastră?”, sau, poate, mai bine, „Cât credeţi că 
valorează?” sau „Cât aţi accepta?”, sau „Care este bugetul 


dumneavoastră?”, sau „Aveţi idee cam cât vreţi/sunteţi dispus 
să plătiţi?”. 


Oferte de deschidere şi contraoferte 


Această secţiune îţi oferă sfaturi clare privind lansarea primei 
oferte. 


Gambitul clasic 


Sfatul clasic este ca prima ta ofertă sau contraofertă să fie cel 
mai mare preţ credibil (dacă vinzi) sau cel mai mic preţ credibil 
(când cumperi). Mai exact, nu contează dacă oferta ta se află la 
limita credibilului... aceasta e o greşeală cu consecinţe mai 
puţin grave decât dacă lansezi oferta de deschidere cu prea 
multă prudenţă. Totuşi, există situaţii când sfatul clasic este 
greşit, şi voi explica aceste situaţii în continuare. 


Când vrei să stabileşti preţul final printr-o licitaţie 


Dacă vinzi printr-o licitaţie pe internet sau dacă speri să poţi 
face doi cumpărători să concureze între ei, atunci poţi deschide 
la un preţ minim. Această strategie atrage de obicei mulţi 
ofertanţi şi creează mediul propice pentru o mulţime de oferte. 


Când vrei o vânzare (rezonabil de) rapidă 


Există două abordări evidente când vrei să vinzi ceva cum ar fi 


propria locuinţă. Îi poţi fixa preţul puţin sub nivelul pieţei, ceea 
ce aproape garantează o vânzare rapidă, şi poţi fi destul de 
agresiv în a te opune presiunii de a reduce preţul şi mai mult 
odată ce ai stârnit interesul mai multor cumpărători - într- 
adevăr, pot exista mai mulţi cumpărători care licitează peste 
preţul ofertei. Alternativ, poţi stabili un preţ optimist „fiindcă 
pot oricând reduce preţul mai târziu”. A doua metodă poate 
determina pe cineva care îşi doreşte foarte mult casa să 
plătească preţul tău, dar te face de obicei să reduci preţul 
ulterior, timp în care locuinţa ta nu mai beneficiază de avantajul 
de a fi nouă pe piaţă. 


Într-un bazar 


Ofertele de deschidere în această situaţie tind să fie: 

e incredibile şi... 

e influențate de obiceiurile locale (adesea vechi de sute sau 
chiar mii de ani). 


Aşa că cere sfatul cuiva care este familiarizat cu obiceiurile 
locale. şi exersează-ţi expresia teatrală. 


Acum voi face o afirmaţie care poate părea complet 
deplasată. Dacă eşti turist într-o ţară subdezvoltată, atunci 
trebuie să negociezi, pentru că a refuza să o faci îl va dezorienta 
pe comerciant (în cel mai bun caz) sau va fi considerat 
nepoliticos (în cel mai rău caz). Oricum, nu uita că banii 
respectivi înseamnă mult mai mult pentru comerciant decât 
pentru tine, aşa că nu te lupta pentru cel mai mic preţ posibil - 


lasă-l să aibă un mic profit. 


Rezumat 


Vreau este esenţa negocierii propriu-zise. Dacă poţi folosi argumente logice pentru a obţine 
ceea ce vrei, e bine, dar în caz contrar trebuie să-ţi pui la bătaie voinţa şi aptitudinile de 
negociator astfel încât să obţii o afacere mai bună decât partenerul tău. Dacă tratezi această 
înfruntare a voinţelor şi abilităţilor ca pe un joc, vei putea fi foarte competitiv fără să te implici 
emoţional. 

Când evaluezi valoarea unui produs, fie poţi să te documentezi în privinţa preţurilor unor 
produse similare, fie, dacă acesta este unic, poţi să cauţi o analogie pentru a-l compara, să 
consulţi un expert, să vinzi prin licitaţie sau să te gândeşti cât ai fi dispus să plăteşti. 

Când cumperi sau vinzi un produs, cel mai important de ştiut este când poţi fi ambițios în 
privinţa preţului. Lumea cumpărării/vânzării se împarte în şase cazuri care arată cum legile 
cererii şi ofertei stabilesc momentul în care trebuie să fii ambițios în negocierea propriu-zisă. 
Dacă valoarea unui produs este neclară, încurajează-ţi partenerul să facă oferta de 
deschidere. În alte situaţii este mai puţin clar dacă e cel mai bine să faci oferta de deschidere. 
Dacă partenerul deschide, se poate întâmpla să fie prea timid, ceea ce va fi în avantajul tău. 
Dacă tu eşti cel care deschide, poţi stabili cu încredere agenda în privinţa preţului. Aceasta 


înseamnă că poţi beneficia indiferent dacă faci oferta de deschidere sau nu. 


Capitolul 5 
T ratativele 


Dacă vrei o relaţie pe termen lung cu cealaltă parte, este 
momentul tratativelor! Dacă eşti implicat într-o dispută în viaţa 
particulară sau cumperi de la prieteni, rude, cunoscuţi sau un 
furnizor pe termen lung sau dacă vinzi unuia dintre aceştia, 
atunci este recomandabil să porţi tratative, şi nu să te tocmeşti. 
Tratativele sunt, de asemenea, garanţia tuturor negocierilor 
complexe pentru afaceri comerciale mari, dispute sindicale, 
negocieri diplomatice şi altele asemenea. 

Trebuie să înţelegi principiile tratativelor, deoarece acestea 
îţi vor da numeroase indicii care te vor ajuta să devii un 
negociator priceput. Trebuie şi să fii înarmat cu toate tacticile 
abile pe care le poţi folosi cu partenerul tău. În plus, trebuie să 
înveţi cum să te descurci în cea mai complicată situaţie - 
blocajul. 


Principiile purtării tratativelor 


Nu da niciodată ceva pe nimic 


Structura unei oferte se prezintă sub forma: 


DACĂ îţi dau X, ATUNCI îmi dai Y? 


De exemplu: 

DACĂ semnez un contract pe trei ani, ATUNCI îmi dai o 
reducere de 10%? 

Ca bun negociator, trebuie să te asiguri că pui preţ pe ceea 
ce primeşti cel puţin la fel de mult cum pui preţ pe ceea ce 
oferi. 

O versiune mai avansată este să-ţi faci cererea foarte 
precisă, însă oferta puţin neclară. De exemplu: 

DACĂ tai 1.000 de lire din preţ, ATUNCI aş putea accepta o 
calitate inferioară. 

Evident, vei beneficia dacă oferta ta este de preţ pentru 
partener, însă pe tine nu te costă mult... de exemplu, să oferi un 
contract pe trei ani nu te costă nimic dacă ai vrut un contract 
pe trei ani de la început. 


Jocul cu sumă pozitivă este un principiu grozav 
- pentru ofertele individuale 


În negociere ca întreg, trebuie să speri că te vei alege cu o felie 
de plăcintă mai mare decât partenerul tău; totuşi, în ofertele şi 
contraofertele individuale se poate folosi principiul jocului cu 
sumă pozitivă pentru a mări plăcinta. Căutând să oferi ceva 
care te costă puţin şi cerând ceva care îl costă pe partener 
puţin, vei putea beneficia de pe urma faptului că ai evitat ca 
negocierea să fie un joc cu sumă nulă. Într-un joc cu sumă nulă, 
cealaltă parte trebuie să piardă pentru ca tu să câştigi întrucât 


dimensiunea plăcintei e fixă. 


Câteva exemple de elemente care pot fi folosite în oferte 


reciproc avantajoase: 


e Referinţe din partea clienţilor: Dacă un furnizor este în prima 


etapă a ciclului de viaţă al produsului său, de obicei va fi 


nerăbdător să citeze referinţe credibile din partea unor clienţi. A 


fi un client de referinţă presupune foarte puţin efort din partea 


cumpărătorului, iar ameninţarea de a nu putea spune lucruri bune 


despre un produs sau serviciu poate fi o pârghie puternică în caz 


că ceva decurge prost în viitor. 


Termeni de plată: Există un număr mare de permutări prin 
care se pot aranja termenii de plată pentru a ajuta fluxul de 
numerar al unei companii care nu dispune de suficiente 
lichidităţi. Spre deosebire de condiţiile de acordare a 
creditelor sau de graficul de plăţi, banii lichizi pot face 
obiectul tratativelor. 

Să demonstrezi că iţi plăteşti datoriile la timp: Mulţi 
vânzători de produse şi servicii sunt bântuiţi de rău-platnici. 
Poţi arăta că nu rămâi în urmă cu plăţile oferind penalităţi în 
eventualitatea unei întârzieri. 

Termene-limită: Pentru una dintre părţi, timpul poate 
însemna bani, în timp ce cealaltă parte poate fi flexibilă. 
Garanţii: Dacă eşti încrezător în oferta ta, atunci o garanţie 
de restituire a întregii sume poate fi o ofertă importantă care 
nu te va costa nimic, probabil. De asemenea, o ofertă de tip 
„testează produsul înainte de a cumpăra” poate fi un mod 
ieftin şi eficient de a facilita încheierea unei afaceri. 

Comenzi mari şi contracte pe mai mulţi ani: Pot fi mult mai 


valoroase pentru una dintre părţi decât costul pentru 
cealaltă. 


Cere concesii în situaţiile în care plăcinta e mare. Este mai simplu pentru partenerul tău să 
accepte o concesie valabilă numai în vremuri bune. De exemplu, de obicei autorii sunt plătiţi cu 
un procent fluctuant al drepturilor de autor, care creşte odată cu vânzările. Mulţi editori acceptă 
un procent suplimentar crescut dacă o carte devine un bestseller. 


Păstrează dinamismul 


Am văzut o mulţime de întâlniri de tratative care par să 
progreseze tot mai lent odată cu trecerea timpului. Este foarte 
important să menţii sentimentul urgenţei. Conveniţi asupra unui 
plan al programului de negociere; conveniţi asupra termenelor- 
limită până la care se vor rezolva neclarităţile; demonstrează-ţi 
bunăvoința de a reprograma alte întâlniri astfel încât sesiunile 
de negociere viitoare să poată avea loc rapid; folosiţi e-mailul şi 
telefonul între întâlnirile faţă în faţă; una sau ambele părţi să 
stea peste program astfel încât sesiunea de tratative să poată 
continua până seara târziu; acestea sunt câteva exemple de 
tehnici de care vei avea nevoie pentru a păstra dinamismul. 


Asigură-te că tot ce s-a stabilit se consemnează 


Dacă este posibil, încearcă să nu te bazezi pe faptul că tu şi 
partenerul tău aveţi aceleaşi amintiri cu privire la ce s-a 
convenit în trecut. Dacă se elaborează un acord juridic pe 
măsură ce discuţia progresează, atunci nu vor fi probleme. În 
caz contrar, ia notițe şi obţine acceptarea lor de către partener 


pe măsură ce discutaţi. Astfel, nu numai că nu vei pierde timp, 
dar şi niciuna dintre părţi nu se va implica emoţional şi nu îşi va 
acuza partenerul că şi-a încălcat cuvântul. 

Acest principiu este atât de important, încât frecvent folosesc 
un membru din echipa mea (secretarul) care are unica 
însărcinare de a consemna stadiul înţelegerii. Pentru 
negocierile organizate complexe recomand întotdeauna 
folosirea unui astfel de secretar - ar fi ideal ca această persoană 
să aibă experiență în elaborarea contractelor. 


Percepţiile sunt singura realitate 


Negociatorii implicați în etapa tratativelor sunt de obicei foarte 
presaţi. Este foarte simplu ca partenerul tău să interpreteze 
greşit ceea ce spui sau atitudinea ta. Am întâlnit persoane care 
s-au ofensat din cauza unor afirmaţii făcute de mine. Nu îţi 
acuza niciodată partenerul că nu înţelege ce trebuie: cu calm, 
încearcă să corectezi percepţia pe care ai creat-o. 


Oferă-i partenerului tău alternative 


Acesta este un principiu esențial pentru  negociatorul 
excepţional. De exemplu, prin răspunsul la întrebarea: 

Pentru dumneavoastră, cel mai mic preț posibil este mai 
important decât o garanție convenabilă? 
vei obţine un indiciu de la partenerul tāu, care te ajută să 
formulezi o ofertă. 


Plănuieşte-ţi indiciile şi fii foarte atent la indiciile venite 


de la partener 


Indiciile sunt sugestii privind atitudinea ta faţă de ofertele 
viitoare sau acţiunile tale viitoare. Trebuie să acorzi indiciilor 
pe care le oferi aceeaşi importanţă pe care o acorzi unei 
anumite oferte. 

Ascultă întotdeauna cu atenţie indiciile partenerului. Ele îţi 
vor fi transmise adesea inconştient de către acesta, aşa că nu 
vor fi însoţite de fraze introductive identificabile, cum ar fi „şi 
iată un indiciu”. După ce ai aflat un indiciu, trebuie să analizezi 
ce înseamnă pentru tine. Dăm mai jos exemple de indicii şi de 
feluri cum ar putea fi interpretate. 

Indiciu: „Am avut o mulțime de probleme cu fostul meu 


s1 


furnizor de servicii. 


Analiză: Probabil că pentru partenerul tău calitatea 
serviciului este o prioritate mai mare decât prețul. Clientul va 
pune un preţ mare pe orice poţi oferi (de exemplu, clauze 
privind penalităţile) şi care îi reduce acestuia riscul unui service 
prost. Nu uita să pui accent pe buna ta reputaţie şi oferă 
referinţe de la clienţi. 

Indiciu: „Preţul nu mă preocupă neapărat cel mai mult. ” 

Analiză: Excelent! Începe imediat să cercetezi care sunt 
problemele cele mai importante şi fă oferte atractive pentru 
parteneri. 

Indiciu: „Sunt foarte ocupat pe moment. ” 

Analiză: Se va aprecia foarte mult orice facilitează procesul 
de vânzare sau cumpărare. Nu îl face pe partener să-şi piardă 
timpul cu discuţii interminabile sau nimicuri. Nu îi da un 


morman de hârţoage de citit. Nu te aştepta să te sune - 
probabil că tu va trebui să insişti. 

Indiciu: „Care este termenul-limită al livrării?“ 

Analiză: Este oarecum presat de timp, aşa că cercetează în 
ce măsură. Graba lui este în avantajul sau în dezavantajul tău? 
Acţionează în consecinţă. 

Indiciu: „De cât timp faceţi afaceri în domeniu?” 

Analiză: Pe partener îl interesează sprijinul pe termen lung. 
Dacă poţi oferi o garanţie semnată de o companie de asigurări 
independentă, ea va fi bine primită. Probabil că partenerul se 
teme să rişte, aşa că orice ofertă care reduce riscul va fi bine 
primită. 

Indiciu: „Aveţi şi alte chestiuni de discutat?” 

Analiză: Partenerul tău devine iritat de durata procesului 

tratativelor. 


Trebuie să ştii când să te retragi dintr-o afacere proastă 

Ai trei tehnici la dispoziţie: 

1. Nu uita niciodată situaţiile în care te retragi. 

2. Compară întotdeauna afacerea oferită cu scenariul tău de 
retragere. 

3. Nu pierde niciodată din vedere dezavantajele financiare 
posibile ale unei 

afaceri. 

Vei negocia de obicei în contextul unor situaţii de retragere 
stabilite dinainte. Deşi acestea nu ţin seama de sensul în care ţi 
se pot schimba perspectivele pe măsură ce negocierea 
progresează, ele sunt o precauţie esenţială împotriva încheierii 


unei afaceri proaste. Dacă ţi se oferă o înţelegere care se 

încadrează în situaţiile de retragere, dar pe care o consideri 

preferabilă neîncheierii afacerii, trebuie să o analizezi din nou 
împreună cu părţile cointeresate pentru care negociezi. 

Dacă nu ai stabilit situaţii de retragere, există pericolul să te 
laşi dus de entuziasmul şi competitivitatea unei negocieri şi să 
ajungi să faci o afacere din care ar fi fost mai bine să te retragi. 
Ultimele două tehnici enumerate mai sus te împiedică să cazi în 
această capcană. 

Faptul că trebuie să compari orice ofertă cu scenariul tău de 
retragere nu este surprinzător - dacă a încheia afacerea e mai 
rău decât alternativa, atunci trebuie să te retragi. 

Recomandarea privind conştientizarea permanentă a 
dezavantajelor financiare posibile este mult mai subtilă şi mai 
dificil de pus în practică. Valoarea exactă a unei afaceri pentru 
vânzător sau cumpărător este adesea foarte greu de determinat. 
Iată câteva subtilităţi: 

e Există elemente de risc (de exemplu, în a oferi un preţ fix 
pentru un contract de construcţii)? Şi cum cuantifici aceste 
riscuri în bani? 

e Care sunt implicaţiile pentru fluxul de numerar şi cum le 

cuantifici? 

e Dacă negociezi o afacere pe mai mulţi ani, ce reducere faci 
pentru anii următori? 

e Dacă faci afacerea parţial în speranţa unei colaborări 
viitoare, cum evaluezi posibilitatea unui profit viitor? 

e Multe aspecte non-financiare, cum ar fi termenele-limită, au 
un impact financiar inevitabil. Cum cuantifici aceste costuri 
suplimentare? 


e Dacă trebuie să oferi garanţii, despăgubiri, clauze privind 
penalităţile şi altele asemenea, te vei asigura pentru ele? 
Sau, dacă îţi asumi riscul, cum cuantifici valoarea acestuia? 
Răspunsul la întrebare poate fi foarte dificil deoarece 
aspecte precum despăgubirile pot avea un risc scăzut, însă 
un cost foarte ridicat. 

e Dacă ai de câştigat beneficii non-financiare, cum ar fi acordul 
de a fi client de referinţă, ce valoare le atribui? 

Un fost angajator al meu privea aceste aspecte financiare ca 
pe un câmp minat atât de periculos, încât toate negocierile 
majore includeau un contabil în echipele noastre de tratative. 
Dacă nu te poţi bucura de sprijin financiar profesionist, atunci 
vor fi momente în tratative când va fi nevoie să întrerupi 
negocierea pentru a discuta aspecte financiare cu un expert din 
organizaţia ta. 


Afacerile proaste sunt atât de păguboase, încât într-un caz-limită trebuie să te retragi. 


Foloseşte argumente raţionale în sprijinul cauzei tale 


De exemplu, dacă îţi vinzi compania, ai putea cita o cifră a 
valorii activelor plus de 15 ori profiturile anuale. Apoi 
argumentezi că profiturile cumpărătorului pot creşte 
considerabil, deoarece ele pot reduce costurile prin 
raţionalizarea bazelor de cost dintre compania ta şi compania 
cumpărătoare sau prin investiţii noi care să consolideze 
portofoliul produsului. Intri astfel într-o discuţie despre cât de 
mult trebuie să umfli profiturile curente în calcul. 


De asemenea, dacă vrei să creezi analogii sau să faci 
comparaţie cu alţi concurenţi, trebuie să te informezi în 
prealabil despre cifrele companiilor care vin în sprijinul poziţiei 
tale. 


Fii flexibil 

Unul dintre pericolele pregătirii corespunzătoare este că te vei 
simţi în mod evident mai confortabil dacă etapa tratativelor se 
menţine în limitele scenariilor la care te-ai gândit deja. Dacă te 


gândeşti la scenariile pregătite de tine ca la un tipar, trebuie să 
fii dispus să ieşi din acel tipar. 


Tactici în tratative 


Putem considera tacticile în tratative „trucurile meseriei” 
pentru negociatori. 


Doar fiindcă ai început să duci tratative nu înseamnă că etapa comunicării a luat sfârşit. Ascultă 
în continuare, pune multe întrebări deschise, fă afirmaţii care reduc aşteptările partenerului. 


Reciprocitatea 


Dacă partenerul tău exprimă o cerere, atunci e bine să te 
gândeşti dacă există o situaţie analoagă valabilă din punctul tău 
de vedere şi care poate duce la o contraofertă după formula: 

DACĂ accept asta, ATUNCI ar fi rezonabil ca tu să îmi acorzi 


o concesie asemănătoare. 

Reciprocitatea poate fi folosită foarte eficient în domeniul 
complicat al garanţiilor. Dacă partenerul tău îţi cere acordarea 
unei garanţii pentru îndepărtarea unui risc, eşti pe deplin 
îndreptăţit să soliciţi şi tu o garanţie împotriva unui risc cu care 
te confrunţi. În mod asemănător, dacă partenerul afirmă că o 
garanţie nelimitată ameninţă efectiv compania şi vrea aşadar să 
limiteze garanţia, trebuie să ceri limitări reciproce ale oricăror 
garanţii pe care eşti nevoit să le oferi. 


Tăcerea 


Deşi am menţionat tăcerea ca regulă a negocierii propriu-zise, 
este o tactică atât de grozavă, încât merită să o reamintesc. 
Dacă stai pur şi simplu tăcut, ca şi cum ai cântări un aspect sau 
ai aştepta un răspuns la o întrebare, partenerul se va simţi 
adesea atât de stânjenit, încât va „scăpa” fără să-şi dea seama 
anumite informaţii preţioase sau, în cel mai bun caz, o ofertă 
revizuită. 


Nu mă pot gândi la nicio altă tehnică mai civilizată care să-l afecteze pe partener mai mult decât 
tăcerea. 


În mod evident, trebuie să te antrenezi ca să poţi tolera 
imperturbabil tăcerile partenerului. 


Laudă comportamentul care îţi aduce beneficii 


Poţi aplica tehnici similare pe care le foloseşti ca să dresezi un 


câine, pentru a întări comportamentele care îţi aduc beneficii. 
De exemplu, ai putea lăuda o concesie ca fiind „o abordare 
inventivă”; faptul că partenerul îţi dă informaţii preţioase ar 
putea fi ceva ce consideri „fascinant”. 


Scuza strategică 


Probabil că nu vei trece printr-o sesiune de tratative complexe 
majore fără să faci câteva greşeli majore. Scuza strategică este 
o tactică foarte importantă pentru a repara râul produs de o 
greşeală asupra relaţiei cu partenerul tău. O scuză fără rezerve 
va fi rareori acceptată neelegant. Insist asupra sintagmei „fără 
rezerve”... nu trebuie să existe nicio justificare, pentru a încerca 
să-ţi salvezi imaginea. Nu trebuie să te umileşti, ci să te apropii 
cât poţi de o atitudine umilă fără să pară că joci teatru. Dacă 
scuza e complet sinceră, cu atât mai bine, însă şi a-ţi asuma 
întreaga vină când, de fapt, vina este de ambele părţi poate fi la 
fel de eficient. 


Dacă lucrurile decurg prost, de exemplu, te cerţi cu partenerul, poţi să evidenţiezi faptul că ar 
trebui să priviţi amândoi spre viitor, în loc să insistaţi asupra greşelilor din trecut. 


Polițistul bun şi polițistul rău 


Polițistul bun şi polițistul rău 


O stratagemă clasică presupune doi negociatori, dintre care 
unul joacă foarte dur (cel care emite amenințările) şi celălalt 
este conciliant (cel care face ofertele). Pe când mă pregăteam 
să devin negociator, mi s-a spus că această tehnică este 
inacceptabilă.  Obiecţiile mele la această tactică sunt în 
întregime de ordin pragmatic: 

e Necesită doi negociatori, ceea ce adesea nu justifică 
cheltuielile, şi le oferă multe ocazii de a nu mai şti cine 
deţine controlul. 

e Trebuie să joci teatru, iar aceasta îi poate face pe poliţişti să 


greşească. 

e Este extrem de uşor de depistat, iar poliţiştii vor părea 
ridicoli când partenerul le va spune să înceteze a mai face pe 
polițistul bun şi 
polițistul rău. Rămâi atunci cu un negociator în plus. 


Există, totuşi, o variantă a acestei tactici care funcţionează 
într-adevăr foarte bine. 


Delegarea unei terţe părţi 


Din nou, instructorul meu mi-a spus să nu folosesc această 

tactică - idee pe care am ajuns să o resping. În cazul acestei 

tactici, polițistul rău nu este prezent la negociere, însă punctele 

sale de vedere sunt transmise pentru a arăta cât de rezonabil şi 

conciliant este  negociatorul. Terţa parte poate fi şeful, 

directorul, avocaţii noştri, soţia/soţul, partenerul de viaţă, 

partenerii de afaceri... lista este aproape nesfârşită şi nici nu 

trebuie să te limitezi la a folosi unul singur. Această tactică se 

poate manifesta în multe moduri; iată câteva exemple: 

e „Avocaţii noştri nu ne-ar lăsa niciodată să semnăm o garanţie 
nelimitată.” 

e „Soția mi-a spus să nu cheltui mai mult de 10.000 de lire.” 

e „Şeful meu e complet irațional când vine vorba de vânzători 
care nu vor să ofere.” 

e „Mă omoară şeful dacă accept să.” 

e „Aceasta îmi depăşeşte autoritatea, trebuie să mă consult cu 
Consiliul, şi probabil că ei vor repune în discuţie alte 
probleme în privinţa cărora ne-am înţeles deja.” 


Citatele din terţa parte pot fi reale sau poţi blufa. 


Bluful 


Nu reuşesc să găsesc o altă parte a lumii afacerilor în care o 

persoană integră s-ar putea gândi să mintă... scuze, să blufeze. 

Este acceptabil să consideri tratativele ca pe un joc - partenerul 

tău nu va avea o impresie proastă despre tine pentru că o 

tratezi ca pe un joc -, iar bluful este o tactică acceptată în joc. 
Regulile blufului sunt: 

e Partenerul tău nu trebuie să poată respinge un bluf. 

e Blufurile trebuie să fie credibile. 

e Nu blufa prea mult. 

e Dacă eşti prins, dă-i înainte cu tupeu. 


Ultimatumuri, ameninţări şi retrageri 


Am tendinţa să consider aceste tactici partea întunecată a 
tratativelor. Există o serie de aspecte importante pe care 
trebuie să le înţelegi. 

În primul rând, ultimatumurile şi amenințările acoperă un 
spectru de posibilităţi. Dacă spun ultimatum, prima replică ce 
îţi vine în minte este: „Aceasta e oferta mea finală, o accepţi - 
bine, nu - la revedere”. Acest exemplu se află la extrema 
incendiară a spectrului de ultimatumuri, care se va folosi, 
evident, doar în situaţii extreme. Un exemplu mai puţin extrem 
ar fi: „Insist să obţii aceste informaţii până la întâlnirea de 
mâine”. Situaţia este aceeaşi în cazul amenințărilor. În plus, 


amenințările pot fi explicite - „Această problemă este o situaţie 
nenegociabilă pentru mine” - sau implicite - „Nu îmi convine să 
renunţ la acest aspect deoarece e foarte important pentru 
mine”. 

În al doilea rând, aceste tactici depind de etapa la care ai 
ajuns în negociere. Ele tind să fie mult mai acceptabile dacă ai 
ajuns într-un blocaj sau dacă încerci să închei afacerea. Voi 
reveni asupra acestor observaţii în secţiunile referitoare la 
blocaj şi la încheierea afacerii. Folosirea oricăreia dintre aceste 
tactici la începutul unei sesiuni de tratative este foarte riscantă. 

În al treilea rând, acestea depind de natura negocierii în care 
eşti implicat. Am fost implicat în multe tratative comerciale şi 
nu am asistat niciodată la o retragere. Totuşi, în cei zece ani ca 
negociator sindical am asistat la destul de multe retrageri. Doar 
dacă te uiţi la ştiri vezi retrageri frecvente din negocierile 
diplomatice. Un motiv obişnuit al retragerilor în negocierile 
sindicale şi diplomatice este că una sau ambele părţi trebuie să 
demonstreze părţilor lor cointeresate cât sunt de dure. Este 
inutil ca o uniune sindicală să facă o înţelegere cu 
managementul dacă înţelegerea este respinsă printr-un vot de 
membrii acestuia. Retragerile tind să fie mai frecvente când 
procesul tratativelor este oarecum tipizat... de exemplu, 
negocierile sindicale au uzanţe şi un stil foarte aparte, iar 
retragerea este o parte acceptată a acestor uzante. 

În sfârşit, se pare că mulţi oameni cred că aceste tactici 
trebuie folosite într-o stare de agitaţie accentuată, manifestând 
de obicei o iritare evidentă. Ele sunt însă mult mai eficiente 


dacă se transmit cu un calm şi o politeţe desăvârşite sau „mai 


mult adânc mâhnit decât întărâtat”!. 


sfgj practic 


O manifestare a mâniei poate fi utilă. Dacă treci în general drept o persoană foarte controlată şi 


politicoasă, atunci o manifestare evidentă a mâniei va avea un impact foarte puternic asupra 
partenerului tău şi poate duce la situaţia dezirabilă în care acesta încearcă să te împace. Tactica 
funcţionează cel mai bine dacă este folosită foarte rar - numai când mânia ta este justificată clar 
şi nu îţi pierzi controlul şi nu spui ceva ce ai putea regreta. 


Citeşte dispoziţia partenerului 


Negociatorii care au o înclinaţie naturală spre receptarea 
dispoziţiei altor oameni şi care se pricep să citească limbajul 
trupului tind să aibă un avantaj considerabil. Dacă partenerul 
tău are o stare de entuziasm sau optimism va fi receptiv la 
propuneri. Observă când acesta nu mai este atent, caz în care 
se recomandă tactica următoare. 


Pauza 


Există câteva situaţii în care vei avea de câştigat dacă ceri o 

pauză, când ambele părţi se retrag în încăperi separate. Iată 

câteva exemple de beneficii de pe urma acestei abordări: 

e Să vā odihniţi, tu şi cealaltă parte. 

e Să discuţi o problemă în particular cu echipa ta de 

negociere. 

e Să iei legătura cu şefii, avocaţii sau experţii financiari pentru 
a le cere sfatul sau acordul. 

e Să cauţi informaţii relevante. 

e Să admonestezi un membru al echipei tale de negociere, de 
exemplu, dacă secretarul tău îşi asumă brusc rolul de 


negociator. 

e Să întrerupi cursivitatea partenerilor tăi. Dacă ei sunt în 
avantaj, atunci o pauză poate fi o ocazie să te regrupezi, iar 
ei să-şi piardă concentrarea... ca un jucător de tenis care 
contestă decizia arbitrului că mingea a aterizat în afara 
terenului de joc advers. 


Foloseşte-te de întrevederile informale. Am văzut multe situaţii când, în afaceri, progresele s-au 
făcut în timp ce ambele părţi au ieşit afară la o pauză de ţigară, au luat prânzul împreună sau au 
servit o băutură seara. Nu trebuie niciodată să laşi garda jos complet în astfel de împrejurări, ci 
să asculţi şi să sugerezi posibilităţi pe care tu sau partenerul tău nu le-aţi sugera într-o discuţie 
oficială. 

Vânzarea în amonte (up-se!/ling) şi vânzarea încrucişată 
(cross-selling) 


Nu uita că etapa negocierilor poate fi o oportunitate grozavă 

pentru a vinde în amonte sau încrucişat partenerului tău: 
„Pentru o mică sumă suplimentară putem include. ” 

e „Dacă sunteţi dispus să vă înscrieţi chiar acum pentru 
asistenţa pe trei ani, am putea.” 

e „Noi vindem şi un serviciu care v-ar permite să.” 

e „Ce-ar fi să vă pun în legătură cu unul dintre experţii noştri 
pe acest subiect?” 

e „V-aţi gândit să trataţi tapiţeria pentru a preveni pătarea?” 

e „Deoarece produsul nostru este atât de sigur, vă putem oferi 
o garanţie prelungită la preţuri foarte competitive.” 


Caută informaţii competitive 


Organizaţia ta va fi foarte interesată de informaţii despre 
produse şi servicii din alte domenii la care partea adversă ar 
putea fi receptivă. De asemenea, probabil că partea adversă a 
discutat cu concurenţa şi ar putea să fie, fără să vrea, suficient 
de imprudentă încât să îţi dea informaţii preţioase despre 
ofertele, preţurile, punctele slabe, punctele tari etc. ale 
competiţiei. 


Redu riscul celeilalte părţi 


Este foarte simplu ca într-o sesiune de tratative să te axezi 
asupra unor aspecte concrete cum ar fi preţurile, datele livrării 
şi altele. Această abordare ignoră unul dintre principalele 
motive pentru care partenerul tău nu va fi de acord cu oferta ta: 
teama. Teama ia multe forme: 


e Teama de a irosi bani, 

e Teamacă vei regreta afacerea, 

e Teamacă organizaţia ta va regreta afacerea, 

e Teama că un produs achiziţionat nu va funcţiona corect, 

e Teama că promisiunile făcute la încheierea unei afaceri nu 
vor fi onorate. 


O tactică foarte bună constă în a face oferte care diminuează 
teama partenerului: 
e Restituirea integrală a banilor în cazul insatisfacţiei 
clientului, 
e Posibilitatea întreruperii contractelor, 
e  Garanţii ale producătorului, 


e Oferta de înlocuire a produsului, şi nu de reparare, 

e Plăţi eşalonate (de exemplu, „cumperi acum, plăteşti mai 
târziu” pentru cumpărător sau o plată în avans pentru 
vânzător), 

e 'Testează înainte de a cumpăra, 

e  Garanţii contractuale, 

e Compensaţii, 

e  Clauze de penalităţi. 


Contra-tactici 


Toate tacticile de negociere existente trebuie înţelese din două 
motive. În mod evident, poţi alege să le foloseşti în cazul 
partenerului tău. La fel de important este că poţi depista când 
partenerul tău le aplică în cazul tău. Ştiind cum vrea acesta să 
reacţionezi, îi poţi contracara tactica... şi ce amuzant poate fi! 
Există mai multe moduri prin care poţi contracara tacticile. 
Poţi pur şi simplu să nu dai răspunsul aşteptat. De exemplu, vei 
sta imperturbabil în timpul unui moment de tăcere, în loc să spui 
din greşeală ceva în folosul partenerului; sau poţi rezista tentaţiei 
de a domuoli furia partenerului. În alte situaţii, de exemplu când 
acesta încearcă să-ţi reducă temerile, îi poţi mulţumi pentru 
profesionalismul său. În câteva situaţii este recomandabil să 
demaşti folosirea unei anumite tactici, de pildă polițistul bun şi 
polițistul rău. 


Cum depăşeşti un blocaj 


Mulţi dintre noi evită conflictele; în consecinţă, blocajul este 
partea care îi sperie cel mai mult pe  negociatorii 
neexperimentați. Primul lucru pe care îl poţi face este să îţi dai 
seama că blocajul se apropie şi să îl împiedici. 


Oferă multe opţiuni 


Acum este esenţial să fii creativ şi să ieşi din tipare. Dând un 
exemplu din propria experienţă, am evitat un blocaj la un 
moment dat spunând: „V-aţi gândit să luaţi în leasing în loc să 
cumpăraţi pe loc?”. 

Ce faci dacă nu eşti creativ? Într-o astfel de situaţie poţi 
folosi abordarea următoare. 


Pune multe întrebări (deschise) 


Astfel câştigi timp şi poţi obţine informaţii utile. De asemenea, îl 
vei face pe partenerul tău să vorbească în continuare, ceea ce 
va contribui la 


eliminarea frustrărilor. 


Să presupunem că s-a întâmplat ce e mai rău şi te afli într-un 
blocaj, iar niciuna dintre tabere nu e dispusă să facă o mişcare. 
Ce poţi face? 


Alegeţi împreună un procedeu raţional pentru rezolvarea 
blocajului 


Un procedeu raţional este adesea la fel de puternic ca un 

argument raţional. Iată câteva procedee raţionale: 

e Aduceţi un arbitru. Arbitrajul poate fi consultativ sau 
obligatoriu. Poate fi şi liber sau al ofertelor finale. În 
arbitrajul ofertelor finale, un arbitru trebuie să fie de acord 
în întregime cu poziţia uneia dintre părți. 

e „Împărţiţi dumneavoastră şi aleg eu.” 

e „Haideţi să facem cu rândul.” 

e Dați cu banul. 

e Ajungeţi la un compromis. 


Dă un ultimatum 


Acesta se exprimă cel mai bine sub forma: „Aceasta e cea mai 
bună ofertă a mea şi e oferta finală. Dacă vă convine - bine, 
dacă nu - nu”. În majoritatea situaţiilor, cel mai bine e să rezişti 
tentaţiei de a te retrage după ce dai un ultimatum. 

Un ultimatum este, evident, o strategie cu risc ridicat care 
funcţionează cel mai bine dacă partenerul tău îşi doreşte 
afacerea mai mult decât tine. Ce faci dacă tu ţi-o doreşti mai 
mult decât el? 


Invită-ţi partenerul să-ţi spună oferta sa cea mai bună şi 
finală 


Nu este o tactică obişnuită, dar e aproape întotdeauna mai bună 
decât alternativa, mai precis... 


Capitularea 


Dacă preferi să închei afacerea în condiţiile partenerului decât 
să te retragi, atunci e mai bine să capitulezi decât să laşi falsa 
mândrie să te facă să te retragi din afacere. 
Desigur, dacă preferi scenariul tău de retragere, eşti liber să 
o faci. 


Retragerea 


Partenerul poate alerga după tine cu o ofertă mai bună sau se 
poate întoarce ulterior. O versiune mai puţin drastică a acestei 
tehnici este. 


Să te mai gândeşti 


O tactică surprinzător de eficientă este să te desparţi de 
partener în termeni amiabili şi să caute fiecare o ieşire din 
impas. Deloc surprinzător, aceasta este o tactică eficientă mai 
ales când una sau ambele părţi sunt foarte obosite. 


Recomandări inteligente 


Închei acest capitol cu o listă de recomandări inteligente. Multe 
din acestea sunt destul de evidente, dar câteva sunt într-adevăr 
subtile. 


Corectează imediat percepțiile greşite 


Unii parteneri pot interpreta greşit, intenţionat sau 
neintenţionat, ceea ce spui. Trebuie să îi corectezi imediat. Fii 
atent să nu repete interpretarea greşită şi corectează-i de 
fiecare dată. 


) exitmplb practic 


Odată negociam să redactez un număr de documente pentru un client. Pentru a reduce riscul 
clientului, m-am oferit să redactez un document pe riscul meu. După ce l-am scris şi ne-am 
înţeles asupra unui preţ per document, clientul a interpretat greşit oferta mea ca o ofertă de a 
redacta primul document pe gratis. A trebuit să corectez această interpretare greşită de mai 
multe ori. 


Foloseşte-te de un contract pentru a stabili dinainte 
termenii încetării înţelegerii 


Cât timp tu şi partenerul aveţi relaţii bune, trebuie să profiţi de 
ocazie şi să stabileşti ce se va întâmpla dacă la un moment dat 
se schimbă situaţia. Un avocat bun specializat în contracte ar 
trebui să te îndrume în acest caz. Dacă nu te bucuri de sprijinul 
unui astfel de avocat, atunci trebuie să scrii dinainte ceea ce 
este, de fapt, un contract prenuptial. 


Nu te emoţiona 


Cu excepţia situaţiei în care decizi în mod conştient că se 
impune o răbufnire emoţională, e mai bine să-l imiţi pe Mr. 
Spock din Star Trek. Cei mai buni negociatori se bazează pe 
argumente logice, şi nu emoţionale. 


Nu te implica emoţional în încheierea unei afaceri 


Sunt sigur că toţi am văzut ofertanţi care se lasă purtaţi de val 
într-o licitaţie. La fel cum ofertanţii sunt prinşi de „febra 
licitaţiei”, negociatorii se pot molipsi de „febra afacerilor”. De 
aceea trebuie întotdeauna să compari oferta cu scenariul tău de 
retragere. Nu fi unul dintre nenumăraţii negociatori care 
încheie o afacere pe care ei sau organizaţia lor ajung să o 
regrete. 


Nu te enerva 


Aceasta este o extremă a scării emoţionale, dar merită să o 
semnalăm deoarece am văzut mulţi negociatori prejudiciindu-şi 
semnificativ poziţiile pentru că s-au enervat. Când îţi pierzi 
controlul, poţi spune orice... şi adesea o faci! 


Nu riposta 


Dacă partenerul îşi pierde cumpătul sau face ceva care te 
enervează, de obicei cea mai bună soluţie este să rezişti 
tentaţiei de a riposta. Aminteşte-ţi că eşti Mr. Spock. 


Un aspect care merită amintit este că gafele sunt mult mai 
frecvente decât  conspiraţiile. Atunci când bănuieşti că 
partenerul s-a comportat greşit, trebuie să-ţi aminteşti că sunt 
mai multe şanse să-i lipsească competenţa, şi 


nu integritatea. 


Următoarea recomandare descrie o reacţie la fel de 
nepotrivită ca riposta. 


Nu fi împăciuitor 


Nu trebuie să ripostezi şi nici să răspunzi izbucnirilor 
partenerului temperându-le. 


Nu da vina pe partener 


Învinuirea este rareori bine primită. Ea invită la defensivă sau 
ripostă. Un exemplu clasic de cum să eviţi să acuzi pe cineva ar 
fi să spui „sunt supărat”, şi nu „mă superi”. Dacă doreşti să-ţi 
critici partenerul, atunci dă comentariului tău forma unei critici 
constructive. 


Nu-ţi subestima partenerul 


De exemplu: 
e „Nu prea aţi mai făcut aşa ceva, nu-i aşa?” 

„Compania dumneavoastră nu are realizări impresionante.” 
e „Dacăv-aţi fi făcut tema, aţi fi ştiut că...” 


Cu siguranţă că niciun negociator experimentat nu ar rosti 
asemenea lucruri. greşit! 


Nu fi nepoliticos 


Multe dintre comentariile de la punctul anterior sunt grosolane. 


La fel este şi să vorbeşti peste cineva. Sau să întrerupi oamenii. 
Sau să monopolizezi conversaţia. Sau să te lauzi. Sau să tratezi 
pe cineva de sus. 


Nu-i strica imaginea partenerului tău 


Nu-ţi critica partenerul faţă de superiorii lui. Nu te lăuda cu ce 
afacere bună ai făcut după ce ai încheiat-o. Provocarea ta este 
să te asiguri că imaginea partenerului nu e afectată în timp ce 
tu te alegi cu plăcinta mai mare. 


Nu te pleca în faţa autorităţii 


Dacă partenerul îşi aduce şeful sau un alt membru din ierarhia 
superioară, nu te lăsa păcălit şi nu te pleca în faţa autorităţii 
acestuia. 


Nu abuza de o anumită tactică 


Puţine lucruri sunt mai enervante decât să negociezi cu o 
persoană care repetă un singur clişeu. Dacă nu faci decât să 
emiţi ameninţări, să dai ultimatumuri, să apelezi mereu la o 
terță parte absentă sau să blufezi încontinuu, probabil că vei 
pierde respectul partenerului. 


Nu-ţi enerva partenerul 


Este simplu de urmat acest sfat dacă te pricepi să citeşti 
limbajul trupului. L-ai putea ruga direct pe partener să te 


avertizeze dacă îl agasezi. Dacă îţi enervezi partenerul, 
frustrarea acestuia se poate acumula până când explodează. 


Nu oferi o clauză juridică pe care nu ai fi dispus să o 
accepţi 


Consider că este greşit să foloseşti negocierile contractuale ca o 
prelungire a tratativelor şi să prevezi clauze contractuale foarte 
favorabile ţie în speranţa că ţi se va oferi ceva mai rezonabil. 
Viaţa e prea scurtă pentru asemenea jocuri prosteşti! 


Rezumat 


E cel mai bine să priveşti tratativele ca pe un joc. În acest capitol am explicat principiile pe 
care se bazează jocul; tacticile care te pot ajuta să te alegi cu o felie de plăcintă mai mare 
decât partenerul tău; cum să depăşeşti un blocaj; greşeli frecvente şi bune practici. 

Una dintre cele mai satisfăcătoare părţi ale tratativelor constă în a evita transformarea 


acestora într-un joc cu sumă nulă. Să găseşti lucruri care îl costă pe ofertant mult mai puţin 


decât valoarea lor pentru partener înseamnă efectiv să creezi valoare din nimic. 


1. W. Shakespeare, Tragedia lui Hamlet, Prinţ de Danemarca 
(actul I, scena 4), traducere de Vladimir Streinu, Editura 
pentru Literatură, Bucureşti, 1965 (n. trad.). 


Capitolul 6 


Încheierea negocierii şi angajamentul 


Tratativele şi negocierea propriu-zisă nu pot continua la 
nesfârşit şi vine vremea când trebuie să închei afacerea. 
Folosirea, de către vânzătorii lipsiţi de scrupule, a unor tehnici 
de încheiere extrem de presante este unul dintre motivele 
pentru care vânzările şi negocierile au o imagine oarecum 
pătată. Aceasta nu trebuie să te împiedice să foloseşti tehnici 
similare într-o manieră etică. 

Există o tehnică de încheiere foarte simplă pe care o vei 
învăţa. Dacă ea nu funcţionează, te afli în situaţia în care 
trebuie să exerciţi presiune asupra partenerului. 

După ce ai încheiat o afacere trebuie să te asiguri că există 
suficient angajament al ambelor părţi pentru a avea siguranţa 
că afacerea va fi durabilă. 


Încheierea simplă 


Când cumperi, încheierea simplă este următoarea: 


DACĂ îmi oferi un ultim compromis, ATUNCI facem 
afacerea. 


Când vinzi, încheierea clasică este următoarea: 


DACĂ îţi ofer un ultim compromis, ATUNCI facem afacerea? 


Evident, când cumperi trebuie întotdeauna să încerci să obţii 
un ultim compromis pentru a accepta să închei afacerea. Dacă 
vinzi, o tehnică alternativă de încheiere este pur şi simplu să 
ceri încheierea afacerii, spunând: „Cred că mi-am epuizat 
ofertele. Batem palma?”. 


mE 
PR examplu praclic 
i În una dintre ultimele sale cărți, Mark McCormack relatează o întâmplare despre o întâlnire de 
tratative dezastruoasă la care a fost însoțit de unul din tinerii lui angajați. Pe parcursul 
tratativelor, nu a reuşit să câştige teren în faţa unui client ostil. Povesteşte cum a simţit că, cel 
puţin, putea să-i arate ucenicului său că trebuie întotdeauna să ceri încheierea afacerii. 
Cerându-i-se acest lucru, clientul ostil a acceptat, sfios, să cumpere! 


Trebuie să exerciţi presiune asupra errr 
Dacă metoda simplă nu funcționează, îți rămân doar două 
alternative. În primul rând, poți stabili un procedeu rațional 
pentru a depăşi blocajul, aşa cum am descris în capitolul 5 
despre tratative (arbitraj; el împarte, eu aleg; dați cu banul; 
faceți un compromis şi aşa mai departe). În al doilea rând, 
trebuie să exerciți presiune asupra partenerului. 


Încheierea sub presiune 


Există două moduri de a exercita presiune: primul este să 


formulezi ameninţări, iar al doilea, să te concentrezi asupra 
unor resurse limitate, cum ar fi timpul. 


Formularea amenințărilor 


Voi începe repetând un sfat. Cel mai bine este ca amenințările 
să fie transmise fără emoție, într-un limbaj foarte politicos. De 
exemplu, poţi adopta un stil „mai mult adânc mâhnit decât 
enervat” pentru a ameninţa. 


Exemple de ameninţări: 

e „Dacă nu îmi acceptaţi oferta, mă tem că nu voi putea face 
afaceri cu dumneavoastră.” 

e „Dacă nu îmi faceţi o ofertă acceptabilă până la (introduceţi 
data), mă tem că nu voi putea face afaceri cu 
dumneavoastră.” 

e „Dacă nu reduceţi preţul cu 1.000 de lire, cred că va trebui 
să văd ce îmi poate oferi concurenţa dumneavoastră.” 

e „Cu siguranţă că nu vreţi să pierdeţi tranzacţia pentru 100 

de lire.” 


Exercitarea presiunii 


Cel mai des întâlnit mod de a exercita presiune este să te 
concentrezi asupra unor resurse limitate. Cea mai obişnuită 
resursă în acest sens este timpul. 

Tu şi partenerul tău puteţi stabili de comun acord un termen- 
limită pentru încheierea unei afaceri. Alternativ, poţi impune 
unilateral un astfel de termen-limită, însoţit de ameninţarea, fie 


implicită, fie explicită, că te vei retrage dacă acesta nu se 
respectă. 
lată alte câteva exemple de tactici de exercitare a presiunii 
în baza 


penuriei unei resurse: 
e „Vă pot menţine oferta de preţ doar până la sfârşitul 
săptămânii.” 
„Dacă nu sunteţi de acord cu preţul meu, nu vă pot programa 
şi nu vom putea să vă văruim exteriorul casei vara asta.” 

e „Pot să vă pun la dispoziţie cel mai bun consultant chiar 
acum, dar vă rezerv această lucrare pentru încă o săptămână 
doar, iar dacă nu v-aţi angajat să finanţaţi lucrarea până 
atunci, probabil că o veţi pierde.” 

e „Plec în vacanţa de vară la sfârşitul săptămânii, aşa că 
trebuie să punem la punct totul până atunci.” 

e „Fabricantul îşi schimbă în fiecare lună ofertele speciale, aşa 
că nu pot onora această ofertă decât până la sfârşitul 
săptămânii.” 

e „Acest produs este într-adevăr foarte rar, aşa că, dacă 
altcineva îl cumpără, cu greu veţi mai găsi altul.” 

* „Avem doar un produs pe stoc: odată ce s-a vândut, vor trece 
luni de zile până voi putea obţine altul.” 

e „Acesta este ultimul din stocul vechi, aşa că nu voi mai putea 
aduce altul.” 

e „Acest loc de muncă este valabil doar 30 de zile, după care 
voi oferi postul celui de-al doilea candidat în preferinţele 
noastre.” 

e „Creşterea anuală a preţului producătorului va avea loc la 


sfârşitul lunii.” 


De la tactica presiunii acceptabile până la tacticile lipsite de 
etică nu este decât un pas. Tactica următoare se află la graniţa 
acceptabilităţii... parţial pentru că nu este credibilă. Dacă 
tactica s-ar aplica în cazul unei persoane vulnerabile, 
majoritatea oamenilor ar privi-o drept complet inacceptabilă. 

Când i-am telefonat, managerul mi-a zis că aş putea să vă 

ofer O 
reducere de 500 de lire, dar numai dacă încheiem afacerea azi. 

Presupunând că unele dintre tacticile din acest capitol au 
dus la încheierea afacerii, cum faci ca aceasta să rămână 
valabilă? 


Angajamentul 


Unele afaceri sunt, prin natura lor, mai solide decât altele. În 
Anglia, dacă accepti o ofertă pentru casa ta, aceasta poate fi 
renegociată după ce cumpărătorul potenţial a efectuat expertiza 
tehnică a construcţiei. De asemenea, nu este neobişnuit ca un 
cumpărător să încerce să obţină o reducere de preţ chiar 
înainte de schimbul de contracte. Într-o astfel de situaţie, 
vânzătorul nu mai poate face absolut nimic pentru a consolida 
tranzacţia în momentul când se acceptă oferta iniţială. Totuşi, 
în multe alte situaţii există măsuri practice care se pot lua 
pentru a creşte şansele ca afacerea să rămână valabilă şi pentru 
a face ca o relaţie pe termen lung să pornească cu dreptul şi să 
dureze mult. 

Când se încheie o afacere, tipurile de încheiere care cresc 


şansele ca aceasta să rămână valabilă includ: 

e Semnarea unui acord juridic, 

e Înmânarea banilor - fie întreaga sumă, fie un acont sau altă 
formă de plată în avans, 

e  Unanunţ public (de exemplu, o conferinţă de presă), 

e Înțelegerea asupra unei acţiuni pozitive de consolidare, cum 
ar fi o întâlnire de început. 


Dacă poţi aranja ca încheierea afacerii să includă unele 
elemente din această listă, afacerea are mult mai multe şanse 
să rămână în picioare ulterior. Încheierea unei afaceri este 
adesea începutul etapei următoare, iar în acest caz trebuie 
întotdeauna să foloseşti încheierea pentru a stabili de comun 
acord acţiunile următoare. Dacă este începutul unei relaţii 
continue, trebuie să ştii sigur cine conduce relaţia din partea ta 
şi să începi imediat construirea relaţiei. Pe scurt, trebuie să 
menţii dinamismul. Îmi vine să plâng când mă gândesc de câte 
ori am văzut o afacere încheiată picând din cauză că una dintre 
părţi sau ambele se relaxează şi nu continuă comunicarea 
profesional. 


Întocmeşte un contract care să reziste în timp. Dacă speri să ai o relaţie pe termen lung cu 
cealaltă parte (care nu mai este adversarul tău acum!), trebuie să elaborezi un contract care să 
poată dura mulţi ani. De exemplu, trebuie să te gândeşti la clauzele care îţi permit renegocierea 
la un moment dat în viitor. Puţine relaţii rămân statice o perioadă îndelungată, iar încercând să 
pui în aplicare condiţii contractuale care nu mai sunt potrivite pentru o relaţie ce evoluează vei 
genera un dezastru. 


Rezumat 


Cea mai simplă tactică de încheiere a unei afaceri este pur şi simplu să soliciţi acest lucru... 
dacă e posibil, cu cererea sau oferirea unei ultime concesii. Dacă această metodă nu 
funcţionează, trebuie să intensifici presiunea asupra partenerului tău. Creşti presiunea fie prin 
formularea unor ameninţări în mod politicos, fie prin concentrarea asupra unor resurse - de 
obicei, timpul. 

Afacerea odată încheiată, trebuie să te asiguri că ambele părţi şi-au luat angajamentul faţă de 
afacere. Deşi încheierea este sfârşitul negocierii, este adesea şi începutul unei noi etape de 
cooperare. Cel puţin, trebuie să stabileşti acţiunile umătoare de comun acord cu cealaltă 


parte. DR S 


Capitolul 7 
Cum să devii un negociator excepţional 


După publicarea primei ediţii a cărţii Cum să obţii maximum 
în orice negociere, am primit o singură sugestie majoră de 
îmbunătăţire. Am primit- o de la multe persoane şi poate fi 
rezumată prin întrebarea „V-am citit cartea şi înţeleg ce trebuie 
să fac, dar cum ajung, de la nivelul meu, un negociator 
excepţional?”. Mi-am dat seama că aceasta este o întrebare 
foarte bună, la care nu am răspuns clar. Capitolul de faţă este 
dedicat răspunsului la întrebare. 

Pentru început voi rezuma calităţile esenţiale ale unui 
negociator excepţional. 


Ce te face să fii un negociator excepţional? 


Fii dur - dar nu enervant sau agresiv 


Un negociator dur este o persoană hotărâtă să negocieze cea 
mai bună afacere posibilă. Un negociator dur nu va încheia o 
afacere proastă. Este la fel de important să te instruieşti pentru 
a fi un negociator dur şi să înţelegi cum nu trebuie să fie o 
astfel de persoană: 


e Nu fi agresiv, 

e Nu te enerva, 

e Nu ridica tonul, 

e Nu răsturna masa, 

e Nu-ţi irita partenerul folosind în exces tactici de negociere 
dure cum ar fi retragerile, amenințările şi ultimatumurile. 


Pregăteşte-te/documentează-te temeinic 


Cunoaşterea înseamnă într-adevăr putere. 


Studiază situaţia - ascultă şi priveşte! 


Negociatorul excepţional surprinde indiciile verbale şi non- 
verbale pe care partenerul le transmite intenţionat sau din 
greşeală. 


Fii creativ 


Negociatorul excepţional identifică ofertele care îl costă puţin 
să le facă sau îl costă puţin pe partenerul său să i le facă. În 
acest fel, negociatorul excepţional poate exploata situaţiile în 


care câştigă ceva fără ca partenerul său să piardă. 


Fii şarmant... sau cel puţin politicos 


Negociatorii excepţionali sunt deopotrivă duri şi şarmanţi. Într- 
o anumită măsură, şarmul este o calitate cu care doar unii 
oameni sunt înzestrați. Dacă nu eşti înzestrat cu şarm, atunci a 
fi un bun ascultător şi a fi politicos sunt alte calităţi dezirabile. 


A erami pranie 


Joanna Lumley a fost deopotrivă dură şi şarmantă când a negociat în numele populaţiei 
Gurkhas... Gordon Brown nu a avut nicio şansă! 


Fii răbdător 
Negociatorii care se grăbesc tind să facă afaceri mai proaste 
decât cei care au răbdare. 


Să ştii când şi cum să închei afacerea 


Indiferent cât de bun eşti sub toate aspectele negocierii, trebuie 
să ştii când şi cum să închei afacerea. 


Cum devii un negociator excelent? 


Deja ai început foarte bine... citeşti această carte. O persoană 
care a citit această carte are mai multe şanse de a încheia o 


afacere bună decât una care nu a citit-o. În plus, există o 
sumedenie de cursuri bune de training în negociere. Oricum, nu 
există substitut pentru experienţa practică. deci ce faci? Cel 
puţin, negocierile sunt rareori o chestiune de viaţă şi de moarte, 
aşa că merită să iei în considerare o profesie precum cea de 
chirurg pentru a înţelege cum îţi poţi perfecționa aptitudinile. 
Un chirurg stagiar: 

e Va studia materia din cărţi, conferinţe şi înregistrări video 

înainte să calce într-o sală de operaţie, 


e Apoi va fi observator într-o sală de operaţie, 

e Apoi va asista un chirurg experimentat, 

e Va aborda operaţii uşoare înainte de cele grele, 

e Va avea la prima lui operaţie sprijinul unor colegi 
experimentați. 


În negociere există analogii evidente pentru fiecare din 
aceşti paşi. Apoi, odată ce ai devenit un negociator 
experimentat, trebuie să îţi menţii aptitudinile punându-le 
constant în practică. 

Un avantaj al negociatorului faţă de chirurg este că poate 
exersa acasă. Recomand ca oricine se ocupă de negocieri în 
afaceri să îşi exerseze aptitudinile de negociere cu fiecare 
ocazie în viaţa particulară. 


Nu este nicio îndoială că un negociator în afaceri devine „călit de luptă” când negociază cu 
regularitate şi că un astfel de negociator va avea o performanţă mai bună decât un partener 
care, asemenea unui boxer care n-a mai intrat de mult în ring, este „ruginit”. Mulţi negociatori în 
afaceri nu au suficientă experienţă practică în negociere pentru a se căli, iar asemenea oameni 


trebuie să folosească oportunităţile de negociere din viaţa privată pentru a nu-şi ieşi din mână. 


Punctul de plecare 


Dacă nu ai negociat propriu-zis sau nu ai dus tratative până 
acum, atunci cel mai bun mod de a începe este să spui: 

„Care e cea mai bună ofertă a dumneavoastră ?”. 

Chiar şi oamenii cu o teamă patologică faţă de negocierea 
propriu-zisă se pot descurca punând această întrebare şi vor 
obţine o afacere mult mai bună decât dacă plătesc preţul cerut 
sau dacă acceptă prima ofertă a cuiva 


atunci când vând. 
După această deschidere, evident, pasul următor este să 
asculţi oferta celuilalt şi să răspunzi cu o contraofertă: 
„Dacă aţi putea cobori la X lire, atunci facem afacerea”. 
Acum negocierea a început. 
Întorcându-ne la începutul acestui capitol, există o listă de 
calităţi prin care se distinge un negociator excelent: 
e Fiidur - dar nu enervant sau agresiv, 
e Pregăteşte-te/documentează-te temeinic, 
e Interpretează situaţia -ascultă şi priveşte! 
e Fii creativ, 
e Fii şarmant... sau cel puţin politicos, 
e Fiirăbdător, 
e Încearcă să îţi dai seama când şi cum să închei afacerea. 


Vom parcurge acum această listă şi vom vedea cum un 
negociator neexperimentat îşi poate îmbunătăţi performanţele. 


Fii dur 


Dintre toate calităţile negociatorului excelent, aceasta este, 
probabil, cea mai provocatoare. Mulţi oameni percep urmărirea 
celei mai bune afaceri ca pe un conflict şi încearcă să evite 
conflictul. Pentru a contracara astfel de gânduri trebuie să-ţi 
aminteşti mereu că aproape toată lumea priveşte negocierea ca 
pe un joc, iar dacă respecţi regulile, atunci foarte puţini dintre 
partenerii tăi de negociere te vor desconsidera dacă te lupti să 
obţii cea mai bună afacere. Nu uita nici că nu trebuie să fii 
agresiv sau nepoliticos şi că rareori vei folosi tactici dure 
precum amenințările, ultimatumurile şi retragerile. 


Cea mai bună dovadă că negocierea este un joc constă în faptul că aproape toată lumea 
consideră că bluful (adică minciuna) este acceptabil. 


sfgj practic 


Un zâmbet nu numai că poate face întreaga experienţă mai plăcută, ci aproape sigur îţi va aduce 


mai mulţi bani în buzunar la sfârşitul negocierii. 


Chiar dacă crezi că eşti dur, probabil că nu ţi-ai stabilit 
aşteptări suficient de mari în privinţa afacerii pe care o vrei. 
Trebuie să experimentezi pentru a-ţi da seama cât de mult poţi 
creşte aşteptările. Un bun punct de plecare constă în 


negocierile din cadrul vieţii de familie - spre exemplu, 
achiziţionarea unei maşini. 

Un excelent mod de a stabili obiective mai ambiţioase în 
negocierile tale constă în folosirea site-urilor pe internet, a 
punctelor de desfacere la preţ redus (spre exemplu, 
supermarketurile de automobile) şi a licitaţiilor (tradiţionale şi 
online). În cazul în care consideri că tratativele faţă în faţă sunt 
dificile, această abordare te va obişnui să cumperi la preţuri 
mici şi să vinzi la cele mai mari preţuri. Odată ce te-ai obişnuit 
să cumperi ieftin şi să vinzi scump, vei descoperi că este tot mai 
greu să îţi stabileşti aşteptări modeste în negocierile faţă în 
faţă. În plus, participarea cu regularitate la licitaţii îţi va arăta 
beneficiile disciplinei şi răbdării. 


Nu îi crede pe aceia care spun că nu te poţi comporta mai dur decât îţi permite personalitatea. 
Foarte puţini oameni savurează conflictul, dar aproape oricine poate depăşi o frică înnăscută faţă de 
conflict. 


O tehnică folositoare ce te ajută să devii mai dur este 
mandatul unei terţe părţi - „Soţia mea/soţul meu/partenerul 
meu/şeful meu nu mi-ar permite niciodată să accept acest 
lucru”. Poţi juca rolul poliţistului bun, dând vina în acelaşi timp 
pe terţa parte (polițistul rău) care te împiedică să accepti 
altceva decât o afacere excelentă. 

Dacă nu reuşeşti să devii mai dur, atunci roagă un prieten 
sau un coleg să negocieze pentru tine... însoţeşte-l, dar fii atent 
să nu îl încurci. Urmărirea unui negociator experimentat în 
exerciţiul funcţiunii îi poate inspira pe mulţi negociatori 
neexperimentați să-şi stabilească obiective mai provocatoare 


pentru o negociere. 


Pregătirea 


Negociatorii excepţionali nu gândesc rapid, pe loc, ci sunt 
foarte disciplinaţi - şi cel mai important aspect al disciplinei 
este să te pregăteşti atent pentru o negociere. 

Un efect secundar al pregătirii corespunzătoare este că îl va 
ajuta pe negociatorul neexperimentat să-şi depăşească emoţiile. 
Ca în cazul pregătirii pentru un examen, cei care şi-au făcut 
recapitularea riguros vor fi mai încrezători decât cei care nu şi- 


au făcut-o. 
sfgj practic 
Nu lăsa pregătirea pentru ultimul moment. Multe aspecte ale pregătirii - spre exemplu, 


încercarea de a-ţi da seama ce gândeşte partenerul de negociere - presupun zile întregi, 


nu ore, pentru a ajunge la o opinie echilibrată. 


Îţi recomand să răsfoieşti capitolul despre Pregătire înainte 
de o negociere, pentru a-ţi reaminti rapid toate aspectele pe 
care trebuie să le iei în considerare sau să le cercetezi înainte 
de începerea negocierii. 


Ascultă şi priveşte 


Sunt câteva tehnici utile pentru a-ţi perfecționa aptitudinile de 
ascultare. Prima este că nu poţi asculta în timp ce vorbeşti... 


aşa că vorbeşte mai puţin. Nu considera că trebuie să umpli 
tăcerea. Trebuie să-ţi aminteşti că, probabil, tăcerea îl va presa 
pe partener şi îl va face să divulge ceva - fie informaţii, fie o 
ofertă mai bună. 

O altă tactică folositoare este de a lua notițe în timpul unei 
negocieri. Acest lucru îţi disciplinează ascultarea şi te va face să 
te gândeşti la ce tocmai a spus partenerul tău. Notiţele vor fi şi 
o agendă utilă. 

O a treia tehnică este de a pune întrebări deschise, care vor 
genera informaţii utile. „Ce oferte speciale sunt disponibile în 
acest moment?”, „Ce aspect al produsului nostru vă interesează 
cel mai mult?” etc. O tehnică asemănătoare este de a pune 
întrebări suplimentare mai detaliate atunci când partenerul tău 
face o afirmaţie generală în legătură cu un anumit lucru. Dacă 
partenerul de negociere îţi transmite un indiciu, de obicei va fi 
preferabil să-l chestionezi mai în profunzime în această privinţă. 
Astfel, îţi vei dezvolta un discurs foarte interactiv, care va fi 
bogat în informaţii la care să fii atent. 


Citeşte un mic ghid despre limbajul trupului. Aceasta ar trebui să te ajute să identifici mai multe 
indicii vizuale de la partenerul de negociere. 


Fii creativ 


O ofertă creativă garantează că negocierea nu este un joc cu 
sumă nulă. Într-un joc cu sumă nulă, una dintre părţi poate 
câştiga ceva numai dacă cealaltă parte pierde ceva cu aceeaşi 
valoare absolută. Dacă una din părţi poate oferi ceva care 


valorează mult mai puţin pentru sine decât pentru partenerul de 
negociere, se poate obţine o ofertă într-adevăr reciproc 
avantajoasă. Multe oferte creative pot fi depistate în timpul 
etapei de pregătire şi vor face parte din arsenalul unui bun 
negociator la începerea negocierii. Multe oportunităţi creative 
au o aplicabilitate mare şi astfel va trebui să investighezi 
aspecte precum constrângerile legate de livrare, condiţiile de 
plată etc. pentru a vedea dacă se întrunesc condiţiile unei oferte 
creative. În plus, un bun ascultător poate depista alte 
oportunităţi creative din ceea ce spune partenerul său. 


Fii politicos 

Nu uita că vorba duce mult aduce. Una dintre problemele cu 
care se confruntă negociatorii neexperimentați este tendinţa de 
a deveni agitaţi înainte de o negociere, aşa că au multă 
adrenalină în sânge. Aceasta te face să vorbeşti prea mult, prea 
tare şi să dai impresia că eşti agresiv. Există multe tehnici de 
relaxare pe care le poţi exersa înainte de începerea unei 
negocieri (de exemplu, respiraţia abdominală/diafragmatică) şi 
care pot fi foarte utile. De asemenea, poţi face un efort 
conştient de a vorbi mai lent, mai puţin şi mai încet. 

Probabil cea mai bună tehnică este de a exersa formularea 
unor mesaje într-un mod neameninţător. Un exemplu clasic dat 
în multe cărţi este a spune „Sunt supărat”, şi nu „Mă superi”. 
De asemenea, poţi formula afirmaţii ferme aproape sub formă 
de scuză: „Îmi pare foarte rău, dar şeful meu nu va fi în niciun 
caz de acord cu asta”. O cerere poate fi întotdeauna formulată 
ca o rugăminte: „Ar fi posibil să măriţi reducerea de la 10% la 


20%?”. Când partenerul face o concesie, trebuie să îi 
mulţumeşti. Aminteşte-ţi întotdeauna să spui „te rog” şi 
„mulţumesc”. 

Încearcă să zâmbeşti. Râzi la glumele partenerului. Încearcă 
să arăţi că te simţi bine. Acest tip de comportament chiar te va 
ajuta să te simţi bine. 


Cineva care este atât politicos, cât şi un ascultător foarte bun îndeplineşte 90% din criteriile 
pentru a fi şarmant. 


Vor exista momente când vei fi nevoit să te certi. În acest caz 
nu te pierde cu firea fiindcă trebuie să te controlezi în 
continuare. Încearcă să nu ridici tonul şi nu face insulte 
personale. 


Dacă eşti gazda unei negocieri, fii ospitalitalier şi oferă gustări şi răcoritoare. 


Fii răbdător 

În afară de comportamentul dur, cred că aceasta este tehnica 
cel mai greu de stăpânit. Cumpărăturile online şi utilizarea 
licitaţiilor online sunt un bun mijloc de a-ţi exersa calitatea de a 


fi răbdător. Aminteşte-ţi că este un joc şi încearcă să nu fii 
încordat şi din cale-afară de emoţionat. 


Încearcă să îţi dai seama când şi cum să închei afacerea 


Trebuie să închei afacerea este atunci când nu au mai rămas de 
stabilit aspecte secundare (de exemplu, caietul de sarcini, 
datele livrărilor, condiţiile de plată etc.). Atunci este momentul 
să propui o ofertă finală în privinţa aspectului principal (cum 
este preţul). Capitolul 6 despre „Încheierea negocierii şi 
angajament” îţi spune tot ce trebuie să ştii despre modul cum să 
închei cu succes o afacere. Răsfoireşte capitolul 6 înaintea unei 
negocieri. 

Ultimele secţiuni din acest capitol se referă la alte două 
tehnici de perfecţionare a aptitudinilor tale. 


Experimentează tactici noi 


Nu te limita la o gamă redusă de tehnici de negociere. 
Capitolele 4 şi 5 despre „Negocierea propriu-zisă” şi „Iratative” 
descriu multe stratageme cu eficienţă dovedită. Încearcă-le pe 
rând pentru a vedea care dintre ele funcţionează bine pentru 
tine. Negociatorii excepţionali vor dobândi mereu abilităţi noi. 


Analizează-ţi prestaţia 


Unul din cele mai bune moduri de a-ţi perfecționa abilităţile 
este ca, după fiecare negociere, să faci o evaluare a celor 
petrecute. Ce a funcţionat bine şi ce nu? Privind retrospectiv, ce 
ai fi făcut diferit? Dacă te-a însoţit o altă persoană la negociere, 
ce consideră aceasta că a mers bine şi cum crede că ar fi fost 
mai bine să procedezi? 


Rezumat 


Calităţile-cheie ale unui negociator excepţional sunt: 


e Fii dur - dar nu enervant sau agresiv, 

e Pregăteşte-te/documentează-te temeinic, 
* interpretează situaţia - ascultă şi priveşte! 
e Fii creativ, 

e Fii şarmant - sau cel puţin politicos, 

e Fii răbdător, 


e Încearcă să îţi dai seama când şi cum să închei afacerea. 


Fii dur - Aminteşte-ţi că negocierile sunt un joc. Stabileşte-ţi aşteptări tot mai mari. Nu face 
abuz de tacticile de negociere dure şi învaţă-te să vorbeşti rar, nu prea tare şi nu prea mult. 
Foloseşte licitaţiile pe internet, showroom-uri de automobile, site-urile cu reduceri şi altele 
asemenea pentru a te obişnui să vinzi scump şi să cumperi ieftin - astfel, vei afla şi valoarea 
răbdării. 

Pregăteşte-te corespunzător - nu uita să-ţi acorzi timp suficient pentru a te pregăti temeinic. 
Foloseşte-te de pregătire pentru a te gândi la posibile oferte creative. 

Fii politicos - exersează formularea cererilor şi amenințărilor într-un limbaj neagresiv. 


Analizează-ţi prestaţia după terminarea negocierii, astfel încât să identifici ce anume poţi 
îmbunătăţi. 

Experimentează noi tehnici de negociere. 

Răsfoireşte cartea Cum să obţii maximum în orice negociere înaintea unei negocieri importante. 


Capitolul 8 


Cursul expertului în negocieri 


Acest capitol conţine cele mai amănunțite întrebări privind 
negocierile care mi-au fost puse vreodată. Voi oferi răspunsuri 
la chestiuni foarte importante cum ar fi etica, abordarea 
partenerilor duri, negocierea în contextul unor diferenţe 
culturale şi negocierile între mai multe părţi, ca să numesc doar 
câteva dintre ele. Vei primi sfaturile de care ai nevoie pentru a 
deveni un negociator excepţional. 


Ce trebuie considerat drept comportament 
neetic? 


Anumite comportamente nu sunt doar neetice, ci îl pot face pe 
partenerul de negociere să te dea în judecată pe tine sau 
organizaţia ta. Dacă acesta înregistrează pierderi fiindcă tu l-ai 
indus în eroare în mod deliberat în privinţa unui fapt, iar un 
tribunal stabileşte că o persoană raţională s-ar fi putut baza în 
mod justificat pe informaţiile greşite pe care le-ai dat, atunci 
rişti să fii dat în judecată. De exemplu, dacă vinzi o companie şi 
furnizezi date false privind situaţia financiară, atunci probabil 
că vei avea probleme (şi aşa îţi trebuie!). Singurul mod de a 


acţiona fără riscuri este ca, dacă ajungi într-un punct în care 
crezi că există chiar şi o mică şansă de a fi dat 


în judecată, atunci să te opreşti acolo. 

Dar dacă, legat de obiectul afacerii, ştii ceva ce partenerul 
tău de negociere ar considera semnificativ - ai datoria să 
dezvălui informaţia respectivă? Dacă o persoană raţională crede 
că trebuie, atunci fă-o. De exemplu, o persoană raţională ar 
considera, probabil, că trebuie să dezvălui un potenţial defect 
major al unei maşini unui cumpărător privat, dar nu şi dacă o 
comercializezi într-un service auto. 


Comportamentul etic nu este doar corect, ci şi profitabil în afaceri. 


Există tactici neetice în această carte? Singura tactică pe 
care ar trebui să o eviţi din raţiuni etice este căutarea de 
concesii suplimentare, după ce ai acceptat o înţelegere. Şi nici 
această situaţie nu este clar delimitată; doar că, dacă tratezi 
negocierile ca pe un joc, mulţi vor considera această atitudine 
echivalentă cu a trişa. 


Care sunt problemele legate de negocierea cu străinii? 


Cititorul este conştient de faptul că trăim într-o lume tot mai 
internaţionalizată şi multiculturală. Ignorarea acestor probleme 
te poate duce pe un teren minat, de neînţelegeri şi ofense 
involuntare. Am conceput dinadins această întrebare folosind 
cuvântul afectiv „străini” în locul unei expresii mai neutre, cum 


ar fi „oameni din culturi diferite”, pentru a încerca să scot în 


evidenţă marile probleme cu care te poţi confrunta atunci când 


ai de-a face cu oameni provenind din contexte culturale diferite. 


Diferenţa culturală extremă apare când negociezi cu cineva 


care nu este vorbitor nativ de limbă engleză. În acest caz, este 


esenţial să nu te grăbeşti să presupui că engleza va fi limba 


folosită în negociere. Iată câteva tehnici care pot ajuta: 


Întreabă întotdeauna dinainte dacă se acceptă folosirea 
englezei. O explicaţie de justificare, cum este faptul că 
vorbeşti doar engleza, ajută deseori. Acest lucru este 
important deoarece atunci va fi clar că nu presupui din start 
că engleza este în regulă. 

Dacă se hotărăşte de comun acord că limba folosită va fi 
engleza, întreabă-ţi partenerul cât de fluent vorbeşte limba şi 
asigură-te că vei conversa cu el într-un mod adecvat fluenţei 
lui în engleză. Acest lucru va arăta că eşti nu doar 
profesionist, ci şi politicos. 

Va trebui să vorbeşti lent şi clar, evitând expresiile 
colocviale. Foloseşte propoziţii scurte şi încearcă să nu 
întrebuinţezi cuvinte diferite care descriu acelaşi lucru. 
Umorul nu trece adesea graniţa limbii şi este, de obicei, mai 
bine de evitat. 

Pe cât posibil, include în echipa de negociere un membru 
care să te asiste, vorbitor nativ al limbii partenerului. El 
poate face prezentările şi vorbi rapid în limba nativă, iar 
dacă este necesar, poate fi interpret. El poate de asemenea 
să repare posibilele tale gafe culturale. 

O întrebare extrem de delicată este dacă să înveţi limba 


străină respectivă suficient cât să spui „bună dimineaţa”, „vă 
rog” şi „mulţumesc”. În mod asemănător, trebuie oare să te 
înclini în Japonia? Pentru fiecare caz trebuie să ceri sfatul 
unor persoane care locuiesc în ţara respectivă. 


Chiar dacă te adresezi unei persoane dintr-o cultură 
vorbitoare de limbă engleză, trebuie să fii conştient că multe 
cuvinte au înţelesuri diferite şi poate pronunţii diferite şi că multe 
expresii colocviale nu vor fi înţelese. Din nou, umorul nu 
traversează de obicei decalajul cultural şi cel mai bine e de evitat. 

Diferenţele culturale pot fi şi o sursă majoră de probleme. La 


nivel superficial, lumea devine mai omogenă şi mai 
occidentalizată, multe aspecte din cultura americană 
răspândindu-se în alte ţări. Nu lăsa această asemănare 
superficială dintre țări să te păcălească astfel încât să ignori 
diferențele profunde dintre culturi şi cele privind felul în care se 
fac afacerile în aceste țări. Lista domeniilor în care este foarte 
uşor de făcut gafe include: 

e Ce se consideră a fi politicos şi ce se consideră a fi 

nepoliticos, 

e Ce se consideră a fi respectuos şi ce se consideră a fi 

nerespectuos, 

e Ce se consideră a fi ofensă, 

e Atitudinile faţă de spaţiul personal (ce distanţă fizică trebuie 
să menţii faţă de o persoană şi cât este de acceptabil să 
atingi pe cineva), 

e Cum sunt abordate întâlnirile (de exemplu, abordarea 
japoneză la prima întâlnire este foarte diferită de cele din 
alte culturi, consecinţa fiind că japonezii tind să aibă o 
abordare foarte lentă şi oficială faţă de începutul 


comunicării), 

e Acceptabilitatea unor practici de afaceri (de exemplu, unele 
culturi consideră acceptabil ceea ce în alte culturi se 
consideră necinstit), 

e Obiceiurile personale, 

e Atitudinile faţă de femei, 

e  Convenţiile privind eticheta la servirea mesei, 

e Aspectele religioase, 

e Atitudinea faţă de consumul de alcool în contexte sociale, 

e Limbajul trupului, 

Primirea şi oferirea cadourilor. 


Cel mai bun lucru pe care îl poţi face este să găseşti pe 
cineva din organizația ta care aparține culturii cu care 
interacționezi pentru a te familiariza cu aspectele culturale. De 
asemenea, e bine să aduci pe cineva din cultura locală pentru a 
te asista la negociere. 


Ce faci dacă dai peste un partener care este la fel de dur 
ca tine sau chiar mai dur? 


Trebuie să accepti că această negociere va avea drept rezultat o 
afacere mult mai echilibrată decât în cazul partenerilor mai 
amabili. Poate fi nimerit să discuţi deschis problema cu 
partenerul de negociere, în special dacă dă semne de frustrare 
din cauză că tacticile sale obişnuite nu funcționează. Există atât 
de puțini negociatori cu adevărat duri, încât aceştia se 
obişnuiesc să facă afaceri bune. 


Aceasta este o situaţie în care trebuie să analizezi în mod 
raţional posibilitatea de a te retrage. Nu respinge o afacere mai 
bună decât scenariul tău de retragere doar fiindcă eşti iritat că 
nu obţii o înţelegere la fel de bună ca de obicei. 

Folosirea unor tactici de şoc poate funcţiona uneori. 
Retragerea însoţită de furie simulată îl poate convinge pe 
partenerul tău că, într-adevăr, nu vei ceda tot timpul. 


Tacticile de şoc pot funcţiona uneori 


Când e momentul potrivit pentru a face o 
ofertă? 


Este ceva obişnuit ca nivelul de concentrare al partenerului să 
fie ridicat la începutul sesiunii de negociere, să scadă la mijlocul 
întâlnirii şi apoi să crească din nou pe măsură ce sesiunea se 
apropie de sfârşit. Dacă incluzi o pauză în mijlocul unei sesiuni, 
atunci nivelul de concentrare al partenerului va fi ridicat când 


vă întoarceţi după acea pauză. Ofertele sunt cel mai bine 
primite când nivelurile de concentrare ale partenerului sunt 
ridicate. 


În afara vieţii profesionale, ignoră sfaturile din această carte dacă vrei. Ai datoria să obţii cea mai 
bună afacere pentru organizaţia ta. Oricum, în viaţa personală, tu decizi cât de dur vrei să 
negociezi. 


Care e cea mai gravă greşeală pe care o poţi face? 


Aş evidenția cazul negociatorului care încheie o afacere deşi ar 
fi trebuit să se retragă. Într-un context de afaceri, costurile unei 
firme în termeni de bani, moralul personalului, oportunităţile 
pierdute şi altele asemenea, în cazul unei afaceri foarte proaste, 
pot fi într-adevăr extrem de ridicate. 

La nivel personal, cumpărarea obiectului nepotrivit poate fi 
costisitoare, neconvenabilă şi o sursă constantă de enervare. 
Alegerea vânzătorului nepotrivit pentru că ai alergat după cel 
mai mic preţ la achiziţionarea unei case poate înseamnă apă 
care curge prin acoperiş, crăpături în perete şi aşa mai departe. 


Alte trei greşeli foarte grave pe care le poate face un 
negociator 


Cititorul nu va fi surprins că în topul listei mele se află greşeala 
de a nu fi suficient de dur. Nu cred că este nevoie să mai spun 
ceva în această privinţă. 

Un negociator care nu îşi ascultă atent partenerul face una 
dintre cele mai elementare greşeli. Dacă nu poţi interpreta 
indiciile pe care ţi le transmite partenerul de negociere, nu vei 


încheia în niciun caz o afacere optimă. 

Comportamentul nemanierat încheie lista celor trei. Bunele 
maniere nu te costă nimic, dar sunt cheia încheierii unei afaceri 
foarte bune. A fi dur, însă politicos este un mod foarte bun de a 
face o afacere grozavă. Slab, grosolan şi surd reprezintă 
cocteilul perfect pentru pierderea unei afaceri excelente. 


Trei greşeli care sunt cel mai uşor de făcut 


1. Să nu te pregăteşti corespunzător 


Negociatorii excepţionali vor fi aproape întotdeauna oameni 
foarte ocupați. Adesea, oamenii foarte ocupați nu vor găsi 
timpul necesar pentru a se documenta şi a face planuri în mod 
adecvat înainte de a se prezenta la o negociere. Una dintre 
problemele legate de etapa pregătirii este că nu poţi să te aşezi 
pur şi simplu şi să o faci rapid în câteva ore. Unul dintre cele 
mai importante aspecte ale pregătirii în cazul unei negocieri 
complexe importante constă în a discuta cu toate părţile 
interesate şi a te asigura că înţelegi principalele lor preocupări. 
Părţile interesate majore sunt, probabil, oameni foarte ocupați 
şi prin urmare sunt greu de găsit, aşa că trebuie să-ţi planifici 
întâlnirea cu ei cu ceva timp înaintea comunicării. 


2. Să te implici emoțional şi să îţi ieşi din fire 

Chiar şi negociatorii excepţionali sunt oameni, aşa încât pot uita 
să se comporte ca Mr Spock din Star Trek. Chiar şi negociatorii 
experimentați vor deveni tensionaţi şi se vor încărca cu 
adrenalină înainte de negocierile faţă în faţă, aşa că ai cadrul 
perfect pentru o izbucnire afectivă. 


3. Să te ataşezi emoțional prea mult de obiectul negocierii sau 
să ţii prea mult la ideea de a încheia afacerea 

A încheia o afacere din care ar fi trebuit să te retragi este cea 
mai gravă greşeală pe care o poţi face, aşa că vei vedea de ce 
aceasta este o greşeală atât de periculoasă şi uşor de făcut. 


Care este cel mai dificil aspect al negocierilor? 


Să înţelegi implicaţiile financiare ale unei afaceri este într- 
adevăr foarte dificil. Chiar dacă ceri sfatul experţilor din 
organizaţia ta, vei constata adesea că este foarte greu să 
primeşti răspunsuri directe. De exemplu, dacă oferi o garanţie 
prelungită pentru un produs sau serviciu, la cât de mult ai 
renunţat? Calea cea mai sigură este să fii pesimist în privinţa 
estimărilor financiare, astfel încât, dacă faci o afacere, este 
puţin probabil să fie mai dezavantajoasă decât scenariul tău de 
retragere. 


Ce faci dacă dai peste un negociator sau o organizaţie 
fără experienţă? 


Astfel de negocieri tind să dureze mai mult decât dacă 
partenerul ar fi experimentat. Când ambele părţi sunt 
experimentate, vor şti soluţiile standard la probleme standard şi 
vor înţelege cum se comportă negociatorii de obicei în domeniul 
afacerilor. 

Poate ai norocul să-ţi îndrumi partenerul de negociere către 
o sursă de consiliere standard. De exemplu, un autor tânăr se 
poate înscrie într-o asociaţie a scriitorilor care publică o 


mulţime de cataloage şi care îl va sfătui asupra contractului. De 
asemenea, un autor tânăr poate cumpăra o carte precum The 
Insider's Guide to Getting Your Book Published de Rachel Stock 
(White Ladder Press). E bine să ai resurse folositoare pe 
internet care să îţi ajute partenerul de negociere să se pună la 
curent cu evoluţiile din domeniul tău de activitate. Însă, orice ai 
face, nu îi recomanda să citească Cum să obţii maximum în 
orice negociere - îl poţi îndrepta spre orice alt titlu de 
bestseller pentru a-l ajuta să devină un negociator mai bine 
informat, dar nu foarte dur. 

În astfel de situaţii, îi poţi spune partenerului tău va trebui să 
aibă încredere în tine dacă îl sfătuieşti în privinţa practicii 
standard, iar atunci 


când îl îndrumi, trebuie să fii foarte onest. 


Primeşti informaţii din interior; ce faci? 


Folosirea anumitor informaţii din interior este ilegală şi, 
evident, trebuie să încerci să eviţi această situaţie. Dacă trebuie 
să informezi autorităţile că le deţii, atunci fă-o; altfel, nu le 
folosi cu bună ştiinţă. 

Dacă nu există bariere juridice, atunci eşti liber să le 
foloseşti. Poate fi nevoie de discreţie pentru a-ţi proteja sursa, 
însă aceasta este singura restricţie. 

Nu uita că nu trebuie să îţi pui partenerul de negociere în 
această situaţie, aşa că ai grijă să fii discret în legătură cu ce 
spui în bar, la toaletă etc., ca să te asiguri că nu produci o 
scurgere de informaţii către partea adversă. 


Ce faci dacă pur şi simplu nu te poţi forţa să fii un 
negociator dur? 


În viaţa personală, soluţia evidentă este să îi ceri unui prieten 
sau unei rude să se ocupe de negociere în locul tău. Într-o 
situaţie de afaceri, trebuie să aduci un coleg sau un negociator 
profesionist pentru a conduce negocierea. 

Cel puţin, trebuie să întrebi: „Care este cel mai bun preţ/cea 
mai bună ofertă a dumneavoastră?”. 


Există momente când trebuie să eviţi să negociezi? 


În anumite situaţii se obişnuieşte să se apeleze la un 
profesionist - de exemplu, un avocat - care să negocieze pentru 
tine. În alte situaţii, poate că ai plătit pentru un asemenea 
serviciu - de exemplu, prin apartenenţa la o uniune sindicală 
sau printr-o poliţă de asigurare. Există trei avantaje potenţiale 
în apelarea la un profesionist: 
1. Poate fi mai experimentat ca negociator, 
2. Poate avea mai multe cunoştinţe despre informaţiile 
relevante, cum ar fi 
jurisprudenţa, 
3. Dacă eşti implicat emoţional (de exemplu, dacă tocmai ai fost 
concediat 
sau sancţionat), acesta poate fi mai eficient deoarece este 
imparţial. 


Trebuie să tratezi persoanele iubite şi prietenii la fel ca 
pe toată lumea? 


Trebuie să te întrebi dacă importanţa dragostei şi prieteniei 
depăşeşte dorinţa de a obţine o afacere bună... în ceea ce mă 
priveşte, o depăşeşte. 


Ce faci dacă partenerul are o autoritate limitată de a 
negocia? 


În câteva situaţii ai putea cere să negociezi cu cineva care are 
mai multă autoritate pentru a încheia o afacere; oricum, în 
majoritatea cazurilor, nu-ţi vei putea schimba partenerul de 
negociere. Ştiind că vei fi supus, probabil, unor amânări şi 
încercări de a se obţine mai mult de la tine, poţi hotărî să-ţi pui 
în aplicare scenariul de retragere. dar de obicei îţi doreşti 
afacerea destul de mult pentru a rămâne pe poziţii. Aşadar, ce 
faci? Cea mai bună tehnică este de a aplica tactica 
reciprocităţii. Spune-i partenerului că te afli în aceeaşi situaţie: 
aşa că, de exemplu, când el vrea să obţină mai mult, cere şi tu 
mai mult. 


Poţi folosi o tactică aflată în contradicţie cu 
personalitatea ta? 


De obicei, aceasta serveşte drept scuză pentru a nu face ceva ce 
ţi se pare dificil. Multe aspecte din viaţa profesională sunt 
dificile - de exemplu, puţini manageri găsesc vreo plăcere în a 
aborda personalul ce are performanţe slabe sau se face vinovat 
de un comportament nepotrivit. Managementul şi negocierile 
presupun să faci ceea ce este corect indiferent dacă îţi place 
sau nu. Într-un context de afaceri, eşti plătit să te comporţi ca 


un negociator profesionist, aşa că nu te mai plânge şi fă ce ai de 
făcut. În viaţa personală nu eşti nevoit să negociezi într-un mod 
care nu îţi place, dar nu te plânge atunci când nu închei o 
afacere foarte bună. 


Ce faci dacă partenerul tău tinde să nu fie la fel de 
deschis ca tine în timpul comunicării? 


Din nefericire, multe cursuri şi cărţi de negociere recomandă să 
încerci să afli mai multe informaţii decât cele pe care le oferi în 
etapa comunicării. Dacă te găseşti în această situaţie, trebuie să 
ceri deschis o abordare reciprocă faţă de împărtăşirea 
informaţiilor. Dacă partenerul se comportă competitiv în 
continuare, atunci trebuie să aplici tactica reciprocităţii şi să îl 
baţi la propriul joc. 


Cum procedezi în cazul unei retrageri? 


Cel mai bun mod de a aborda o retragere este să aştepţi ca 
cealaltă parte să te contacteze sau să aştepţi o perioadă de timp 
semnificativă înainte să o contactezi. Dacă eşti nerăbdător 
înseamnă că îi faci jocul. 

Atunci când negocierea se reia după o retragere, poate fi un 
moment foarte bun să faci o ofertă creativă, neconvenţională. E 
bine şi să nu uiţi să te comporţi firesc - aproape ca şi cum celălalt 
nu s-ar fi retras. 


Cum procedezi în cazul unei ameninţări? 


Nu există un răspuns simplu la această întrebare, fiindcă fiecare 
situaţie trebuie judecată în funcţie de împrejurările sale unice. 
Fă ce crezi că trebuie pentru a obţine cel mai bun rezultat: 
singurul lucru complet greşit este să permiţi ca supărarea să îţi 
afecteze decizia. Dacă cealaltă parte este în avantaj şi dacă, 
cedând (cel puţin parţial) în faţa unei ameninţări, poţi încheia o 
afacere preferabilă scenariului tău de retragere, atunci nu te 
împiedica în propria mândrie. 


Poţi negocia cu cineva care nu dă dovadă de integritate? 


Da. Ce ştii despre asta? Îţi sugerez să adopţi o formă adecvată 
de negociere defensivă, în care abordarea ta să se bazeze pe 
cunoaşterea faptului că partenerul tău se poate comporta urât. 
Dacă intenţionezi să construieşti o relaţie pe termen lung cu 
cealaltă parte, din nou va trebui să fii pregătit să te aperi de 
potenţiale comportamente reprobabile. Te-ai putea afla într-o 
poziţie atât de puternică, încât să îţi permiţi luxul de a refuza să 
tratezi cu astfel de oameni şi organizaţii, dar cei mai mulţi 
negociatori sunt nevoiţi să facă faţă acestor situaţii. 

Acelaşi răspuns este valabil şi în cazul întrebării dacă poţi 
negocia cu cineva în care nu ai încredere. 


Capitolul 9 


Să ştii, să faci şi să spui 


Acest capitol exemplifică tehnicile descrise în carte, 
abordând anumite scenarii de negociere obişnuite şi analizând 


cum ai putea să procedezi. Valoarea tehnicilor descrise aici va fi 
înţeleasă complet numai luând în considerare scenarii din viaţa 
reală. În plus, aceste scenarii sunt situaţii importante pe care 
le-ai putea exploata în viaţa personală şi în cea profesională. 


Negocierea unei creşteri salariale 


Pregătirea 


Dacă organizaţia ta are runde de negocieri salariale anuale, nu 
trebuie să amâni pregătirea până la momentul deciziilor de 
creşteri salariale. Trebuie să începi să te gândeşti la 
următoarea creştere salarială când se încheie ultima rundă de 
negocieri. 
Trebuie să faci următoarele cercetări, analize şi muncă 
preliminară. 


Încearcă să înţelegi cum funcţionează sistemul de recompense 
al organizației tale 


De nenumărate ori am văzut oameni care se plâng în privinţa 
creşterii lor salariale în termeni care nu îi oferă şefului lor 
niciun ajutor în justificarea unei astfel de creşteri în cadrul 
constrângerilor impuse de sistemul de recompense al 
organizaţiei. 


E esampl practis 


Dacă grila salarială a organizaţiei tale stabileşte plăţile pe baza unor factori dintre care singurele 
două variabile pe care le poţi influenţa sunt evaluarea performanţei generale şi calificativul tău, 
trebuie să-ţi concentrezi toate eforturile asupra obţinerii celei mai bune evaluări posibile a 
performanţei şi asupra planificării următoarei promovări. În plus, dacă eşti abil, poţi negocia 
pentru recompense care nu sunt financiare, cum ar fi sprijinul în vederea obţinerii unei calificări 
care să-ţi îmbunătăţească capacitatea de inserţie profesională şi să fie, de asemenea, o 
experienţă motivantă. 


Multe organizaţii încearcă să lege creşterea salarială oferită 
de nivelul performanţei tale. Dacă evaluarea anuală a 
performanţei tale este foarte importantă, trebuie să înţelegi 
cum se face evaluarea. Pe cine este important să impresionezi şi 
ce anume o va impresiona pe acea persoană? 


Încearcă să înţelegi cum eşti evaluat de şeful tău şi de 
organizaţia ta 


În primul rând scoate-ţi din minte toate ideile privind modul în 
care crezi că ar trebui să fii evaluat. Trebuie să înţelegi cum te 
evaluează de fapt organizaţia, deoarece aceasta e realitatea cu 
care trebuie să te confrunţi. 
Deşi fiecare organizaţie are mecanisme diferite, pot să fac 
trei sugestii foarte utile: 
e Cu cât eşti mai greu de înlocuit şi cu cât este mai mare 
paguba în caz că pleci, cu atât vei fi mai prețuit. 
e Cu cât creşte posibilitatea să pleci, cu atât vei fi mai prețuit. 


e Cu cât coşti mai mult, cu atât vei fi mai puţin prețuit. 
Oamenii care presupun costuri ridicate sunt cei care 
presupun un efort mai mare din partea conducerii din cauză 
că se plâng, sunt turbulenti, este dificil să le dai de lucru, 


trebuie să fie supravegheați, nu poţi avea încredere că nu se 
vor amesteca unde nu e cazul, necesită înlocuire pentru că 
îşi iau multe de concedii medicale şi altele asemenea. 


Evaluează-ţi avantajele 


Dacă şeful tău percepe că sunt şanse mici sau chiar inexistente 
ca tu să pleci, vei avea foarte puţine avantaje. Trebuie să 
acţionezi şi să faci afirmaţii astfel încât să se intensifice 
percepţia că ai putea pleca. Există moduri subtile de a crea 
această percepţie şi, dacă nu eşti pregătit să susţii o ameninţare 
că vei pleca, rămâi la abordarea subtilă. Printre tipurile de 
aluzii pe care le poţi face se numără: 

e Schimbări în situaţia personală care te-ar putea face să îţi 
reevaluezi cariera - de exemplu, te căsătoreşti sau faci un 
copil, 

e Un drum lung până la locul de muncă, 

e Dovada că eşti conştient de ce se petrece pe piaţa muncii, 

e Lipsa banilor (dar nu fiindcă nu te priceţi să-ţi administrezi 
finanţele personale), 

e Strângi bani pentru ceva - de exemplu, pentru o casă sau un 
apartament. 


Mult mai slabă decât percepţia că ai putea să pleci, totuşi 
importantă este sublinierea faptului că o creştere acceptabilă a 
salariului este esenţială pentru menţinerea moralului tău. Multe 
organizaţii ştiu că creşterile salariale mici pot fi un factor 
demotivant major. Dacă nu poţi aspira la o creştere salarială 
consistentă, va trebui să foloseşti argumentul motivaţional ca 
temei principal pentru care nu trebuie să ţi se ofere o creştere 


să 


salarială mică. 


Foloseşte un sistem de management al performanţei sau al 
carierei 

Trebuie să foloseşti un sistem de management al performanţei 
sau al carierei ca parte a pregătirilor tale pentru următoarea 
rundă de negocieri salariale. Trebuie să pui întrebări care să 
vină în sprijinul unor creşteri salariale mari pe viitor. 


intrebare practică 


„Ce pot face ca să devin mai valoros pentru organizaţie?” Această întrebare are două efecte 


x 


pozitive. Răspunsul pe care îl primeşti va fi relevant pentru cum îţi poţi creşte valoarea pentru 
organizaţie, ceea ce poate însemna în cele din urmă mai mulţi bani. În al doilea rând, arată că îţi 
doreşti să fii valoros, iar oamenii care doresc să fie preţuiţi vor fi identificaţi drept oameni care 
vor să fie plătiţi bine. 


Evaluează-ţi atitudinea faţă de risc 


Trebuie să realizezi următorul lucru: cu cât eşti mai bine plătit, 
cu atât mai mari vor fi aşteptările de la tine şi cu atât mai mare 
va fi pericolul ca, la un moment dat în viitor, serviciile tale să nu 
mai fie necesare. Merită să lupţi din greu pentru a fi plătit la 
valoarea ta de piaţă, dar ar trebui să ai serios în vedere 
moderarea cererilor tale pentru a te asigura că nu eşti plătit 
prea mult. 


Identifică-ţi valoarea de piaţă 


În anumite împrejurări, aceasta va fi o informaţie foarte 
importantă - mai ales dacă negociezi salariul pentru o slujbă 
nouă. Conştientizarea salariului pe care l-ai putea obţine în 
afara organizației tale va afecta credibilitatea oricărei 


ameninţări (implicite sau explicite) că ai putea pleca. Anunţurile 
cu locuri de muncă sunt o sursă accesibilă de informare în acest 
sens, deşi organizaţia ta va şti că acestea reprezintă o evaluare 
optimistă a salariului pe care l-ai putea obţine. 


Fvaluează-ţi plata în funcţie de cea a egalilor tăi 


Managerii ştiu de obicei că diferenţele interne de salarizare 
sunt o sursă mai mare de insatisfacţie decât dacă salariile nu 
corespund nivelurilor din exterior. Aceasta înseamnă că a şti 
care este diferenţa dintre salariul tău şi cel al egalilor tăi este 
important pentru a-ți evalua aspiraţiile realiste. Unele 
organizaţii încearcă să păstreze toate salariile confidenţiale, dar 
chiar şi în astfel de organizaţii tind să existe scurgeri de 
informaţii. 


Identifică alte forme de plată în afară de cea bănească 


În multe organizaţii în care nu ai şansa să negociezi o mărire 
salarială, tot ceea ce poţi face este să pregăteşti terenul astfel 
încât să crească şansele de a ţi se oferi o creştere acceptabilă. 
Multe organizaţii au o atitudine de tip „accepti - bine; nu - asta 
e”... sau poate ar trebui să fie „accepţi - bine; nu - la revedere”. 
Dacă lucrezi pentru o astfel de organizaţie, ai putea descoperi 
că şeful tău e mai dispus să duci tratative cu el pentru a obţine 
altceva în afară de o creştere salarială. Printre exemple: 

e Eligibilitatea pentru o plată în rate (de exemplu, o plată în 

rate pentru un automobil), 
e Facilități (de exemplu, asigurare medicală sau maşină de 
serviciu), 
e Înscrierea la un curs de perfecţionare sau o altă formă de 


dezvoltare a carierei, 
e  Permisiunea de a lucra la un anumit proiect, 
e Un plus de flexibilitate în programul de muncă, 


Mai multe zile de concediu anual (fie o singură dată, fie o 
creştere a sumei de bani anuale de concediu). 


Comunicarea 


Dacă negociezi pentru un loc de muncă nou, atunci trebuie să te 
ocupi de construirea relaţiei, de schimbarea cadrelor negocierii 
şi altele asemenea, aspecte analizate detaliat în capitolul 3 
despre „Comunicare”. 

Când negociezi cu angajatorul curent, multe dintre tehnicile 
din capitolul despre „Comunicare” nu sunt necesare. Principalul 
tău obiectiv în cadrul acestei etape este să afli de câte avantaje 
dispui... înainte să te faci de râs (în cel mai bun caz) sau să te 
alegi cu concedierea (în cel mai rău caz). Fă-ţi intrarea cu o 
atitudine suficient de fermă şi nu vei avea nevoie de o diplomă 
în limbajul trupului pentru a şti că nu prea ai avantaje. Apoi vei 
intra în etapa tratativelor cu aspirații rezonabile. 


Tratativele 


Ia în considerare următoarele trei scenarii: 

1. Runda anuală de negocieri salariale, 

2. Un loc de muncă nou, 

3. Îi spui angajatorului că ai o altă ofertă de angajare. 


Runda anuală de negocieri salariale 


În multe cazuri nu ţi se va permite să negociezi, situaţie în care 
trebuie să pregăteşti bine terenul în anul anterior, iar dacă 
Chiar nu poţi accepta creşterea salarială, atunci caută-ţi altă 
slujbă. 

Dacă primeşti o evaluare anuală, o poţi folosi pentru a duce 
pseudo- tratative. Multe dintre tipurile de argumente de care te 
poţi folosi au fost prezentate deja: 

e Chiar vreau să rămân, dar sunt nevoit să mă gândesc la 
plecare deoarece... 

e Dacă aş pleca, aţi avea probleme pentru că. 

e Tipurile de oferte pe care le voi primi în afară sunt. 


Apoi pune-ţi şeful într-o situaţie delicată întrebându-l direct 
ce fel de creştere salarială are în vedere. Chiar dacă primeşti un 
răspuns evaziv, ai transmis clar că eşti foarte preocupat de 
salarizare. Dacă primeşti un răspuns mai exact, atunci probabil 
că ar trebui să-ţi exprimi dezamăgirea faţă de orice sumă 
menţionată, cu excepţia situaţiei în care sumele te încântă, caz 
în care ar trebui să spui că eşti mulţumit. 


Un loc de muncă nou 


Negociezi acum cu un potenţial nou angajator. Există un 
paradox: cu cât îţi doreşti slujba mai puţin, cu atât vei putea 
obţine un salariu mai bun. 


Pe când mă apropiam de 30 de ani, mi-am depus candidatura pentru o slujbă în domeniul 
proiectării asistate de calculator. Am fost la un interviu şi am ajuns la concluzia (corectă, după 
cum s-a dovedit) că firma nu avea viitor pe termen lung. În consecinţă, am refuzat prima ofertă... 
apoi a doua ofertă şi, în sfârşit, după ce am primit a treia ofertă, am explicat de ce nu vroiam să 


mă alătur. Dacă mi-aş fi dorit cu adevărat slujba, nu aş fi avut curajul de a juca atât de agresiv. 


Îi spui angajatorului că ai altă ofertă de angajare 

Dacă doreşti să foloseşti o ofertă de angajare pentru a negocia 
un salariu nou, atunci trebuie să-i spui angajatorului cât ţi s-a 
oferit. Ar trebui să spui adevărul, dar nu neapărat tot adevărul. 
De exemplu, dacă pensia de la noul loc de muncă este mai puţin 
atractivă sau mai costisitoare, atunci nu este neapărat necesar 
să afirmi acest lucru. Apoi invită-ţi angajatorul curent să-ţi facă 
o ofertă de a rămâne sau, dacă ştii care este limita la care 
trebuie să te retragi, poţi alege să o dezvălui. Nu e nimic rău 
dacă baţi în retragere, deoarece probabil poţi să revii asupra 
deciziei şi să accepţi ultima ofertă. Am auzit angajatori care îşi 
ameninţă angajaţii cu faptul că, dacă joacă dur în continuare, îşi 
pot strica relaţia cu angajatorul curent... de obicei, acest lucru 
nu este adevărat. 


Negociatorul în vânzări 


Am accentuat mai devreme în această carte că ideal ar fi ca, 
atunci când vinzi un produs sau serviciu, să închei vânzarea 
înainte să înceapă negocierile. Bănuiesc că, atunci când am 
scris aceasta, unii cititori au strigat: „Dar nu sunt decât unul 


ZA 
! 


singur!”. Acest exemplu ilustrează unele probleme care apar 


când vânzătorul şi negociatorul sunt una şi aceeaşi persoană. 


Pregătirea 


Un element distinctiv al vânzătorului/negociatorului excepţional 
îl reprezintă înţelegerea totală şi pasiunea pentru produs sau 
serviciu. Mai ales, care sunt elementele-cheie care diferenţiază 
produsul/serviciul de competiţie? De asemenea, trebuie să fii la 
curent cu preţurile, ofertele speciale, datele de livrare şi altele 
asemenea. 


Trebuie să ştii tot ce se poate şti despre potenţialul client. 
Chiar dacă contactul iniţial a fost o convorbire telefonică, 
trebuie să surprinzi orice informaţie care îi scapă clientului. 
Dacă tu eşti cel care dă telefon sau dacă îi poţi controla pe cei 
care dau telefon, încearcă să obţii trei informaţii esenţiale: 

1. De unde aţi auzit de produsul sau serviciul nostru? Aceasta 
nu numai că 

este o informaţie valoroasă cu privire la eficacitatea 

marketingului organizaţiei tale, ci poate fi vitală şi pentru 

vânzător/negociator. Este client nou? A avut potenţialul 

client o recomandare personală? A citit o ofertă speciala? A 

citit o reclamă în presă? 

2. De care produs/serviciu sunteţi interesat? 

3. De ce sunteţi interesat de acest produs/serviciu? Dacă poţi 
afla orice despre motivaţia achiziţiei, atunci aceasta îl va 
ajuta pe vânzător/negociator. 


) examplb practif: 


Un client telefonează la o companie de construcţii de acoperişuri în legătură cu o scurgere prin 
acoperiş şi spune că apa îi intră în sufragerie. Când vânzătorul soseşte, trebuie să ştie că clientul 
doreşte rezolvarea rapidă a problemei. 


Comunicarea 


Ascultarea este o tehnică esenţială pentru negociator şi este 
importantă şi pentru vânzător. Îi poţi vinde unei persoane doar 
ceea ce vrea să cumpere, aşa că ascultă atent ce vrea clientul. 
De asemenea, fii atent la orice indiciu pe care ţi-l transmite 
clientul potenţial. Vânzătorul/negociatorul excepţional va căuta 
semnale de cumpărare care nu sunt legate de preţ. 


) examplb practic 


Dacă un client menţionează că a fost dezamăgit de un furnizor anterior, transmite un indiciu solid 
că vrea să cumpere de la un furnizor mai de încredere de această dată. Vânzătorul trebuie să-i 
dea clientului referinţe şi să-i ofere orice altă informaţie care demonstrează că clientul poate 


avea încredere în noul furnizor. 


Etapa tratativelor 


Dacă eşti atât vânzător, cât şi negociator, nu uita că reducerea 
preţului va fi, probabil, un mijloc mult mai slab de a încheia o 
afacere decât ţi-ai putea imagina. Este foarte important să 
găseşti elemente de diferenţiere care nu se bazează pe preţ şi 
să te concentrezi asupra lor. 


Negocierea unui contract 


Dacă eşti implicat într-o negociere comercială complexă, atunci 
trebuie să înţelegi termenii contractuali care se negociază. 
Dacă nu ai experienţă în contracte, atunci există trei căi de a-ţi 


îmbogăţi cunoştinţele: 

1. Citeşte o carte. Sunt o mulţime de ghiduri simple în dreptul 

comercial, 
prin urmare cumpără-ţi una şi citeşte-o. 

2. Foloseşte internetul. Dacă introduci într-un motor de căutare 

cuvintele 

înţelegere şi contracte, vei obţine multe resurse cu adevărat 
utile în primele câteva pagini cu rezultate. Apoi poţi face o 
căutare avansată pentru tipul de contract pe care îl 
negociezi. În plus, există mai multe servicii de abonare 
ieftine care te ajută - doar accesează linkurile sponsorizate. 

3. Dacă plăteşti un avocat specializat în contracte, roagă-l să-ţi 
dea un contract similar existent. Citeşte-l de mai multe ori, 
apoi stai de vorbă cu avocatul tău şi pune-l să-ţi explice orice 
nu înţelegi. Vei găsi cu uşurinţă dicţionare de definiţii ale 
termenilor juridici pe internet care te vor ajuta să înţelegi 
limbajul ciudat. 


Încearcă să eviţi a te folosi de întocmirea unui contract 
provizoriu ca armă suplimentară în arsenalul tău de negociere. 
Pune-te de acord cu partenerul tău în privinţa termenilor, apoi 
formulează clauze contractuale corecte şi echitabile care 
utilizează termenii respectivi. 


Soluţionarea unei dispute cu un vecin 


Acesta este un exemplu interesant deoarece se poate să nu aibă 
nicio legătură cu banii. 


Pregătirea 


Este esenţial, dar adesea necesită mult timp să consemnezi 
succesiunea exactă a evenimentelor relevante pentru dispută. 
Adună-ţi toate dovezile (scrisori etc.) şi îndosariază-le. Dacă 
disputa s-ar putea sfârşi la tribunal, atunci cercetează legile şi 
jurisprudenţa relevante pentru situaţia ta. Poţi folosi internetul, 
discuta cu un avocat, un organism comercial şi altele. Chiar 
dacă speri să eviţi prezentarea la tribunal, întemeierea poziţiei 
tale juridice este esenţială pentru evaluarea pârghiilor tale. 

Trebuie să hotărăşti ce anume înseamnă pentru tine o 
afacere acceptabilă. Trebuie să faci efortul să fii realist pe 
măsură ce emoţiile tale sunt, probabil, tot mai intense. Cere 
sfatul prietenilor, familiei şi altor consilieri cu privire la 
aşteptările rezonabile. 

Află ce poţi despre vecinul tău, ca să ştii împotriva cui lupţi. 
Dacă, de exemplu, vecinul are obiceiul de a da în judecată, 
atunci trebuie să ştii. 

Care este scenariul tău de retragere? Din nou, trebuie să fii 
realist... de exemplu, merită să-l porţi pe vecinul tău prin 
tribunale? 


Comunicarea 


Prima întrebare pe care trebuie să ţi-o pui este dacă doreşti să- 
ţi întâlneşti vecinul faţă în faţă sau dacă ar fi mai bine să vă 
întâlniți în prezenţa unui mediator. 

Trebuie să afli dacă litigiul se referă la fapte sau dacă aţi 
convenit asupra faptelor şi litigiul se referă la ce e de făcut în 
privinţa unei situaţii definite de comun acord. În timp ce faci 
toate acestea, precum şi toate celelalte aspecte ale comunicării. 
păstrează-ţi sângele rece. 

Dacă crezi că ai în mână nişte atuuri juridice puternice, 
atunci poate vrei să joci cu cărţile pe masă. Vecinul tău poate ar 
dori atunci să explice care crede el că este situaţia din punct de 
vedere juridic. 

Va trebui să precizaţi aspectele-cheie pe care ambele părţi 
vor să le înlăture din negociere. Nu presupune că acest lucru 
este evident: amândoi ar trebui să cercetaţi amănunţit care sunt 
problemele reale ce stau la baza disputei. De exemplu, dacă 
disputa vizează zgomotul, te deranjează: 

e Nivelul zgomotului? 

e Orele la care se face zgomot? 

e Frecvența zgomotului? 

e Rāspunsul la cererile dea face linişte? 


Un aspect-cheie care trebuie descoperit este dacă vecinul 
vrea să rezolve situația într-un mod amiabil. Ideal ar fi ca 
ambele părți să dorească o înțelegere amiabilă; în acest caz, 
poţi trece la faza tratativelor. 


Etapa tratativelor 


Trebuie să stabileşti de comun acord cu vecinul tău dacă vreţi 
să negociaţi faţă în faţă sau preferaţi să aveţi un mediator ori să 
vă rezolvaţi disputa la tribunal. 
Armele-cheie la dispoziţia ta sunt: 
e Argumentele logice. 
e Dacă am ajunge la tribunal, acesta ar decide probabil că... 
e O persoană rezonabilă ar spune că. 
e Dacă ai putea aborda aceste probleme specifice, atunci 
aceasta ar ajuta mult în rezolvarea disputei. 


Fii calm, fii atent la indicii, pune întrebări, fii flexibil; cu alte 
cuvinte, aminteşte-ţi să foloseşti toate tehnicile standard de 
purtare a unor tratative. Oricum, acesta este un moment bun de 
a-mi ignora sfatul de a fi un negociator dur. Dacă este vreodată 
posibilă o rezolvare reciproc avantajoasă, acesta este 
momentul. 


A) exemplu praulie 
În situaţia în care nişte copii trec pe proprietatea ta, poţi vorbi cu conducerea şcolii despre 


îngrijorarea ta privind responsabilitatea ta juridică în cazul în care un copil se răneşte atunci când 
se caţără pe ceva în grădina ta sau cade în heleşteu. 


Cumpărarea unei case 


În această secţiune şi în cea privind vânzarea casei tale, se 
analizează cele mai semnificative afaceri pe care le întreprind 
majoritatea oamenilor. Deşi recomand cu fermitate să tratezi 
negocierile ca pe un joc, puţini oameni pot aplica acest truc 
atunci când cumpără sau vând o casă. Miza este prea mare, iar 
standardele comportamentale ale multor oameni cu care te vei 


confrunta sunt atât de scăzute - minciuna, înşelăciunea şi 
comportamentul  necinstit sunt atât de frecvente, încât 
experienţa este rareori plăcută. Sunt totuşi unele adevăruri 
generale de care toată lumea trebuie să fie conştientă. 

Majoritatea oamenilor încă apelează la agenţi imobiliari 
tradiţionali, aşa că este important să înţelegi ce îi motivează pe 
aceştia. Atunci când evaluează o casă, ei sunt motivaţi să 
supraevalueze pentru a şi-l păstra pe vânzător drept client. 
Când se vinde o casă, ei sunt motivaţi să îl facă pe vânzător să 
accepte o ofertă mică, deoarece aceasta îi face să piardă doar o 
mică parte din comision, în schimb garantează o vânzare rapidă 
la un preţ mic... şi, prin urmare, o şansă necostisitoare şi rapidă 
de a-şi încasa comisionul de la vânzător. 

Avocaţii sunt (bine) plătiţi chiar dacă nu sunt foarte eficienţi. 
Sunt plătiţi chiar dacă o vânzare eşuează - de fapt, vor câştiga 
probabil mai mulţi bani în această situaţie. Ca şi geometrii, sunt 
foarte preocupaţi să nu ofere niciodată sfaturi în urma cărora ar 
putea fi daţi în judecată, aşa că este puţin probabil să 
minimalizeze eventualele probleme juridice. Consecința este că 
avocaţii pot părea uneori să fie cauza eşecurilor vânzărilor. 
Aceasta înseamnă că merită să găseşti un avocat cu adevărat 
bun. Aminteşte-ţi că persoana, iar nu firma este cea care 
contează. Aşa cum se întâmplă de multe ori, o recomandare 
personală este cel mai eficient mod de a găsi un avocat bun. 
Află întotdeauna dinainte care sunt onorariile şi gândeşte-te 
dacă vrei să ceri o ofertă fixă de preţ. Unii avocaţi chiar vor 
negocia preţul... aşa că încearcă. 


Cumpărătorii şi vânzătorii trebuie să îşi bată la cap constant avocaţii pentru a acţiona rapid. Cu 
cât trenează mai mult o vânzare, cu atât cresc şansele ca ceva să iasă prost. 


Geometrii angajaţi de furnizorii de credite ipotecare sunt în 
primul rând interesaţi ca banii furnizorului de credite ipotecare 
să fie asiguraţi. În al doilea rând sunt interesaţi să se asigure că 
nu pot fi daţi în judecată pentru că au scăpat din vedere unele 
defecte ale casei. 


Pregătirea 


Asigură-te că poţi obţine o ipotecă înainte să mergi mai departe. 
Gândeşte- te care ar fi cel mai bun tip de ipotecă pentru tine şi 
aminteşte-ţi că ratele dobânzii pot creşte rapid. De asemenea, 
ţine minte că mulţi furnizori de credite ipotecare câştigă 
comisioane mari din vânzarea anumitor produse şi prin urmare 
forţează aceste produse. Când îţi stabileşti bugetul, nu uita de 
taxele pentru avocat, taxa de timbru, cheltuielile de mutare etc. 
Mergi pe ideea că poţi fi nevoit să accepţi un preţ mai mic 
pentru orice casă ai avea de vânzare. După ce ţi-ai verificat 
situaţia financiară, stabileşte-ţi bugetul. Îţi recomand să nu 
fortezi bugetul la limită, ci să ţii cont de eventualitatea unei 
viitoare boli sau disponibilizări. Ca bază minimă, ai nevoie de 
economii care îţi vor permite să plăteşti ipoteca timp de un an. 
Apoi ia în considerare cât mai multe case în cadrul intervalului 
tău de preţuri şi în jurul acestui interval. Odată ce ai văzut tot 
felul de case îţi poţi face o idee foarte clară în privinţa 
preţurilor - aşa că, atunci când vei găsi o casă de care vei fi 
interesat, vei şti dacă este supraevaluată. 


Îţi recomand să hotărăşti în ce măsură casa respectivă este o 
investiţie sau dacă eşti interesat în principal de cumpărarea 
unei locuinţe. Acest lucru va determina cât de agresiv eşti 
dispus să fii în negocierea preţului. 

În cazul în care cumperi o casă nouă, în special una care nu 
este încă gata sau una în construcţie ce face parte dintr-un 
proiect de dezvoltare, atunci poţi avea probleme dacă 
respectivul constructor iese din afaceri sau hotărăşte să stopeze 
lucrările. De asemenea, nu uita că unele proiecte se pot 
confrunta peste ani cu probleme precum alunecările de teren 
sau sistemele de canalizare proaste. 

În cazul în care cumperi o casă în afara ţării, ai grijă să te 
documentezi în privinţa oricăror probleme locale cu care te poţi 
confrunta. 


În cazul în care cumperi o casă într-o zonă cu care nu eşti foarte familiarizat, atunci trebuie să 
petreci cât de mult timp în zona respectivă ca să înţelegi piaţa locală - de exemplu, care sunt 
zonele dezirabile şi cele mai puţin dezirabile. 


Nu fi prea inflexibil în privinţa caracteristicilor pe care trebuie să le aibă o casă. Mulţi oameni 
ajung să cumpere o proprietate care este extrem de diferită de specificaţia lor ideală iniţială. 


Pe o piaţă favorabilă cumpărătorilor, proprietăţile foarte dezirabile sunt cele care tind să se 
vândă cel mai bine. În consecinţă, atunci când cumperi, adesea merită să plăteşti mai mult 
pentru o casă dintr-o zonă bună sau pentru una în faţa căreia rămâi plăcut surprins. 


Hotărăşte-te dacă poţi investi în mod realist timp, bani şi 


efort într-o proprietate ce are nevoie de multe reparaţii. De 
obicei e mai rentabil să cumperi o proprietate care este într-o 
stare bună din punct de vedere 


decorativ, unde bucătăria şi baia nu trebuie înlocuite. 


Comunicarea 


Când vizitezi o casă, încearcă să fii întotdeauna politicos în 
discuţiile despre proprietatea respectivă. Nu vorbi urât despre 
o casă în faţa proprietarilor săi, crezând în mod greşit că 
aceasta te va ajuta într-o negociere. Majoritatea proprietarilor 
îşi vând casa unor oameni pe care îi plac. 

Întreabă-i pe proprietari care este situaţia în privinţa mutării 
lor. Cât de doritori sunt să vândă? Cu cât sunt mai dornici, cu 
atât sunt mai multe şanse ca procesul de achiziţionare să se 
desfăşoare mai repede. 


Negocierea propriu-zisă 


Trebuie să ţii cont de starea pieţei imobiliare. Dacă este o piaţă 
favorabilă cumpărătorilor, atunci trebuie să profiţi de aceasta. 
Dacă este o piaţă favorabilă vânzătorilor, trebuie să încerci să 
pari un cumpărător atractiv. Pe o piaţă favorabilă celor care 
vând, o ofertă bună din partea unui cumpărător cu un lanţ lung 
de achiziţie este foarte puţin probabil să fie atractivă pentru un 
vânzător. 

Primul şi cel mai important aspect în privinţa achiziţiei 
propuse este de cât timp este proprietatea scoasă la vânzare. 


Dacă este de multă vreme, atunci probabil că a fost la început 
supraevaluată fie din cauza unui optimism exagerat, fie din 
cauza faptului că proprietarii săi nu au pus la socoteală anumite 
probleme inerente (de exemplu, zgomotul), aşa că ar trebui să 
ţinteşti în negociere o reducere semnificativă de preţ. În al 
doilea rând, află dacă proprietarii au unde să se mute, dacă 
locuinţa este vacantă sau dacă proprietarii sunt dispuşi să se 
mute într-un spaţiu închiriat. Afacerile care depind de alte 
afaceri sunt o veste foarte proastă atunci când cumperi sau 
vinzi case. 

Te afli atunci într-o situaţie clasică de negociere propriu-zisă, 
dar, dacă te-ai pregătit, vei şti cât valorează casa. Acest lucru 
este deosebit de important dacă o casă abia a fost scoasă la 
vânzare. Aminteşte-ţi că, dacă îi faci o ofertă unui agent 
imobiliar, acesta va încerca la început să te facă să oferi mai 
mult, dar, dacă eşti singura persoană interesată, va încerca 
probabil să îl convingă pe vânzător să accepte oferta ta. Dacă 
există oferte concurente, agentul imobiliar va favoriza probabil 
oferta cu lanţul cel mai scurt de achiziţie. 


Unul dintre cele mai bune moduri de a ajunge la o învoială este să îţi vinzi întâi casa şi să te muţi 
într-o locuinţă închiriată. Eşti atunci un cumpărător direct. 


Organizează o expertiză independentă în cel mai scurt timp 
posibil. Obține o recomandare pentru un expert independent 
bun. Dacă în urma expertizei se constată probleme costisitoare, 
atunci este perfect acceptabil să renegociezi preţul. 

Se poate întâmpla, din nefericire, să se solicite o reducere de 


preţ chiar înaintea semnării contractelor. Sper că nu eşti genul 
de persoană care ar încerca asta. Dacă nu intenţionezi să 
foloseşti acest subterfugiu, atunci menţionează acest lucru în 
timpul negocierilor iniţiale, deoarece îţi poate facilita 
acceptarea ofertei. 


Vânzarea unei case 


Pregătirea 


În mod ideal, te-ai mai uitat la preţurile caselor în ziarul local 
cât timp ai locuit în casa ta, aşa că vei şti cum se compară tipul 
tău de casă din zona ta cu casele similare din alte zone. O 
examinare atentă a preţurilor caselor din ziarul tău local te va 
ajuta să estimezi aproximativ valoarea casei tale. Chiar dacă 
intenţionezi să vinzi privat sau prin intermediul internetului, îţi 
sugerez să obţii evaluări de la trei agenţi imobiliari locali cu o 
bună reputaţie. Recomandarea personală este cel mai bun mod 
de a găsi agenţi imobiliari buni. Când ţi se evaluează casa, cere- 
i evaluatorului să îţi spună preţul pentru o vânzare rapidă. 


Foarte puţine case se vând la un preţ mai mare decât valoarea lor. Dacă o casă nu se vinde 
rapid, vânzătorul este nevoit adesea să accepte în cele din urmă mai puţin decât dacă ar fi scos 
casa la vânzare de la început la un preţ competitiv. Dacă îţi evaluezi casa la un preţ foarte 
competitiv, vei avea uneori mulţi clienţi interesaţi şi poţi obţine un preţ mai mare decât ai cerut. 


Negociază pentru a obţine cel mai mic procent de comision 


de la agentul imobiliar. Oferă-i exclusivitate unui agent doar 
pentru o perioadă fixă. Dacă ştie că îţi evaluezi casa la un preţ 
competitiv, va fi dornic să se ocupe de tranzacţia ta deoarece 
ştie că are şanse mari de a încheia cu succes o vânzare rapidă. 

Gândeşte-te cum poţi scurta lanţul de vânzări; în special 
gândeşte-te dacă eşti dispus să te muţi într-o locuinţă închiriată. 

Dacă ai ales un agent imobiliar, insistă să îţi arate anunţul 
înainte să fie tipărit sau pus pe internet. Poţi găsi erori sau 
omisiuni importante. 


Comunicarea 


Dacă este posibil, arată-le chiar tu casa potenţialilor 
cumpărători. Nu îţi lăuda excesiv casa, însă menţionează 
aspectele pozitive care nu se regăsesc în anunţ. Întreabă-i pe 
potenţialii cumpărători cât de repede vor fi în poziţia de a 
semna contractele. Dacă poţi să te muţi în altă parte atunci 
când aceştia vor să se mute în casă, nu uita să menţionezi acest 
fapt. Trebuie să estimezi dacă respectivii cumpărători sunt 
oameni de încredere. 


Negocierea propriu-zisă 


Dacă ai stabilit un preţ competitiv, atunci fii categoric asupra 
faptului că preţul este deja un adevărat chilipir. Dacă ai 
supraestimat-o, atunci trebuie să fii dispus să accepţi un preţ 
mai realist. Nu uita că un cumpărător care poate semna 
contractele rapid face toţi banii. Dacă se dovedeşte ulterior că 
nu poate semna contractele rapid, ar trebui fie să scoţi din nou 
casa înapoi la vânzare, fie să renegociezi preţul. 


În cazul în care cumpărătorul încearcă să renegocieze o 
reducere a preţului în ultimul moment, trebuie să te decizi dacă 
ai de gând să te opui ferm şi să îl inviţi să plece... la urma 
urmei, şi ei îşi pierd banii. O altă abordare este să îi oferi o mică 
reducere de preţ. Orice alt demers depinde de tine. 


Cumpărarea unei noi maşini de spălat 
rufe(sau vase), a unui nou frigider etc. 


Pregătirea 


Adesea, cel mai important lucru pe care trebuie să îl faci este să 
stabileşti care este produsul potrivit nevoilor tale. Apoi asigură- 
te că vei cumpăra de la o sursă cu un preţ avantajos. Nu uita că 
multe astfel de achiziţii implică îndepărtarea aparatului vechi şi 
instalarea celui nou - aminteşte-ţi să pui la socoteală şi aceste 
costuri. 


Comunicarea 


Aici poţi primi sfaturi de la specialişti referitor la ce ai putea 
cumpăra. Dacă sfaturile sunt într-adevăr date de un specialist, 
atunci probabil că şi serviciile postvânzare vor fi bune. 


Negocierea propriu-zisă 


Furnizorii locali pot concura adesea cu lanţurile naţionale şi cu 


internetul... dacă insişti asupra preţului. Pot de asemenea să îşi 
ofere serviciile pentru îndepărtarea aparatelor vechi şi 
instalarea celor noi. Ai de asemenea o persoană de contact local 
pentru orice problemă ulterioară vânzării. În plus, cu furnizorii 
locali, lucrurile stau aşa: „îi foloseşti sau îi pierzi”. 


Efectuarea unor lucrări de construcție 


Acesta este un exemplu interesant deoarece managementul 
riscului este probabil principala problemă. Cea mai sigură 
abordare este să găseşti un arhitect bun care să îţi schiţeze 
nişte planuri detaliate. Aceasta te va ajuta să obţii cel mai bun 
design posibil şi în acelaşi timp îţi permite să primeşti trei 
oferte fixe de preţ de la constructori cu o bună reputaţie. Un 
arhitect bun va fi capabil să îţi dea o cifră aproximativă privind 
costul lucrării. Nu uita să faci rost de recomandări personale 
pentru cei trei ofertanţi. Studiază cu atenţie ofertele şi 
hotărăşte-te care îţi place cel mai mult (care poate să nu fie cea 
mai ieftină). După ce ai ales oferta câştigătoare, poţi să mai 
negociezi puţin şi să încerci să obţii un pic mai mult pentru 
banii respectivi, dar nu fi prea dur - trebuie să îi oferi 
constructorului o marjă rezonabilă de profit, altfel lucrarea va fi 
făcută de mântuială. 

Dacă proiectul tău depăşeşte 30 de mii de lire, aş recomanda 
categoric abordarea schiţată mai sus. Pentru lucrări mai mici, 
poţi de asemenea să implici un arhitect sau să le prezinţi 
cerinţele tale unor constructori şi să îi determini să îți facă 


oferte detaliate. 

O abordare alternativă este să dezvolţi o relaţie cu un 
constructor de încredere şi să îl laşi să lucreze plătindu-i 
materialele şi manopera. Îţi vei asuma un risc mai mare, dar 
cunosc un număr de oameni care au folosit această abordare cu 
succes. Este de asemenea o abordare bună în cazul unor lucrări 
foarte riscante, la care mulţi constructori vor fi reticenţi în a 
emite oferte. 


) examplb practic 


Se lucra la mine pe coridorul de la etajul întâi şi o mare secţiune din balustrada de fier forjat 
trebuia să fie ridicată cu 15 centimetri. Nimeni nu voia să facă oferte, aşa că am contactat firma 
de prelucrare a metalelor cu cea mai bună reputaţie din zonă şi am cerut să facă lucrarea, 
urmând ca eu să plătesc materialele şi manopera. Au făcut o treabă excelentă la un preţ 
rezonabil. 


Montarea unor ferestre duble, accesorizarea 
serei, bucătăriei sau a băii 


Pregătirea 


Trebuie să te hotărăşti dacă cumperi accesoriile şi te ocupi 
singur de tot (dacă este posibil, cu ajutorul unor 
subcontractanţi) sau cumperi elementele şi ţi le montează apoi 
un meşter sau foloseşti o companie locală ori naţională pentru a 
face întreaga lucrare. 


Dacă apelezi la o companie naţională sau la una locală mare sau medie, atunci cere insistent să-i 
trimită pe cei mai buni instalatori. Dacă ţi se răspunde pur şi simplu că toţi instalatorii lor sunt 
buni, atunci du-te în altă parte. 


Comunicarea 


Aici cere sfaturi despre cum e mai bine să procedezi. Dacă o 
companie sau nişte instalatori independenţi îţi dau sfaturi bune, 
atunci probabil că iau în serios serviciul destinat clienţilor. 


Dacă cheltui o mică avere pe renovarea casei, preţul casei tale scoasă din nou la vânzare nu 
poate creşte decât foarte puţin comparativ cu investiţia pe care ai făcut-o. 


Negocierea propriu-zisă 


Firmele naţionale încep adesea prin oferte false şi o falsă 
negociere propriu- zisă - care porneşte de la o cifră ridicol de 
mare. Fă rost întotdeauna de mai multe oferte şi preţul firmelor 
naţionale va cobori aproape de preţul firmelor locale. 


Montarea unui boiler nou 


Acesta este alt exemplu în care managementul riscului este un 
aspect-cheie. Te duci la un mic furnizor local, la un furnizor 
local mai mare sau la o companie naţională? Fiecare are, în mod 
evident, părţi bune şi părţi proaste din punctul de vedere al 
riscurilor. Recomand să cauţi oferte de la furnizori cu o 
reputaţie bună. Citeşte foarte atent ofertele şi accept-o pe cea 
pe care o găseşti mai atractivă. Ar trebui să îi întrebi pe 
furnizori dacă oferă ceva ieşit din comun. După ce ai ales o 
propunere, poţi negocia o afacere puţin mai avantajoasă. 

Dacă eşti presat de timp, va trebui să verifici când ar putea 


ei să facă lucrarea înainte de a alege ofertantul. Sau, dacă ai un 
furnizor de încredere, te duci direct la el, deoarece ai încredere 
în promptitudinea şi calitatea serviciilor sale. 


Reînnoirea contractelor de asigurare, 
furnizare a energiei electrice, asigurare auto 
etc. 


Fidelitatea te va costa scump. În fiecare an ar trebui să primeşti 
o nouă ofertă mai bună de la alt furnizor. Atunci îi poţi spune 
furnizorului curent despre noua ofertă, iar el aproape cu 
siguranţă îţi va oferi acelaşi preţ. Dacă nu, îl poţi pedepsi 
înlocuindu-l cu alt furnizor. 


Cumpărarea unei maşini noi/la mâna a doua 


Pregătirea 


Sunt multe întrebări la care trebuie să răspunzi înainte să 
porneşti în căutarea unei maşini noi sau la mâna a doua. Primul 
lucru pe care îl ai de făcut este să încerci să notezi aceste 
întrebări şi să răspunzi la ele. Pentru a te ajuta, voi enumera 
doar câteva dintre cele mai frecvente întrebări: 

e Chiar este momentul potrivit să îţi schimbi maşina? 

e Cât îţi permiţi să plăteşti şi cum vei finanța achiziţia? 

e Ai o preferinţă între a cumpăra o maşină nouă sau una la 


mâna a doua? 


Cât eşti de dispus să îţi asumi riscuri? Eşti dispus să cumperi 
la licitaţie sau de la o persoană particulară? Calitatea şi 
durata garanţiei sunt aspecte importante? 

Ce fel de maşină vrei din punct de vedere al stilului 
caroseriei, al dimensiunii, al performanţei, al tipului de 
combustibil, al consumului, al taxei auto, al societăţii de 
asigurări, al numărului de locuri etc.? 

Există elemente obligatorii pe care trebuie să le ai - de 
exemplu, aer condiţionat, roată de rezervă, uşă în spate etc.? 
Există elemente pe care nu eşti dispus să le tolerezi - de 
exemplu, frâna de mână electrică? 


Eşti dispus să îţi vinzi maşina veche în particular, la o 
licitaţie, prin intermediul unuia din cele mai cunoscute site- 
uri pe care se cumpără maşini sau vrei să o dai la schimb? 
Contează foarte mult pentru tine ţara de origine a 


producătorului? 


Este siguranţa un aspect-cheie? 

În cazul în care cumperi o maşină second-hand, vrei să 
plăteşti o verificare independentă? 

Cât de important este preţul de revânzare? 


Dacă cumperi o maşină de la o persoană particulară, atunci încearcă să verifici dacă maşina are 


„cazier”. 


Trebuie să poţi întocmi o listă de preferinţe cu posibilele 


maşini de care eşti interesat. Apoi trebuie să afli mai multe 


despre aceste modele, din reviste, de pe internet şi din discuţii 
cu prietenii şi colegii. Probabil că acest lucru te va ajuta să îţi 
ordonezi lista în funcţie de o anumită preferinţă. 

Folosind internetul, reclamele şi anunţurile din ziare, trebuie 
apoi să îţi stabileşti un preţ indicativ pentru fiecare dintre 
modelele de pe lista ta de preferinţe. 

Majoritatea oamenilor vor dori să testeze maşinile de pe listă 
apelând la dealeri de automobile noi şi second-hand. Trebuie să 
te hotărăşti dacă te simţi obligat să te gândeşti serios la ofertele 
pe care ţi le-ar face aceşti dealeri sau dacă te vei folosi de 
serviciile lor, pentru ca apoi să cauţi cel mai mic preţ (de 
exemplu, pe internet). Sau poate vei fi mulţumit să plăteşti 
serviciile oferite de un dealer aducându-ţi noua maşină la 
reparat la firma acestuia (dealerii autor fac mult mai mult profit 
din întreţinerea maşinilor decât din vânzări). 

De asemenea, trebuie să te hotărăşti dacă vei adopta 
atitudinea conform căreia, odată ce vei găsi ceva ce îţi place, la un 
preţ pe care îl consideri foarte avantajos şi pe care ţi-l permiţi, vei 
cumpăra maşina. Sau poate vrei să aştepţi până testezi toate 
maşinile de pe lista ta de preferinţe. 

În acest moment eşti pregătit să mergi la firmele care vând 
automobile pentru a încerca să obţii cel mai bun preţ pentru 
ceva ce îţi place şi îţi permiţi. Dacă apelezi la dealeri, atunci e 
bine să te informezi, de obicei prin intermediul prietenilor şi 
colegilor tăi, dacă au o bună reputaţie în oferirea serviciilor. 


Aminteşte-ţi întotdeauna, la orice negociere, de pericolul „paraliziei analizei”. Pregătirea implică 
să investeşti timp pentru a încerca să îţi satisfaci dorinţa de a cumpăra ceva potrivit nevoilor tale 


la cel mai bun preţ posibil. Poţi oricând să faci o cercetare mai amănunţită, însă trebuie să te 
decizi când eşti suficient de pregătit încât să începi negocierea. 


Comunicarea 


În cazul în care cumperi de la un dealer, atunci vei vrea să te 
informezi ce maşini care îţi pot satisface nevoile sunt 
disponibile. Un dealer bun poate face sugestii la care tu să nu te 
fi gândit. Ar trebui să verifici ce promoţii şi alte oferte sunt 
disponibile. Este o idee bună să menţionezi modele de la alte 
firme producătoare de care eşti interesat, deoarece acest lucru 
îţi creşte avantajul. Vei vrea probabil să faci un test drive 
înainte să începi negocierea, deoarece, dacă nu îţi place maşina, 
nu mai pierdeţi timpul nici tu, nici vânzătorul. Trebuie să fii 
foarte direct în privinţa faptului că preţul este un aspect extrem 
de important pentru tine. Dacă ai o maşină de dat la schimb, 
atunci e bine să testezi reacţia vânzătorului - majoritatea vor 
spune cinstit dacă maşina dată la schimb este un produs 
atractiv pe care îl pot vinde mai departe; de fapt, nu este 
neobişnuit ca un vânzător să îi spună unui potenţial client că ar 
face mai bine să îşi vândă maşina unei persoane particulare. 
Deloc surprinzător, maşinile curate şi lustruite sunt mai 
atractive decât cele murdare. 

Dacă îţi place maşina pe care ai testat-o, atunci fie vei trece 
imediat la negociere, fie poţi hotări să aştepţi până ce testezi 
toate maşinile de pe lista ta de preferinţe. Nu există o reţetă 
unică după care să hotărăşti acest lucru, dar, dacă îţi place să 
cumperi maşini, te poţi hotărî să faci mai întâi multe teste auto, 
în timp ce, dacă nu eşti foarte interesat de maşini, te-ai putea 


decide să închei imediat o afacere avantajoasă. Chiar dacă 
intenţionezi să testezi şi alte maşini, poate vrei să obţii un preţ 
aproximativ de la vânzător înainte să pleci. 


Negocierea propriu-zisă 


Încheierea unei afaceri avantajoase cu un vânzător de maşini 
este una dintre cele mai plăcute situaţii de negociere. 
Răsfoieşte capitolul despre negocierea propriu-zisă şi foloseşte 
oricâte tehnici vrei. Cu excepţia situaţiei în care trebuie să faci 
rapid achiziţia, deoarece maşina ta veche nu mai merge, ai 
răbdare şi fii dispus să nu închei o afacere care nu e 
avantajoasă. Poate eşti dispus să plăteşti puţin mai mult pentru 
o maşină nouă decât poţi obţine de la un dealer pe internet, dar 
preţul de pe internet ar trebui să influenţeze puternic suma pe 
care eşti dispus să o plăteşti. 


Nu uita să subliniezi faptul că singura cifră de care eşti interesat este preţul pe care trebuie să îl 
plăteşti pentru a-ţi schimba maşina. 


Nu te teme să îi stârneşti pe dealeri unul împotriva altuia - 
pentru acelaşi model sau pentru modele diferite. 


Dacă negociezi cu o persoană particulară, atunci nu face 
greşeala de a vorbi urât despre maşina sa. Spune că îţi place, 
dar că nu îţi permiţi să plăteşti decât o anumită sumă de bani, 
iar apoi negociază, încercând să obţii un preţ acceptabil. Dacă 
este posibil, să ai bani în buzunar pe care să poţi să îi scoţi şi să 


îi arăţi. Insistă să te ia la un test drive şi fii foarte atent la orice 
problemă pe care o percepi. Dacă nu eşti cunoscător, atunci 
plăteşte o verificare independentă sau ia cu tine un prieten care 
se pricepe. 


Când vrei să vezi maşina unei persoane particulare, întreabă la telefon: „Maşina mai este de 
vânzare?”. Dacă vânzătorul întreabă la care maşină te referi, atunci înseamnă că nu este o 
persoană particulară, ci un fel de dealer, prin urmare şansa ta de a obţine un chilipir e mică. 


gfgl practic 


Când cumperi de la o persoană particulară, nu uita să faci verificările obişnuite. Cât de uzate sunt 


cauciucurile? Are proprietarul un teanc de hârtii ce arată kilometrajul şi alte indicii din care reiese 
că maşina a fost întreţinută? 


Întotdeauna du-te tu la vânzător acasă; dacă nu este dispus 
să te lase să vezi unde locuieşte, renunţă. Aminteşte-ţi că, 
atunci când cumperi de la o persoană particulară, regula este să 
ai grijă, pentru că nu eşti protejat aproape deloc din punct de 
vedere juridic. Dacă îţi asumi riscul de a cumpăra de la o 
persoană particulară sau prin licitaţie (caz în care beneficiezi de 
o protecţie limitată), asigură-te că plăteşti un preţ suficient de 
mic pentru a-ţi acoperi riscurile suplimentare. 


Negocieri între mai multe părţi 


Am fost tentat să încep acest exemplu cu aşa-zisa inscripţie de 
la intrarea în iad: 


Voi, cei ce intraţi aici, abandonaţi orice speranţă! 

Cea mai rea experienţă de negociere cu care se vor fi 
confruntat mulți  negociatori experimentați este cea din 
negocierile între mai multe părţi, în special dacă implică bariere 
transculturale şi de limbă. 


Voi, cei ce intraţi aici, abandonati orice speranță! 


După ce ai acceptat faptul că te aşteaptă o experienţă 
îndelungată şi dureroasă, poţi face ceva pentru a reduce 
durerea? Sunt trei tehnici care te pot ajuta: 

1. Asigură-te că părţile se implică la început într-o 
metanegociere în profunzime. Trebuie să stabiliţi de comun 
acord modul de luare a deciziilor. Va exista la negociere un 
partener principal, puternic, al cărui cuvânt să fie lege? Vei 
insista ca deciziile să fie luate prin consens sau se vor 
permite una sau mai multe voci contradictorii? Va exista un 
vot majoritar? 

2. Trebuie să stabiliţi de comun acord nişte procese raţionale. 

De exemplu, 
în cazul unei oferte a unui consorţiu puteţi conveni asupra 


unei metode standard prin care un partener să calculeze 
onorariile pentru membrii echipei sale. Puteţi stabili ca împărţirea 
banilor într-un consorţiu să se bazeze exclusiv pe repartizarea 
sarcinilor. Aceasta poate fi determinată dându-i pachete de lucru 
celui mai calificat partener, decis de liderul consorţiului. Puteţi 
împărţi pachetele de lucru prin tragere la sorţi şi apoi alegând pe 
rând. Fără procese raţionale ai încurcat-o! 

3. Trebuie să determini fiecare parte să îşi expună din start 
argumentele hotărâtoare nenegociabile. De exemplu, dacă 
acţionarii ţi-au spus că trebuie să stabileşti un minimum în 
ceea ce priveşte repartizarea sarcinilor, atunci trebuie să îi 
determini pe partenerii tăi să accepte să înceapă negocierile 
ştiind că tu depinzi de o astfel de constrângere. 


incheiere 


Chiar nu ai motive să te temi de negocieri. Acestea sunt un 
joc, iar acum înţelegi regulile jocului şi tacticile pe care le poţi 
folosi pentru a încheia o afacere bună. Dacă aplici lecţiile pe 
care le-ai învăţat, vei vedea imediat efectele benefice. În timp ţi 
se dezvoltă încrederea şi experienţa, iar afacerile pe care le vei 
face vor fi tot mai bune. Chiar dacă nu eşti o persoană căreia să 
îi placă minunatul joc al negocierilor, nu există niciun motiv să 
nu ajungi să te simţi şi bine în timp ce închei cele mai bune 
afaceri pentru tine şi pentru angajatorul tău. 

Toate lecţiile pe care le-ai învăţat au fost „testate în luptă” 
de-a lungul timpului - în viaţa mea personală, în zeci de 
negocieri comerciale ample, planificate şi în sute de situaţii în 
care am fost reprezentantul unor membri sindicali. Am o 
pregătire profesională în domeniu şi am citit majoritatea 
bestsellerurilor despre negociere. Experienţa, instruirea şi 
studiile mele miau permis să selectez principii, tactici şi sfaturi 
simple care să poată fi aplicate cu uşurinţă în viaţa ta personală 
şi în cea profesională. 

Stabileşte-ţi un obiectiv provocator şi apoi încearcă să îl 
îndeplineşti. Nu e nimic greşit în a-ţi dori să pleci cu cel mai 
mare câştig pe care îl poţi obţine; şi nu există niciun motiv 


pentru care să nu îl poţi obţine bucurându- te în acelaşi timp de 
respectul partenerului. Lumea îi admiră pe negociatorii duri şi 
abili, iar eu sper din toată inima că te-am ajutat în atingerea 
acestui obiectiv. 

Dacă urmezi sfaturile din această carte, vei putea avea 
satisfacția de a primi ceea ce vrei... şi poate ceva în plus! 


